JP Primary: Vote dheveynee anna buraasfathee ge niyalah thibey memberunnah\nޖޭޕީ ޕްރައިމަރީ: ވޯޓު ދެވޭނީ އަންނަ ބުރާސްފަތީގެ ނިޔަލަށް ތިބޭ މެންބަރުންނަށް\nޖޭޕީއަށް މެންބަރުން ސޮއިކުރުމަށް ބޭއްވި ހަފުލާއެއް: ޖޭޕީގެ ޕްރައިމަރީގައި ވޯޓު ދެވެނީ އަންނަ ބުރާސްފަތި ދުވަހުގެ ނިޔަލަށް ތިބޭ މެންބަރުންނަށް -- ސަލްވީން އަބްދުލް ހަމީދު | އަވަސް\nއަންނަ މަހުގެ 12 ވަނަ ދުވަހު ޖޭޕީގެ ޕްރައިމަރީ ބާއްވާއިރު، އެމްޑީޕީގެ ޕްރައިމަރީ އޮންނާނީ އަންނަ ހުކުރު ދުވަހުގަ އެވެ. އިދިކޮޅު ޕީޕީއެމްގެ ކެންޑިޑޭޓުން ކަނޑައަޅާ ޕްރައިމަރީ ބާއްވަން ނިންމާފައި ވަނީ އަންނަ މަހުގެ ހަތްވަނަ ދުވަހުގަ އެވެ. ކައުންސިލް އިންތިހާބަށް ޕްރައިމަރީއެއް ބާއްވާނެ ކަމަށް މިހާތަނަށް އިއުލާން ކޮށްފައި ވަނީ ވެސް މި ތިން ޕާޓީން އެކަންޏެވެ.\nއަންނަ އޭޕްރީލް މަހުގެ ހަތަރުވަނަ ދުވަހު ބާއްވާ ކައުންސިލް އިންތިހާބުގައި 983 ކައުންސިލަރުން އިންތިހާބުކުރާއިރު، އޭގެ ތެރެއިން 370 ގޮނޑިއަށް އިންތިހާބު ކުރާނީ އަންހެނުންނެވެ. އަދި ހަމަ އެ ދުވަހު އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބު ބާއްވާއިރު، އެ ކޮމިޓީތަކަށް 930 މެންބަރުން އިންތިހާބު ކުރާނެ އެވެ.\nލޯކަލް ކައުންސިލްތަކުގެ އިންތިހާބު ޖުމްހޫރީ ޕާޓީ ޕޮލިޓިކްސް\n"ކައުންސިލްތަކަށް ބޭނުން ވަނީ އެމްޑީޕީ"\nއަލްހާން، ޖޭޕީން ވަކިވެއްޖެ\nލާމަރުކަޒީ ނިޒާމު ގެނައީ އެމްޑީޕީއެއް ނޫން: ގާސިމް\nޖޭޕީގެ ޕްރައިމަރީ އަންނަ މަހުގެ 12 ގައި


Fen rahkaakuraa ithuru dhe thaangee MWSC inn Male' gai bahahtanee - One Online\nމާލޭގައި އިތުރު ދެ ފެން ތާންގި ގާއިމުކުރުމުގެ މަޝްރޫއު ރަސްމީކޮށް ފެށުމަށް މިއަދު ބޭއްވި ރަސްމިއްޔާތުގެ ތެރެއިން --- ފޮޓޯ: އެމްޑަބްލިޔުއެސްސީ\nމާލޭ އެރޭޓެޑް ވޯޓާ ކޮމްޕެނީ\nފެން ރައްކާކުރާ އިތުރު ދެ ތާންގީ އެމްޑަބްލިޔުއެސްސީން މާލޭގައި ބަހައްޓަނީ\nމާލޭ ވޯޓާ އެންޑް ސެވަރޭޖް ކޮމްޕެނީ (އެމްޑަބްލިޔުއެސްސީ)ގެ "ވޯޓާ ސެކިއުރިޓީ ޕްލޭނިން"ގެ ދަށުން މާލޭގައި ފެން ރައްކާ ކުރާ އިތުރު ދެ ތާންގީ ބެހެއްޓުމުގެ މަސައްކަތް ފަށައިފިއެވެ.\nމިއަދު އެ މަސައްކަތް ރަސްމީކޮށް ފައްޓަވައިދެއްވާފައިވަނީ އެމްޑަބްލިޔުއެސްސީގެ މެނޭޖިން ޑިރެކްޓަރު ހަސަން ޝާހުގެ އިތުރުން ކުންފުނީގެ މެނޭޖްމެންޓުގެ ބޭފުޅުންނެވެ.\nއެމްބަޑްލިޔުއެސްސީިން ބުނީ މި ދެ ތާންގީ ބެހެއްޓުމަށް ހަމަޖައްސާފައިވަނީ ކުރިން އެސްޓީއޯގެ ރެޑީ މިކްސް ކޮންކްރީޓް މަސައްކަތް ކުރަމުން އައި މާލޭގެ 378 ނަންބަރު ކޮށީގައި ކަމަށެވެ. އެ މަޝްރޫއުގެ މަގުސަދަކީ މާލޭގައި އެކުންފުނިން ފެން ރައްކާކުރެވޭ މިންވަރު އިތުރުކޮށް، މެދުކެނޑުމެއްނެތި ދެމެހެއްޓެނިވި ގޮތެއްގައި ރައްކާތެރި ސާފު ބޯފެން ފޯރުކޮށްދިނުން ކަމަށް އެމްޑަބްލިޔުއެސްސީން ބުނެއެވެ.\nއެ މަޝްރޫއުގެ ދަށުން ދެ ތާންގީގެ އިތުރުން ފެން ފޯރުކޮށްދިނުމަށް ޕަމްޕް ރޫމެއް ގާއިމުކުރާނެއެވެ. އަދި އަލަށް ބަހައްޓާ ދެ ތާންގީން ކުރެ ކޮންމެ ތާންގީއަކު ވެސް 13،648 ކިއުބިކް މީޓަރުގެ ފެން ރައްކާކުރެވޭނެ ކަމަށްވެސް އެމްޑަބްލިއުއެސްސީން ބުނެއެވެ.\nމީގެ އިތުރުން އެކުންފުނިން ބުނީ، މި މަޝްރޫއު އެއްކޮށް ނިމުމުން މާލޭގައި ފެން ރައްކާކުރެވޭ މިންވަރު 50،296 ކިއުބިކް މީޓަރަށް އިތުރުވެގެން ދާނެ ކަމަށެވެ.\nޖުމްލަ 82 މިލިއަން ރުފިޔާ ހަރަދުކޮށްގެން ކުރިއަށްގެންދާ މި މަޝްރޫއު ނިންމާލުމަށް ކަނޑައަޅާފައިވާ ތާރީހަކީ އަންނަ އަހަރުގެ ޑިސެމްބަރުގެ ނިޔަލަށެވެ.\nގްރޭޓާ މާލޭ ރީޖަން ވޯޓާ ސެކިއުރިޓީ ޕްލޭންގެ ދަށުން، އެމްޑަބްލިއުއެސްސީން ފެން އުފެއްދުން ޑީސެންޓްރަލައިޒްކޮށް، މާލޭގެ ދެ ސަރަހައްދެއްގައި ފެން އުފައްދާ މަރުކަޒުތައް ވަނީ ގާއިމުކޮށްފައެވެ. އަދި މާލެ-ހުލުމާލެ ބުރިޖު މެދުވެރިކޮށް އެމްޑަބްލިއުއެސްސީން އަޅާފައިވާ ފެނުގެ ވިއުގަ ގުޅާލުމުގެ މަސައްކަތް ކުރެވެމުން އަންނަ ކަމަށްވެސް އެމްޑަބްލިއުއެސްސީން ބުނެއެވެ.\nގުޅޭ ޓެގު މާލެ އެމްޑަބްލިއުއެސްސީ މާލޭ އެރޭޓެޑް ވޯޓާ ކޮމްޕެނީ\nކޮކާކޯލާގެ އާ ޕްރޮމޯޝަނެއް، މިފަހަރު ޕްރިމިއާ ލީގް ބަލައިލުމުގެ ފުރުސަތު


ސަލްމާން ޚާންގެ 'ބާރަތު' ފިލްމުގެ ބަޠަލާއަކަށް ޕްރިޔަންކާ\nބޮލީވުޑްގެ ނަން މަޝްހޫރު ފިލްމީ ތަރި ސަލްމާން ޚާން މިހާރު މަސައްކަތް ކުރަމުން އަންނަ 'ބާރަތު' ފިލްމުގެ ބަޠަލާއަކަށް ބޮލީވުޑާއި ހޮލީވުޑްގައި މަސައްކަތްކުރަމުން އަންނަ މަޝްހޫރު ފިލްމީ ތަރި ޕްރިޔަންކާ ޗޯޕްރާ ހަމަޖައްސައިފިއެވެ.\nޢަލީ އައްބާސް ޒަފަރު ޑައިރެކްޓްކުރާ މި ފިލްމުގެ ބަޠަލާގެ ރޯލް ކުޅެނީ ޕްރިޔަންކާކަން ހާމަކޮށްފައިވަނީ އިއްޔެއެވެ. މި ފިލްމުގެ ބަޠަލާއަކަށް ޕްރިޔަންކާ ޗޯޕްރާ ހަމަޖެއްސިކަން އިއްޔެ ވަނީ ސަލްމާންއާއި ޢަލީ އައްބާސްގެ އިތުރުން ޚުދު ޕްރިޔަންކާ ވެސް ޓްވިޓާ މެދުވެރިކޮށް ހާމަކޮށްފައެވެ.\n'ބާރަތު' ފިލްމުގެ މައި ދެ ރޯލުން ސަލްމާނާއި ޕްރިޔަންކާ ފެނިގެންދާއިރު، މި ދެ ތަރިން އެކުގައި ފިލްމެއްގައި މަސައްކަތް ނުކުރާތާ ދިހަ އަހަރު ވެގެން ދިޔައީއެވެ. އެންމެ ފަހުން މި ދެ ތަރިން އެކުގައި ފެނިގެން ދިޔައީ 2008 ވަނަ އަހަރު ނުކުތް 'އޯ ގޮޑް ތުސީ ގްރޭޓް ހޯ' އިންނެވެ. މި ފިލްމުގެ އިތުރުން މި ދެ ތަރިން އެކުގައި މަސައްކަތްކޮށްފައިވަނީ 'ސަލާމޭ އިޝްޤު' އާއި 'މުޖްސޭ ޝާދީ ކަރޯގީ' މި ދެ ފިލްމުގައެވެ. ސަލްމާނާއެކު ޕްރިޔަންކާ ތިން ފިލްމެއްގައި މަސައްކަތްކޮށްފައިވާއިރު، ޑައިރެކްޓަރު ޢަލީ އައްބާސްއާއެކު ޕްރިޔަންކާ މަސައްކަތްކޮށްފައިވަނީ 'ގުންޑޭ' ފިލްމުގައި އެކަންޏެވެ.\nއަންނަ އަހަރުގެ ފިތުރު ޢީދާ ދިމާކޮށް ރިލީޒްކުރުމަށް ހަމަޖެހިފައިވާ 'ބާރަތު' ފިލްމަކީ ކޮރިއާގެ ފިލްމެއްކަމަށްވާ 'އޮޑޭ ޓު މައި ފާދާ' ގެ އަަސްލަކަށް ބަލައިގެން އުފައްދާ ފިލްމެކެވެ. މި ފިލްމުގައި ސަލްމާން ފުރާވަރެއްގެ ޒުވާނެއްގެ ރޯލުން އުމުރުން ދުވަސްވީ މީހެއްގެ ރޯލާ ހަމައަށް ފެނިގެންދާނެކަމަށް ފިލްމުގެ ޑައިރެކްޝަން ޓީމުން ހާމަކުރެއެވެ.\nމިދިޔަ ހޯމަ ދުވަހު ސަލްމާން ފިލްމުގެ ޝޫޓިން ފެށި ނަމަވެސް ޕްރިޔަންކާ ފިލްމުގެ ޝޫޓިން ފަށާނެ ދުވަހެއް އަދި ހާމައެއް ނުކުރެއެވެ.\n19 އޭޕްރީލް 2018


Surviving Winter 2020 launch kohffi - vNews.mv\nއިންޓަނޭޝަނަލް އެއިޑް ކެމްޕޭންއިން ސަވައިވިންގް ވިންޓަރ 2020 ލޯންޗުކޮށްފި\nޒަމްޢަތު އަޙްމަދު ވަޙީދު Male' | 30 October 2020, 21:02\nއިންޓަނޭޝަނަލް އެއިޑް ކެމްޕޭން (އައިއޭސީ) ގެ ފަރާތުން ސަވައިވިންގް ވިންޓަރ 2020 ލޯންޗުކޮށްފިއެވެ.\nއައިއޭސީއިން ސަވައިވިންގް ވިންޓަރ 2020 ކެމްޕޭން ލޯންޗުކޮށްފައިވަނީ އޮކްޓޯބަރު މަހުގެ 20 ވަނަ ދުވަހުއެވެ.\nމިއީ މިފަދަ ތިން ވަނަ ކެމްޕޭންކަމަށް އައިއޭސީން ބުނެއެވެ.\nމީގެކުރިންވެސް ފިނި މޫސުމާއި ދިމާކޮށް އައިއޭސީން ވަނީ ދުނިޔޭގެ އެކި ކަންކޮޅުތަކުގައި ތިބި ނިކަމެތި އަޚުންނާއި އުޚުތުންނަށް އެހީތެރިކަން ފޯރުކޮށްދީފައެވެ.\nއައިއޭސީން މި އަހަރުގެ ސަވައިވިންގް ވިންޓަރ ކެމްޕޭންގެ ތެރެއިން އެހީފޯރުކޮށްދިނުމަށް ހަމަޖެހިފައިވަނީ ސީރިއާ، ޔަމަން، ފަލަސްތީން ރައްޔިތުންގެ އިތުރުން ރޮހިންޔާ ދަރިފަސްކޮޅުގެ ރެފިއުޖީންނަށެވެ.\nއައިއޭސީއިން ބުނީ މި ހަރަކާތް ކުރިޔަށް ގެންދަނީ 20 އޮކްޓޯބަރުން ފެށިގެން 2021 ވަނަ އަހަރުގެ ފެބްރުއަރީ މަހުގެ 20 ވަނަ ދުވަހުގެ ނިޔަލަށެވެ.\nސަވައިވިންގް ވިންޓަރ 2020 ގެ ތެރެއިން ކޮންމެ ފަސް މީހުންގެ އާއިލާއަކަށް އެއް މަސް ދުވަހަށް ބޭނުންވާ ޕެކޭޖް ހަމަޖެހިގެންދާއިރު ކޮންމެ ޕެކޭޖެއްގެ އަގަކީ 1000 ރުފިޔާއެވެ. މި ޕެކޭޖުގެ ތެރޭގައި ބޯހިޔާވެހިކަން، ހޫނުކުރުމަށް ބޭނުންކުރެވޭނެ އެކި ކަހަލަ އާލާތްތައް، ކާބޯތަކެތި އަދި ސާފުތާހިރުވުމަށް ބޭނުން ކުރެވޭނެ ހައިޖީން ޕެކް ހިމެނިގެން ދާނެކަމަށް އައިއޭސީން ބުނެއެވެ.\nކޮވިޑް-19 ޕެކްޑެމިކްގެ އަަސަރު މި ޤައުމުތަކަށް ކޮށްފައިވުމުގެ ސަބަބުން، މި އަހަރުގެ ސަވަވިންގް ވިންޓަރ ޕެކޭޖުގެ ތެރޭގައި ޕެންޑެމިކް ރިލީފަށް ބޭނުންވާ އެކި ކަހަލަ ތަކެތީގެ އެހީ ފޯރުކޮށްދެވިގެންދާނެކަމަސާއި އާއްމު ރައްޔިތުންނަށް ކޮވިޑް-19 އިން ރައްކާތެރިވުމަށް ދެވޭ ތަކެތީގެ އިތުރުން ކޮވިޑް-19 ގެ ކަންކަމުގައި އެތަނެއްގެ ހޮސްޕިޓަލަށް ނުވަތަ މެޑިކަލް ސެންޓަރަށް ބޭނުންވާނެ ސަމާނުވެސް މީގެ ތެރެއިން ހަވާލުކުރެވިގެންދާނެކަމަށް އެ އައިއޭސީން ބުނެއެވެ.\nއައިއޭސީން ބުނެފައިވަނީ ފިނި މޫސުމާއި ދިމާކޮށް ދަތި ހާލުގައި ދިރިއުޅެމުންދާ މި ފަރާތްތަކަށް އިތުރު ތަކްލީފުތަކެއް އުުފުލަންޖެހިފައިވާތީ، އައިއޭސީންއިން މި ކެމްޕޭން ރާވާފައިވަނީ އެހީގެ ގޮތުގައި ހޫނުކުރުމަށް ބޭނުންވާ ވަސީލަތްތައް އެ ފަރާތްތަކަށް ފޯރުކޮށްދިނުމަށެވެ. މީގެއިތުރުން، ސޯލާ ހީޓިން ފަދަ ދެމެހެއްޓެނިވި ގޮތްގޮތުން އެކަން ކުރުމަށް އިސްކަން ދެވޭނެކަން އައިއޭސީއިން ފާހަގަކުރެއެވެ.\nބޯހިޔާވަހިކަމުގެ އެހީގެ ގޮތުގައި، ފެންވަރު ރަނގަޅު ޓެންޓް، ބްލޭންކެޓް، ފިނިން ރައްކާތެރިވެވޭނެ ފަދަ އަންނައުނު ފޯރުކޮށްދެވޭނެ. އެހެންނަމަވެސް، އެ ތަނެއްގެ ހާލަތު ދިރާސާކޮށް، އެތަނަކަށް އެންމެ ބޮޑަށް ބޭނުން ޖެހިފައިވާ ގޮތަކަށް ބޯހިޔާވަހިކަން ފޯރުކޮށްދިނުމުގެ ކަންކަން ކުރުމަށް އައިއޭސީއިން ނިންމާފައިވޭ.މީގެއިތުރުން، ކާބޯތަކެތީގެ ގޮތުގައި، އެތަނެއްގައި އާއްމުކޮށް ކެއިންބުއިމަށް ބޭނުންކުރާ ކަހަލަ ސާމާނު ފޯރުކޮށްދެވޭނެ. އެގޮތުން، ހަނޑޫ، ހަކުރު، ފުށް، ޕާސްތާ، ކައްކާ ތެޔޮ ފަދަތަކެތި ހިމެނޭ.\nމި ކެމްޕޭންގެ ތެރެއިން ކޮންމެ5މީހުންގެ އާޢިލާއަކަށް 1000 ރުފިޔާގެ ޕެކޭޖެއް ހަމަޖައްސާފައިވީނަމަވެސް، ދިވެހި ރައްޔިތުންގެ ތެރެއިން ސަވައިވިންގް ވިންޓަރ 2020 އަށް ޑޮނޭޓް ކުރަން ބޭނުންވާ ފަރާތްތަކުން އެ ފަރާތަކަށް ދެވުނު މިންވަރެއް ހަދިޔާކޮށްގެން މި ކެމްޕޭނުގެ ހިއްސާދާރަކަށްވުމުގެ ފުރުސަތު އައިއޭސީއިން ވަނީ ހުޅުވާލާފައެވެ. އައިއޭސީއިން ބުނީ މި ކެމްޕޭނުގެ ތެރެއިން ލިބޭ އެހީ ބޭނުން ކުރެވިގެންދާނީ އެ ޤައުމަކަށް ފީނިމޫސުމުގައި އެންމެ މުހިންމުވެފައިވާ ކަންކަމަށެވެ.\nމި4ޤައުމަށް އެހީތެރިކަންފޯރުކޮށްދިނުމަށް، ބީއެމްއެލް އިސްލާމިކުގެ4އެކައުންޓެއް ހާއްސަ ކޮށްފައިވެއެވެ.\nމި ކޭމްޕޭނާއިބެހޭ އިތުރު މަޢުލޫމާތު އައިއޭސީގެ ހޮޓްލައިން ނަންބަރު، 9122121 އިން ލިބޭނެއެވެ. އަދި އައިއޭސީގެ ފޭސްބުކް ޕޭޖް https://web.facebook.com/IACMaldives/ މެދުވެރިކޮށް ސަވައިވިންގް ވިންޓަރ 2020 އާ ބެހޭ އިތުރު މަޢުލޫމާތު ލިބިގެންދާނެކަމަށްވެސް އައިއޭސީންބުނެއެވެ.\nއިންޓަނޭޝަނަލް އެއިޑް ކެމްޕޭނުން ދަނީ މިފަދަ ދަނޑިވަޅަކާއި ގުޅިގެން ދުނިޔޭގެ އެކި ކަންކޮޅުތަކުގައި ހާލުގައި ޖެހިފައިވާ ފަރާތްތަކަށް އެހީތެރިކަން ފޯރުކޮށްދިނުމުގެ ފުރުސަތު ދިވެހި ރައްޔިތުންނަށް ހުޅުވާލަދެމުންނެވެ.\nއިންޓަނޭޝަނަލް އެއިޑް ކެމްޕޭން ރާއްޖެ


Missile test aa eku North Korea ge inzaare America ah\nދުނިޔެ - އުތުރުކޮރެއާގެ އިންޒާރު\nމިސައިލް ޓެސްޓާ އެކު އުތުރު ކޮރެއާގެ އިތުރު އިންޒާރެއް އެމެރިކާއަށް\nއެމެރިކާގެ ހަވާއީއަށް ފޯރާނެ\nކ. މާލެ 15 މެއި 2017 | ހޯމަ 19:12 1,984\nއުތުރުކޮރެއާގެ އަސްކަރީ ޤާބިލުކަން ދައްކާލުމަށް ބޭއްވުނު ހެވިކަމުގެ ހަރަކާތެއްގައި މިސައިލެއް ދައްކާލަނީ - ރޮއިޓަރސް\nއެތައް ޤައުމެއްގެ ނުރުހުމާއެކު ވެސް މިދިޔަ އާދީއްތަ ދުވަހު ތަޖްރިބާކުރި އާ މިސައިލްއާ އެކު އުތުރުކޮރެޔާގެ އިތުރު އިންޒާރެއް އެމެރިކާއަށް ދީފިއެވެ.\nޕިޔޮންގްޔަންގް އާ ހަވާލާދީ އާރުޓީ އިން ބުނާ ގޮތުގައި އުތުރު ކޮރެއާ އިން އެންމެ ފަހުން ތަޖުރިބާކުރި މިސައިލް ވަރަށް ކާމިޔާބު ކަމަށް އެގައުމުން ބުނެއެވެ. އަދި އެ މިސައިލަކީ ނިއުކްލިއަރ ވޯހެޑެއް އުފުލުމުގެ ގާބިލުކަން ލިބިފައިވާ މިސައިލެއް ކަމަށް ވެސް ބުނެފައި ވެއެވެ.\nއުތުރު ކޮރެއާ އިން އެންމެ ފަހުން ތަޖުރިބާކުރި ހުވާސޮން-12 މިސައިލް ޓެސްޓު ކުރުމާއި ހަމައަށް ހުރިހާކަމެއްވެސް ދިއައީ އެގައުމުގެ ލީޑަރު ކިމް ޖޮން-އުންގެ ބެއްލެވުމުގެ ދަށުން ކަމަށް އުތުރު ކޮރެއާގެ ދައުލަތުގެ މީޑިއާއިން ބުނެއެވެ.\nއުތުރު ކޮރެއާގެ ދައުލަތުގެ މީޑއާއިން ބުނާ ގޮތުގައި އަލަށް ތަޖުރިބާކުރެވުނު ހުވާސޮން-12 މިސައިލް އަކީ އެމެރިކާއަށް ހަމަލާދެވޭނެ ފެންވަރުގެ މިސައިލެކެވެ.\nއުތުރު ކޮރެއާގެ ރަސްމީ ނޫސް އެޖެންސީ ކޭސީއެންއޭ އާ ހަވަލާދީ ޚަބަރުތައް ބުނާ ގޮތުން ހުވާސޮން-12 ވަނީ 1،312 މޭލު މަތިން 489 މޭލަށް ދަތުރުކޮށްފައެވެ.\nތަޖުރިބާތަކަށްފަހު އުތުރުކޮރެއާ އިން ބުނެފައިވަނީ އެކަންކޮށްފައިވަނީ އެ މިސައިލަކީ ބޮޑު ނިއުކްލިއަ ވޯހެޑެއް އުފުލޭ ވަރުގެ އެއްޗެއްކަން ބެލުމަށް ކަމަށާއި މި ސައިލް ތަޖުރިބާކޮށްފައިވާނީ ކައިރީގައިވާ ގައުމުތަކަށް ގެއްލުމެއް ނުލިބޭނެ ގޮތަށް ކަމަށެވެ.\nއާ މިސައިލެއް ތަޖުރިބާ ކުރުމަށް ފަހު އުތުރުކޮރެއާގެ ބަހުގެ ހަމަލާތައް އަމާޒްވީ އެމެރިކާއަށެވެ. އެގޮތުން އެމެރިކާގެ ވެރިރަށް އޮތީ އުތުރުކޮރެއާގެ މިސައިލަކުން ހަމަލާދެވޭ ހިސާބުގައި ކަމަށް ބުނެފައި ވެއެވެ.\nއުތުރުކޮރެއާ އިން މިގޮތަށް މިސައިލްތައް ތަޖުރިބާ ކުރަމުން ގެންދާތީ ދުނިޔޭގެ ބޮޑެތި ބާރުތަކުން އަންނަނީ ފާޑުކިޔަމުންނެވެ. ނަމަވެސް އެއިން އެއްވެސް ކަމަށް އުތުރުކޮރެއާ އިން ސަމާލުކަމެއް ދީފައެއް ނުވެއެވެ.\nމިމައްސަލަގައި އެންމެ ގަދައަށް އަރާރުންވާ ދެ ގައުމަކީ އެމެރިކާ އާއި އުތުރުކޮރެއާއެވެ. އެންމެފަހުން އުތުރުކޮރެއާ އިން ވަނީ ބިރު ނުދެއްކުމަށް އެމެރިކާ އަށް އިންޒާރު ކޮށްފައެވެ..\nއެންމެ ފަހުން އުތުރުކޮރެއާ އިން ތަޖުރިބާކުރި މިސައިލް ދަތުރުކުރި ގޮތަށްބަލާ ތަޖުރިބާކާރުން ބުނާ ގޮތުގައި ޕެސިފިކުގެ ގުއާމުގައި ގާއިމްކޮށްފައިވާ އެމެރިކާގެ އަސްކަރީ މަރުކަޒަށް ހަމަލާ ދެވޭނެއެވެ.\nމިފަހަރު އުތުރުކޮރެއާއިން ތަޖުރިބާކޮށްފައިވަނީ ކުރިއަށްވުރެ މަތީފެންވަރެއްގެ ޓެކްނޮލޮޖީއެއްގެ މިސައިލެއް ކަމަށް މާހިރުން ބުނެއެވެ.\nއެގޮތުން އުތުރުކޮރެއާގެ އަވައްޓެރި ދެކުނު ކޮރެއާގެ ކިޔުންނަމް ޔުނިވާސިޓީގެ އިންސްޓްޓިއުޓް އޮފް ފާ އީސްޓާން ސްޓަޑީޒްގެ މާހިރު ކިމް ޑޮން ޔުބް ވިދާޅުވެފައިވަނީ ބެލިސްޓިކް މިސައިލްތައް ފޮނުވާލާ އާއްމު އުސްމިނުން ފޮނުވާލައިފި ނަމަ އެމެރިކާގެ ހަވާއީއާ ހަމައަށް އެ މިސައިލް ފޯރާނެ ކަމަށެވެ.\nއުތުރުކޮރެއާއިން ނިއުކްލިއަރ މިސައިލްތައް ޓެސްޓު ކުރަމުން ދާތީ އެގައުމު މައިތިރު ކުރުމުގެ ގޮތުން އެމެރިކާގެ އަސްކަރީ މަނަވަރުތައް ވެސް ވަނީ ދެކޮރެއާ ގުޅޭ ސަރަހައްދަށް ފިނުވާފައެވެ.\nމީގެ އިތުރުން އދ.ގެ ސަލާމަތީ މަޖިލީސް މެދުވެރިކޮށްވެސް އެކަން ހުއްޓުވޭތޯ އެމެރިކާއިން ދަނީ މަސައްކަތް ކުރަމުންނެވެ. ނަމަވެސް އުތުރު ކޮރެއާއަށް ދަތިކުރުމުގެ ފިޔަވަޅުތައް އަޅަން އެމެރިކާ މިހާތަނަށް ކުރި އެއްވެސް މަސައްކަތެއް ކާމިޔާބުވެފައެއް ނުވެއެވެ.


Houthin aky Konbaeh kan Engeytha? | #Dhiislam\nޙޫޘީންނަކީ ކޮންބައެއްކަން އެނގޭތަ؟\nޔަމަނުގައި ވެރިކަމުގެ ބާރުތައް ބަޣާވާތަކުން ފޭރިގަނެ ޤައުމުގައި އެތައް ހަމަނުޖެހުމެއް ހިންގަމުންދާ ޙޫޘީންނަކީ ކޮންބައެއްކަން އެނގޭ ހެއްޔެވެ؟ ސައުދީ އަރަބިޔާ އިސްވެ އޮވެ ނުވަ ޤައުމެއް އެކުލެވޭގޮތަށް ބޮޑު ކޯލިޝަނެއް އުފައްދާ މިޖަމާޢަތާއި ހަނގުރާމަކުރަމުންދަނީ ކީއްވެކަން އެނގޭ ހެއްޔެވެ؟\nޙޫޘީ ޖަމާޢަތް އުފެދުން\nއިސްލާމްދީން ނިވައިފަތްގަނޑަކަށް ހަދައިގެން ޔަމަނުގައި ހަރަކާތްތެރިވަމުންދާ ޙޫޘީ ޖަމާއަތް އުފެދިފައިވަނީ 1992 ވަނަ އަހަރު “އަންޞާރުﷲ”ގެ ނަމުގައެވެ. ޖަމާޢަތުގެ ބާނީއަކީ ޝީއީ ފިރުޤާގެ ދީނީ އިލްމުވެރިއެއް ކަމަށްވާ ބަދަރުއްދީން އަލް ޙޫޘީގެ ދަރި ހުސައިން އަލް ޙޫޘީ އެވެ. ހަތިޔާރުއެޅި ހައްދުފަހަނަ އަޅާފައިވާ މިޓެރަރިސްޓް ޖަމާޢަތަށް “ޙޫޘީ” މި ނަން ދީފައިވަނީ ހުސައިން ޙޫޘީ އަށް ނިސްބަތްކޮށެވެ. މިޖަމާއަތުގެ މައިމަރުކަޒަކީ ޔަމަނުގެ ހުޅަނގު އުތުރުގައި އޮންނަ ޞަޢްދާ ސަހަރެވެ. މިޖަމާއަތަށް ނިސްބަތްވާ މީހުންގެ އަޤީދާއަކީ ޒައިދީ މަޛުހަބުކަމަށް ޝީޢީ މީޑިއާތަކުން ބުނަމުންދިޔަ ނަމަވެސް މިމީހުންގެ އަސްލު އަޤީދާއަކީ ޝީއީ ހައްދުހަނަ އަޅާފައިވާ ރާފިޟީ ފިރުޤާކަމަށް ބުނެވެއެވެ.\nޙޫޘީންގެ އަނިޔާވެރިކަން ޔަމަނުގައި\nޙޫޘީންގެ ވަކިދައުލަތެއް ޔަމަނުގައި ޤާއިމްކުރުމުގެ ނަމުގައި 2004 ވަނަ އަހަރުން ފެށިގެން އެމީހުން އަންނަނީ ޔަމަނުގައި ދާޚިލީ ހަނގުރާމަތައް ކުރަމުންނެވެ. އެގޮތުން 2010 ވަނަ އަހަރާއި ހަމައަށް އޭރު ޔަމަނުގެ ވެރިކަމުގައި ހުރި އަލީ އަބްދުﷲ ޞާލިޙްގެ ސަރުކާރާއި ދެކޮޅަށް ހަ ހަނގުރާމައެއްކޮށް ޔަމަނުގެ ބައެއް ސަހަރުތައް ހިޞާރުކޮށްގެން އެތަކެއް މުސްލިމުންނެއްވަނީ މަރާފައެވެ.\nއެގޮތުން ސުންނީ ތައުލީމު ދެމުންދިޔަ ދައްމާޖުގެ ދާރުލްހަދީޘް 2011 ވަނަ އަހަރު ހިޞާރުކޮށް އެވާދީއަށް ކާބޯތަކެއްޗާއި، ފެނާއި އަދި ބޭސްއެތެރެކުރުން މަނާކޮށް މަގުތައް ބަންދުކުރިއެވެ. މިކަމާއި ގުޅޭގޮތުން އޭރު އައްޝަރްޤުލް އައުސާތް ނޫހަށް ފޯނުން ދެއްވި ބަސްދީގަތުމެއްގައި ދާރުލްޙަދީޘްގައި ކިޔަވާދެއްވާ ދީނީ ޢިލްމުވެރިއެއްކަމުގައިވާ ޝައިޚް ހުސައިން އަލް-ޙަޖޫރީ ވިދާޅުވެފައިވަނީ ޙޫޘީން ބޭނުންވަނީ ދައްމާޖުގައިވާ ސުންނަތުގެ އަހްލުވެރިން މަޖްބޫރުން އެމީހުންގެ މަރުގޯސް ރާފިޟީ ޢަޤީދާއަށް ބަދަލުކުރަންކަމަށާއި އެމީހުން ބޭނުންވަނީ ލުބްނާނުގައިވާ ޙިޒްބުﷲ ފަދަ ބަޔަކަށްވުމަށްޓަކައި ދަޢުލަތުގެ ތެރެއިން ދަޢުލަތެއް ޤާއިމްކުރުމަށް ކަމަށެވެ. ޙޫޘީންގެ މިހިޞާރުގެ ސަބަބުން ދައްމާޖުގައި ދިރިއުޅެމުންދިޔަ ގިނަ ރައްޔިތުންތަކެއްވަނީ އޭރު ކާނާއާއި ބޭސްފަރުވާ ނުލިބި މަރުވެފައެވެ.\n2011 ވަނަ އަހަރު އޭރު ޔަމަނުގެ ރައީސް އަލީ އަބްދުﷲ ސާލިހްގެ ވެރިކަމާއި ދެކޮޅަށް ހިންގުނު ހަރަކާތްތަކުގައިވެސް ޙޫޘީންވަނީ ބައިވެރިވެފައެވެ. އަލީ އަބްދުﷲ ޞާލިހް ވެރިކަން ދޫކޮށް ވެރިކަމަށް 2012 ވަނަ އަހަރު އަބްދުއްރައްބު މަންސޫރް އަލްހާދީ އިސްވުމުންވެސް ޙޫޘީންގެ ހިތްފުރޭ ގޮތެއް ނުވިއެވެ.\nދެން އަނެއްކާވެސް ޙޫޘީން ނިކުތީ އަލީ އަބްދުﷲ ސާލިހާއި އޭނާއަށް ވަފާތެރި ސިފައިންނާއެކު ހާދީގެ ވެރިކަމާއި ދެކޮޅަށެވެ. ޔަމަނުގެ ވެރިކަމާއި ދެކޮޅަށް ޙޫޘީންފެށި ބަޣާވާތުގައި 2014 ސެޕްޓެމްބަރމަހު ވެރިރަށް ސަންޢާ ހިފައި ރިޔާސީ ގަނޑުވަރު އެމީހުންގެ ބާރުގެ ދަށަށް ގެނައެވެ. އަދި ރައީސަކަށްހުރި އަބްދުއްރައްބު މަންސޫރް އަލްހާދީ ގޭގައި ހިޞާރުކުރިއެވެ. ނަމަވެސް ރައީސް ހާދީއަށް ވަފާތެރި ސިފައިންގެ އެހީގައި ފިލައިގެން އަދަނަށް ވަޑައިގަތެވެ.\nޙޫޘީން ޔަމަނުގެ ވެރިކަމުގެ ބާރުތައް ނަގައި ޤާނޫނު ހަދާ މަޖްލިސް އުވާލާ ޤައުމުގައި ހިންގި ބަޣާވާތުގެ ސަބަބުން ރައީސް ހާދީ ސައުދީ އަރަބިޔާގެ އެހީތެރިކަމަށް އެދުނެވެ. މިއާއެކު ސައުދީ އިސްވެ އޮވެ ނުވަ ޤައުމެއް ހިމެނޭގޮތަށް އުފެއްދި ކޯލިޝަނުން ޔަމަނުގައި ޙޫޘީންނާއި ދެކޮޅަށް ހަނގުރާމަކުރަންފެށިއެވެ.\nއީރާންގެ އެހީތެރިކަން ޙޫޘީންނަށް\nސަންޢާ ޙޫޘީންގެ ބާރުގެ ދަށަށް ދިޔުމާއެކު ސަންޢާގައިހުރި އެކިޤައުމަތަކުގެ އެމްބަސީތައް ބަންދުކޮށް ޑިޕްލޮމެޓުން އަނބުރާ ޤައުމަށް ގެންދިޔައެވެ. ނަތީޖާއަކަށް ވެގެންދިޔައީ ބައިނަލްއަޤްވާމީ ދުނިޔެއާއި ގުޅުން ކެނޑިގެންދިއުމެވެ. މިރަނުގެ ފުރުޞަތުގެ ބޭނުންހިފާ އީރާނުން ޙޫޘީންނަށް ބޭނުންވާ ތެލާއި އެހީގެ ތަކެތި ވައިގެ މަގުން ސަންޢާއަށް އެތެރެކުރަމުން ގެންދިޔައެވެ. އަދި ޙޫޘީންގެ ބާރުގެ ދަށުގައިހުރި އަވަށްތަކުގައި އިންޖީނުގެތައް ހަދައިދީ ފައިސާއާއި ހަތިޔާރުގެ ގޮތުންވެސް ޙޫޘީންނަށް އެހީތެރިވަމުން ދިޔައެވެ.\nއިސްލާމީ އުއްމަތަށްހުރި ނުރައްކާ\nޙޫޘީންގެ ހުރި ނުރައްކާތެރިކަމާއި ގުޅޭގޮތުން ވާހަކަދައްކަވަމުން އައްޝައިޚް އަހުމަދު ސަމީރު ބިން އިބްރާހިމް ވިދާޅުވީ ޙޫޘީން ނިސްބަތްވާ ޝީޢީ ފިރުޤާގެ އެންމެ ބޮޑު ދައުލަތް ކަމުގައިވާ އީރާން ވެފައިވަނީ މީސްތަކުންގެ މެދުގައި މަޛުހަބީ ފިތުނަތައް އުފައްދަމުންދާ ބައެއްކަމަށާއި އެކަމުގެ ނުރައްކާ ސުންނީ މުސްލިމުން ދިރިއުޅެމުންދާ ހުރިހާ ޤައުމުތަކަށްވެސް ކުރިމަތިވެފައިވާ ކަމަށެވެ. ޝައިޚް ސަމީރު ފާހަގަ ކުރެއްވި ގޮތުގައި ޝީޢާއިންގެ އަޤީދާ ގިނަ މުސްލިމުންނަށް ނުއެނގުމުގެ ސަބަބުން އެމީހުންގެ ނުރައްކާތެރިކަން މުސްލިމުންނަށް އަންދާޒާ ނުކުރެވޭ ކަމަށާއި އެމީހުންގެ އަޤީދާއަކީ އަކީ އެމީހުންގެ ދަރިން އެންމެ ކުޑައިރުން ފެށިގެންވެސް އަބޫބަކުރުގެފާނާއި ޢުމަރުގެފާނުފަދަ ޞަހާބީންވެސް ހިމެނޭގޮތަށް ރަސޫލާ ޞައްލަﷲ އަލައިހި ވަސައްލަމްގެ ގިނަ ޞަހާބީ ބޭކަލުންނަށް ނަފުރަތު ކުރުވުންކަމަށެވެ.\nޝީޢީން އެމީހުންގެ އަޤީދާ ފެތުރުމަށް ދުނިޔޭގެ އެކިކަންކޮޅުތަކުގައި ހިންގަމުންދާ ހަރަކާތްތަކަށް އަލިއަޅުވާލާ ޝައިޚް ސަމީރު ވިދާޅުވީ މިފަދަ އަޤީދާއެއްގެ ބަޔަކާއި ގުޅިފައިވާ ޙޫޘީންފަދަ ޖަމާއަތްތަކުގެ ނުރައްކާ އިސްލާމީ އުއްމަތަށް ބޮޑު ކަމަށެވެ.


Bilehdhoogai hingi dhe Operation ehgai masthuvaathakehchaaeku dhemeehaku hahyarukohfi – Iru\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ފ.ބިލެއްދޫގައި ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ދެމީހަކު ހައްޔަރުކޮށްފިއެވެ.\nމި އޮަޕަރޭޝަންތައް ހިންގާފައިވަނީ އެ ރަށު ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެންނެވެ. ފުލުހުން ވިދަޅުވީ މިއޮޕަރޭޝަންތަކުގައި ހައްޔަރުކޮށްފައިވަނީ 31 އަހަރާއި 34 އަހަރުގެ ދިވެހި ދެ ފިރިހެނެއްކަމަށެވެ.\nމި ދެމީހުންގެ ތެރެއިން 34 އަހަރުގެ މީހާ ހައްޔަރުކޮށްފައިވަނީ ބިލެއްދޫއަށް މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމަތާ ގުޅިގެން ރޭ ހިންގި އޮޕަރޭޝަނުގައި ކަމަށް ފުލުހުން ވިދާޅުވެއެވެ.\nފުލުހުން ވިދާޅުވީ ކ. ތިލަފުށިން ބިލެއްދޫއަށް އައި ދޯންޏަކުން އެމީހާ ބިލެއްދޫއަށް ފޭބުމުން ފުލުހުންގެ ބެލުމުގެ ދަށަށް ގެނެސް ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 16 ކުދި ރަބަރު ޕެކެޓާއި ބޮޑު ރަބަރު ޕެކެޓެއް ފެނިފައިވާކަމަށެވެ.\nއިތުރު 67 މީހުން ރަނގަޅު ވެއްޖެ\n31 އަހަރުގެ މީހާ ހައްޔަރުކޮށްފައިވަނީ ބިލެއްދޫ ގެއެއްގައި މަސްތުވާތަކެތީގެ ވިޔަފާރި ކުރަމުންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މިމަހުގެ4ވަނަ ދުވަހު ހިންގި އޮޕަރޭޝަނުގައިކަމަށް ފުލުހުން ވިދާޅުވެއެވެ. މި އޮޕަރޭޝަނުގައި އެގެ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ކަރުދާސްކޮޅެއް ފެނިފައިވާކަމަށް ފުލުހުން ވިދާޅުވެއެވެ\nފުލުހުން ވިދާޅުވީ މި ދެ މައްސަލަ ފ. ބިލެއްދޫ ޕޮލިސް ސްޓޭޝަނުން ދަނީ ތަހުގީގު ކުރަމުންކަމަށެވެ.


Yameen Ah Kuraa Dhauvaa Ge Hulaasaa Bayaan Ihvun Avaskohfi - Vaguthu\nޔާމީނަށް ކުރާ ދައުވާގެ ހުލާސާ ބަޔާން އިއްވުން އަވަސްކޮށްފި\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑަރިން މައްސަލައިގެ ދައުވާގެ ޚުލާސާ ބަޔާން އިއްވުން މިމަހުގެ 09 ވަނަ ދުވަހަށް އަވަސް ކޮށްފިއެވެ. މިމައްސަލައިގައި އެންމެ ފަހުން ބޭއްވި އަޑުއެހުމުގައި މައްސަލަ ބައްލަވާ ކްރިމިނަލް ކޯޓުގެ އިސް ގާޞީ ވިދާޅުވީ ހުލާސާ ބަޔާން އިއްވުން އޮންނާނީ މިމަހުގެ 10 ވަނަ ދުވަހު އެވެ.\nނަމަވެސް ޔާމީންގެ ޤާނޫނީ ވަކީލުން ވިދާޅުވީ 10 ވަނަ ދުވަހު ބާއްވަން ކުރިން ނިންމި އަޑުއެހުން 09 ވަނަ ދުވަހަށް އަވަސް ކޮށްފައިވާކަން ކްރިމިނަލް ކޯޓުން މިހާރު އަންގާފައިވާ ކަމަށެވެ. ޝަރީއަތުގެ އަޑުއެހުން ބާއްވަން ތާވަލް ކޮށްފައި ވަނީ 09 ވަނަ ދުވަހުގެ 13:00 ގައެވެ.\nއެދުވަހު އޮންނަ އަޑުއެހުމަކީ މައްސަލައިގެ ހުލާސާ ބަޔާން އިއްވުމަށް ބާއްވާ އަޑުއެހުމެކެވެ. އެހެންކަމުން ހުލާސާ ބަޔާން އިއްވުމަށް ފަހު ދެން އިތުރު ކަމެއް ސާފުކުރަން ނުޖެހިއްޖެނަމަ ބާއްވާނީ ކުށް ސާބިތުވޭތޯ ނުވަތަ ނޫންތޯ ކަނޑައަޅަން ބާއްވާ އަޑުއެހުމެވެ. ކުށް ސާބިތުވެއްޖެނަމަ އަދަބު ކަނޑައަޅަން އިތުރު އަޑުއެހުމެއް އޮންނާނެއެވެ.\nޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިން މައްސަލައިގެ ކުށް ސާބިތު ވެއްޖެނަމަ ފަސް އަހަރާއި 15 އަހަރާއި ދެމެދުގެ ޖަލު ހުކުމެއް އެމަނިކުފާނުގެ މައްޗަށް އަންނާނެއެވެ.\nޔާމީންގެ މައްޗަށް އުފުލާފައިވާ ދައުވާގެ ޝަރީޢަތް ނިމުމަކާއި ހަމައަށް ގޮސްފައި ވާއިރު އެމަނިކުފާނާއި ދެކޮޅަށް ކޯޓުގައި ހެކިބަސް ދެއްވި ފަރާތްތަކުގެ ތެރޭގައި ކުރީގެ ނައިބު ރައީސް އަހްމަދު އަދީބާއި އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތު ވެސް ހިމެނެއެވެ.\nއެބޭފުޅުންގެ ހެކިބަސް ބަލައިނުގަތުމަށް ޔާމީންގެ ފަރާތުން އެދުނު ނަމަވެސް މައްސަލަ ބައްލަވާ ގާޞީ ހައިލަމް ވިދާޅުވީ އެބޭފުޅުންގެ ހެކިބަސް ބަލައިގަތުމާއި މެދު ގޮތެއް ނިންމާނީ މައްސަލައިގެ ޙުކުމް އިއްވާއިރު ކަމަށެވެ.\nޔާމީން އެމަނިކުފާނުގެ ދިފާޢުގައި ހުށަހެޅުއްވީ އެންމެ ހެއްކެކެވެ. އެއީ އެމްއެމްއޭގެ ކުރީގެ ގަވަރުނަރު އަޒީމާ އާދަމް އެވެ. ނަމަވެސް އެކަމަނާ ވަނީ ޔާމީންގެ ދިފާޢުގައި ހެކިބަސް ދެއްވަން ދެކޮޅު ހައްދަވާފައެވެ.\nޔާމީންގެ ނުކުތާތައް ހަތަރު ދުވަހުން ހުށަހަޅައި ނިމިއްޖެ، ކަފާލާތުގެ ނިންމުން ފަސްކޮށްފި\nއޮކްޓޯބަރ 1, 2019 12:30\nރައީސް ޔާމީނަށް ދެރަގޮތެއްވެއްޖެނަމަ ހަމަ ދެރަވާނީ ދިވެހި ރައްޔިތުންނަށް. މިގައުމުގަ ގައްދާރު ނޫން ހަމަ އެކަނި ހުރި ލީޑަރ ދުއްވާލުމަށް މިހާރު މިެޮތް ގައުމުހމގެ ދުޝްމަން އަދި ދިވެހިންގެ ދުޝްމަން އިންޑިޔާގެ ގޮނޑިކޮށްކޮ ސަރުކާރުން އެމަސައްކަތް ކުރަނީ.\nއޮކްޓޯބަރ 1, 2019 12:58\nކޯލިޝަނުންގާސިމް ވަކި ކުރެވޭނީ ރައީސް ޔާމީން ޖަލަށް ލާފަ. ގާސިމަ ކޯޓަ ތަކަށް ފަރިތަވާނީ. އުސް ގޮނޑީގަ އިންނަ މީހާ ގެ އިންކަމް 15 އަހަރަށް ސެކްޔަރ ކޮށްދރވޭނީވެސް ފިހާރައެއްގެ ސޭޓަކަށްވީމަ، ސޭޓް ބޭކާރު ކޮށްލަން ޔާމީން މައްސަލަ ނިންމާލަނީ.


Claahugai inehviyas, Majileehugai inehviyas Inthi kurahaa: ekamuge...\nއަބަދުވެސް ކުރެހުމަށް ޝައުގުވެރިކަން ހުރޭ\nކުރެހުމަކީ މުހިއްމު ވަގުތުތަކުގައި ކުރާ ކަމެއް ނޫން\nކ. މާލެ | 18 ސެޕްޓެންބަރ 2020 | ހުކުރު 18:32 | 45,978\nއިންތިގެ ކުރެހުންތަކެއް - އިމްތިޔާޒް ފަހުމީ\nތަސްވީރުން ފެނުނީ އެމްޑީޕީގެ ފިޔަވަޅު އަޅާ ކޮމިޓީގެ ސީރިއަސް ބައްދަލުވުމެއް ކުރިއަށް ދާ ތަނެވެ. ފެންނަ ފެނުމަށް ބައްދަލުވުމުގެ ބައިވެރިން ވެސް ތިއްބެވީ މުހިއްމު މަޝްވަރާ އަކަށް ތައްޔާރުވެގެންނެވެ. މުޅި ތަސްވީރުން ވެސް ފެނިގެން ދިޔައީ ބައްދަލުވުމުގެ ސީރިއަސް ކަމެވެ. އެހެންނަމަވެސް، ބައްދަލުވުމުގައި އިންނެވި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) އަށް މުޅި މީސްމީޑިއާގެ ސަމާލުކަން ހުއްޓިގެން ދިޔައީ ސަބަބުތަކެއް ނެތިއެއް ނޫނެވެ. މި ތަސްވީރުން ފެންނަ ގޮތުގައި އިންތި އިންނެވީ ހުސްގަނޑެއްގައި ކުރެހުމަށެވެ. މިއާއި އެކު މީސްމީޑިއާގައި ބަންޑުންވެގެން ދިޔައީ އާއްމުންގެ އެކި ޝުއޫރުތަކެވެ.\nއެއް ބަޔަކު އިންތިއަށް މަލާމާތުގެ ބަސް ރައްދު ކުރަމުން ދިޔައިރު އެމީހުން ބުނަމުން ދިޔައީ އިންތިގެ ތަސްވީރުން ފެނިގެން ދިޔައީ ކަންކަން ސީރިއަސް ކޮށް ނުނަންގަވާ މިންވަރު ކަމަށެވެ. މަސައްކަތަށް ސަމާލުކަމެއް ނުދީ އިންނަވާ ކަން ކަމަށެވެ. އެހެންނަމަވެސް އަނެއް ބަޔަކަށް އިންތިގެ މަސައްކަތް ވަރަށް ކަމުދިޔައެވެ. އެ މީހުން ބުނާ ގޮތުގައި ކުރެހުމުން ކަންކަމަށް ސަމާލުކަންދެވޭ މިންވަރު އިތުރުވެގެން ދެއެވެ. އެއީ އެމީހުން ބޯ ހަމަޖައްސާލަން ކުރާ ކަމެކެވެ.\nއިންތި ވެސް ވިދާޅުވީ މިހެންނެވެ. 'ރާއްޖެއެމްވީ' އަށް ދެއްވި އިންޓަރވިއުއެއްގައި އިންތި ވިދާޅުވީ ކުރެހުމުން އޭނާއަށް ކަންކަމަށް ދެވޭ ސަމާލުކަން އިތުރުވާ ކަމަށެވެ. އޭނާ ވިދާޅުވި ގޮތުގައި ކުރެހުމަކީ އޭނާގެ ހޮބީއެވެ. ހުސްވަގުތުގައި ފޫހިފިލުވާލަން ކުރާ ކަމެކެވެ. ކުރެހިޔަސް 'ކޮންސެންޓްރޭޓް ކުރަން އެނގިވަޑައިގަންނަވާނެ ކަމަށް އިންތި ވިދާޅުވިއެވެ. 'ރާއްޖެ އެމްވީ' އަށް އިންތި ވިދާޅުވީ ކުރެހުމަކީ އޭނާ މުހިއްމު ވަގުތުތަކުގައި ކުރައްވާ ކަމެއް ނޫން ކަމަށެވެ.\nސްކެޗެއް ކުރިޔަސް އަޅުގަނޑުމެންނަށް ކޮންސެންޓްރޭޓް ކުރަން އެނގޭނެ. ކަން ކުރަންވީގޮތުގެ މެޗުއާރިޓީ ހުންނާނެ އިރާދަކުރެއްވިއްޔާ. އަޅުގަނޑުމެންނަށް އެނގޭނެ މީޓިންގްސް ތައް ހޭންޑްލްކުރާނެ ގޮތް. އަނެއްކާ އެއީ އެހެން ތިބޭއިރުވެސް ފަންސުރުން ވަރަށް ފަސޭހައަށް ޓަކައި އެއް ބަޔަކު ސްކެޗް ކުރާނެ. މީޓިންގް ގައި އަޅުގަނޑުމެންގެ ކޮންސެންޓްރޭޝަން ހުންނާނެ، މީޓިންގް ގެ އެންމެ އިމްޕޯޓެންޓް ވަގުތުތަކުގައިވެސް ނޫން. އެހުންނަނީ މީޓިންގް ފެށުމުގެ ކުރިންނާއި ނިމެން ކައިރިވީމައާއި ހުރިހާ އިމްޕޯޓެންޓް ބައިތަކެއް ދާ ފަހުން.\n~ ރައްޔިތުންގެ މަޖިލީހުގެ އެމްޑީޕީ މެމްބަރު އިމްތިޔާޒް ފަހުމީ (އިންތި)\nމީސްމީޑިއާގައި އެމްޑިޕީން ހިއްސާ ކޮށްފައިވާ ފޮޓޯގައި އިންތިގެ އެ ސްކެޗުގެ މާބޮޑު ބައެއް ނިމިފައެއް ނުވެ އެވެ. އެހެންނަމަވެސް މި ފޮޓޯ އާއި ގުޅިގެން އައި ފާޑުކިއުންތަކަށް އިންތި ރައްދު ދެއްވާފައިވަނީ މި ކުރެހުމުގެ 'އެންޑް ރިސަލްޓް' ހިއްސާ ކުރައްވަމުންނެވެ.\nއިންތިގެ މި ކުރެހުން ހިއްސާ ކުރެއްވުމާއި އެކު ގިނަ ބަޔަކަށް ކަމުދިޔައެވެ. ސޯޝަލް މީޑިއާގައި ތައުރީފުގެ ބަސްތައް އޮއްސިގެން ދިޔައިރު، ދެން އުފެދުނު ސުވާލަކީ އެ ކުރެހުމުގައި އެ ފެންނަ އަންހެން ކުއްޖާ އަކީ ކާކުބާއެވެ. މި ސުވާލުގެ ޖަވާބުދެއްވަމުން އިންތި ވިދާޅުވީ އެއީ ހިޔާލީ ކުއްޖެއް ކަމަށެވެ.\nއިންތި ވިދާޅުވަނީ އިންތި އަކީ އަބަދުވެސް ކުރެހުމަށް ވަރަށް ޝައުގުވެރިވާ މީހެއް ކަމަށެވެ. އެގޮތުން ސްކޫލް ދައުރުގައި ވެސް ފޮތްތައް ހުންނާނީ ވަރަށް 'ހަޑިކޮށް' ކަމަށް އޭނާ ވިދާޅުވިއެވެ. އަބަދުވެސް ފޮތުގެ ބަނޑޭރި ގަނޑުގައި ކުރަހާ ކަމަށް ވިދާޅުވިއެވެ. ސްކޫލް ދައުރުގެ ހަނދާންތައް އައު ކުރައްވަމުން އޭނާ ވިދާޅުވީ ސްކޫލްގައި ބާއްވާ އާޓް މުބާރާތްތަކުގައި ވެސް ބައިވެރިވާ ކަމަށެވެ.\nރައްޔިތުންގެ މަޖިލީހުގައި އިންނަވާއިރު ވެސް ކުރަހާ ކަމަށް އިންތި ވިދާޅުވިއެވެ. އެގޮތުން މޭޒުމަތީގައި ހުންނަ ފޮތްތަކުން ވެސް އިންތިގެ ކުރެހުންތައް ފެންނާނެ ކަމަށް އޭނާ ބުނެއެވެ. އެހެންނަމަވެސް އެއީ މުހިއްމު މަސައްކަތްތަކުގައި އުޅުއްވާއިރު ކުރައްވާ ކަމެއް ނޫންކަމަށް އޭނާ ތަކުރާރުކޮށް ވިދާޅުވިއެވެ.\nމަޖިލީހުގައި އުޅޭއިރު ވަރަށް ގިނައިން ކުރަހަން. އެކަމަކު މުހިއްމު ކަންތައްތައް ކުރާއިރުއެއް ނޫން.\nކްލާހުގައި އިންނެވިޔަސް، މަޖިލީހުގައި އިންނެވިޔަސް، އަދި މީޓިންގް ތަކުގައި އިންނަވާއިރު ވެސް އިންތި އަކީ ކުރަހާ ބޭފުޅެކެވެ. އިންތިގެ އެ ކުރެހުމުގެ ފަހަތުގައިވާ ސިއްރަކީ މިއީއެވެ.


BREAKING NEWS: Afghanistan Gai Dhin Bomuge Hamalaa Eh Gai UAE Safeeru Zahamvehjje - Vaguthu\nއަފްޣާނިސްތާންގައި ދިން ބޮމުގެ ހަމަލާއެއްގައި ޔޫއޭއީ ސަފީރު ޒަހަމްވެއްޖެ\nއަފްޣާނިސްތާންގެ ކަންދަހާރުގައި ދިން ބޮމުގެ ހަމަލާއެއްގައި އެގައުމަށް ޔުނައިޓެޑް އަރަބް އެމިރޭޓްސް (އެކުވެރި އަރަބި އިމާރާތުން) ކަނޑައަޅާފައި ހުންނަ ސަފީރު ޒަހަމް ވެއްޖެއެވެ.\nމީޑިއާ ރިޕޯޓްތައް ބުނާ ގޮތުގައި މިބޮމުގެ ހަމަލާގައި ހަތް މީހަކު މަރުވެ 17 މީހަކު ޒަހަމްވިއެވެ. ޒަހަމްވި މީހުންގެ ތެރޭގައި ކަންދަހާރުގެ ގަވަރުނަރާއި ޔޫއޭއީގެ ގިނަ ޑިޕްލޮމެޓުންނާއި ސީނިއާ އޮފިޝަލުން ހިމެނެއެވެ.\nޔޫއޭއީގެ ފޮރިން މިނިސްޓްރީ އިން ނެރުނު ބަޔާނެއްގައި އެގައުމުން އަފްޣާނިސްތާނަށް ކަނޑައަޅާފައި ހުންނަ ސަފީރު ޖުމާ މުހައްމަދު އަބްދުﷲ އަލް ކާބީ ޒަހަމްވެފައިވާކަން ކަށަވަރު ކޮށްދިން ނަމަވެސް އޭނާގެ ހާލަތާއި ބެހޭ އިތުރު ތަފްސީލެއް ނުދެއެވެ.\nމިހަމަލާގެ ޒިންމާ އަދި އެއްވެސް ބަޔަކު އުފުލާފައެއް ނުވެއެވެ.\nމިއަދު އަފްޣާނިސްތާންގެ ވެރިރަށް ކާބުލްގައި ހުންނަ އެގައުމުގެ ޤާނޫނު ހަދާ މަޖިލިސް ކައިރީގައި ވެސް ވަނީ ބޮމުގެ ދެހަމަލާ ދީފައެވެ. އެހަމަލާތަކުގައި 30 މީހުން މަރުވެ 80 އށް ވުރެ ގިނަ މީހުން ޒަހަމްވިއެވެ. މިހަމަލާގެ ޒިންމާ ޠާލިބާނުން ވަނީ އުފުލާފައެވެ.\nހެލްމަންދު ޕްރޮވިންސްގައި ވެސް އިއްޔެ ވަނީ ޖާނުންފިދާވެގެން ބޮމުގެ ހަމަލާއެއް ދީފައެވެ. އެހަމަލާގައި ހަތް މީހުން މަރުވިއެވެ.\nޖެނުއަރީ 11, 2017 - 03:15\nމީހުން މަރާ މީހުން ވެސް މަރުވާނެ އެވެ.އެދުވަސް ހަނދާން ކުރުން ހުއްޓެވެ.\nގުޅުން ކަނޑާލާފައިވާ ޤަތަރަށް ޔޫއޭއީ އިން ލުއިތަކެއް ދީފި\nގަތަރާ މެދު ހަމްދަރުދީ ވާ މީހުން 15 އަހަރަށް ޖަލަށް ލަނީ\nސައުދީ، ޔޫއޭއީ، ބަހްރޭން އަދި މިސްރުން، ގަތާރާއި އެކު އޮތް ހާރިޖީ ގުޅުން ކަނޑާލައިފި\nއަހަރެމެންނަށް ކާފަ ނުވަތަ މާމަ ކިޔާނެ ދަރިން ދިރިއުޅޭނީ މާސްގައި!\n10 މަސް ކުރިން 5


Covid-19: Raajje In Bali Fenunuthaa 130 Dhuvas, Mihaaru Faruvaa Dhenee 482 Meehakah - Vaguthu\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބަލިން ރަނގަޅުނުވެ ތިބީ 482 މީހުންނެވެ. އިއްޔެ އާއި ހަމައަށް މި އަދަދު ހުރީ 470 ގައެވެ.\nރާއްޖޭގައި ކޮވިޑަށް ފަރުވާކުރަމުންދާ މީހުންގެ އަދަދު އިތުރުވެފައި މިވަނީ އިއްޔެ އިތުރު 30 މީހަކު ފައްސިވުމުންނެވެ. އިއްޔެ ރާއްޖެއިން ފައްސިވީ މީހުންގެ ތެރޭގައި ހިމެނެނީ 29 ދިވެއްސަކާއި ބަންގްލަދޭޝް މީހެކެވެ.\nއެޗްޕީއޭއިން ހާމަކޮށްފައިވާ ގޮތުން ރާއްޖޭގައި ކޮވިޑް-19 އިން ރަނގަޅުނުވެ ތިބި މީހުންގެ ތެރެއިން ހޮސްޕިޓަލުގައި 40 މީހަކަށް ދަނީ ފަރުވާދެމުންނެވެ. މީގެ ތެރެއިން ބައެއް މީހުންނަށް ފަރުވާދެނީ އައިސީޔޫގައި ކަން ކުރިން އެޗްޕީއޭއިން ހާމަކޮށްފައި ވެއެވެ.\nއިއްޔެ އިތުރު 30 މީހަކު ހިމެނޭހެން މިހާތަނަށް ރާއްޖެއިން ޖުމްލަ 2831 މީހަކު ކޮވިޑް-19 އަށް ފައްސިވެފައި ވެއެވެ. މިހާތަނަށް ރާއްޖެއިން ފައްސިވި މީހުންގެ ތެރެއިން 2321 މީހަކު މިހާރު ވަނީ ބަލިން ރަނގަޅުވެފައެވެ. އިއްޔެ ރާއްޖެ އިން އިތުރު 8 މީހަކު ކޮވިޑް-19 އިން ރަނގަޅުވެފައި ވެއެވެ.\nކޮވިޑް-19 ޖެހިގެން މިހާތަނަށް ރާއްޖެއިން 14 މީހަކު ވަނީ ނިޔާވެފައެވެ. މީގެ ތެރޭގައި މިދިޔަ ބުރާސްފަތި ދުވަހު ނިޔާވި އުމުރުން 79 އަހަރުގެ ދިވެހި އަންހެނަކު ހިމެނެއެވެ. މިހާތަނަށް ކޮވިޑް ޖެހިގެން ރާއްޖެއިން ނިޔާވި މީހުންގެ ތެރޭގައި ހިމެނެނީ ނުވަ ދިވެއްސަކާއި ހަތަރު ބިދޭސީއެކެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 1671 ބިދޭސީއަކާއި 1160 ދިވެހިންނެވެ. ރާއްޖެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nކޮވިޑް-19 އާއި ގުޅިގެން ޤާއިމްކޮށްފައިވާ ކަރަންޓީނު ފެސިލިޓީތަކުގައި މިވަގުތު ތިބީ 32 މީހެކެވ. އަދި އައިސޮލޭޝަންގައި 423 މީހަކު އެބަތިއްބެވެ. ރާއްޖެއިން މި ބަލި ފެނުނުތާ މިހާރު ވަނީ 130 ދުވަސް ވެފައެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 64239 ސުންކު (ސާމްޕަލް) ނަގާފައި ވެއެވެ.\nޖުލައި 16, 2020 08:28\nފުރަ ބަންދު ކުރޭ. ޢެހެންނޫނީ އިސްތިއުފާ ދީފަ ގެއަށް ދޭ


ދިރިއުޅުމަށް ދޫކުރެވިފައިވާ ގޯތިތަކުގައިހުރި ރުއްގަހުގެ މަޢުލޫމާތު ހުށަހެޅުމުގެ މުއްދަތު އިތުރުކުރުން - R. Fainu Council\nދިރިއުޅުމަށް ދޫކުރެވިފައިވާ ގޯތިތަކުގައިހުރި ރުއްގަހުގެ މަޢުލޫމާތު ހުށަހެޅުމުގެ މުއްދަތު އިތުރުކުރުން\nމިއިދާރާގެ ނަމްބަރ IUL-311/311/2016/83 އިޢުލާނުގައި ދެންނެވިފައިވާ ރުއްގަހުގެ މަޢުލޫމާތު ހުށަހެޅުމުގެ މުއްދަތު އިތުރުކުރެވުނު ވާހަކަ ދެންނެވީމެވެ.\nވީމާ، އަލަށް ދޫކުރެވިފައިވާ ގޯތިތަކުގައިހުރި ރުއްގަހުގެ ބަދަލުގެ މައްސަލަ ނިންމުން އަވަސްކުރުމުގެގޮތުން އެރުއްގަހަކީ ކޮންފަރާތަކުން އިންދާފައިވާ ކާކުގެ އެއްޗެއްކަން ދެނެގަތުމަށްޓަކައި އެރުއްގަސް ފާހަގަކުރުމަށް މިހާރު ހުދުކުލައިގެ ދަވާދުން ✓ މިފާހަގަ ޖަހާފައިވާ ރުއްގަހުގެ ވެރިފަރާތެއްވާނަމަ، 04 ޖެނުއަރީ 2017 ވަނަ ދުވަހުގެ އޮފީސް ބަންދުވުމުގެ ކުރިން މިއިދާރާއަށް ސިޓީއަކުން އެކަން އެންގެވުން އެދެމެވެ. ފާހަގަ ޖަހާފައިވާ ރުއްގަސްހުރި ގޯތިތައް އެނގޭނޭ ޗާޓެއް މިއިޢުލާނާއިއެކު މިވަނީއެވެ.\n29 ރަބީޢުލްއަށްވަލް 1438\nދިރިއުޅުމަށް ދޫކުރެވިފައިވާ ގޯތިތަކުގައިހުރި ރުއްގަހުގެ މަޢުލޫމާތު ހުށަހެޅުމުގެ މުއްދަތު އިތުރުކުރުން Reviewed by ފައިނު ކައުންސިލް އިދާރާ on 1:07 AM Rating: 5


Balive Inumun Kihaa Varakah Baruveytha? - Vaguthu\nމާބަނޑު ދުވަސްވަރު ކިހަ ވަރަކަށް ބަރުވާން ޖެހޭތަ؟\nމިކަން ބިނާވެގެންވަނީ މާބަނޑުމީހާގެ ދިގުމިނާއި ބަލިވެއިނުމުގެ ކުރިން ހުރި ބަރުދަނުގެ މައްޗަށެވެ. ހަށިގަނޑުގެ ބަރުދަން ހުރީ ނަމޫނާ ބަރުދަނެއްގައި ނަމަ 11 - 16 ކިލޯ ބަރުވަން ޖެހޭނެއެވެ. އެއީ ފުރަތަމަ ތިންމަހު ގާތްގަޑަކަށް 1- 2.5 ކިލޯ ދެން ކޮންމެ ހަފުތާއަކު ގާތްގަޑަކަށް ބައިކިލޯވަރެވެ. މަހަކު ދެކިލޯވަރެވެ. ނަމޫނާ ބަރުދަނަށްވުރެ ހަށިގަނޑު ލުއިނަމަ ގާތްގަޑަކަށް 12.5-18 ކިލޯ ބަރުވަން ޖެހޭނެއެވެ. އަދި ނަމޫނާ ބަރުދަނަކަށް ހަށިގަނޑުގެ ބަރުދަން ހުރިނަމަވެސް އެއްމާބަނޑު ދެކުދިންނަށް ބަލިވެ އިންނަމަ ގާތްގަޑަކަށް 15.5- 20 ކިލޯވަރު ބަރުވަނ ޖެހޭނެއެވެ.\nއިތުރުވެގެންދާ ބަރުދަނުގެ ސަބަބުން ހަށިގަނޑަށް ކޮންކަހަލަ އަސަރެއް؟\nމާބަނޑުދުވަސްވަރު ރިއްސާ ބައެއް ރިއްސުމަކީ އިތުރުވެގެންދާ ގަރުދަނާއި ގުޅުން ހުރި ކަމެކެވެ. ހާއްސަކޮށް ބުރަކަށްޓާއި އުނަގަޑުގައި ރިއްސުމަކީ މިކަމުގެ ސަބަބުން ވާކަމެކެވެ. ފައި ދުޅަވުމާއި ނުވަތަ ފޮއްސިވުމާއި ފައިގެ ކުޑަހުޅުގައި ރިއްސުމަކީވެސް މާބަނޑު ވަރަށްގިނަ އަންހެނުން ކުރާ ޝަކުވާއެކެވެ. ނަމަވެސް މިއީ ބަލިވެއިނުމުގެ ސަބަބުން އިތުރުވާ ލޭގެ ސަބަބުން ވާކަމެކެވެ. އިތުރުވާ ބަރުދަނުގެ ސަބަބުން ވާކަމެއްނޫނެވެ.\nނޯޓް: އަތް ނުވަތަ މޫނު ދުޅަވެ ފޮއްސިވެއްޖެނަމަ ވަގުތުން ޑޮކުޓަރެއްގެ ލަފާ ހޯއްދަވާށެވެ. ފަހަރެއްގައި މިއީ ޕްރީއެކުލަމްޕްސިއާ ފަދަ ބައްޔެއްގެ ނުރައްކާތެރި ސިގުނަލަކަށް ވެދާނެއެވެ.\nބަލިވެއިނުމުން އިތުރުވެގެންދާ ބަރުދަނަކީ ދަރިފުޅު ބޮޑުވުމަށްޓަކައި ވަރަށް ބޭނުންތެރި އެއްޗެކެވެ. މިއީ ވިހެއުމަށްފަހު އެއްފަހަރާ ލުއި ނުވިޔަސް ވަރަށް ބޮޑުތަން ތިރިވެގެންދާނެ ބަރުދަނެކެވެ.\nވިހެއުމަށްފަހު ބަލިވެއިނުމުން އިތުރުވެގެންދިޔަ ބަރުދަން ލުއިކުރުމަށް ކުރެވޭނީ ކޮންކަމެއް؟\nއެންމެފުރަތަމަ ހަމަހަމަ ރަގަޅު ކާނާ ކެއުމަށް އާދަކުރާށެވެ. އެއީ މާބަނޑު ދުވަސްވަރުން ފެށިގެންނެވެ. އަދި މިއާއިއެކު ކަސްރަތު ކުރުމަކީ ވަރަށް ބޭނުންތެރި ކަމެކެވެ. މިއީ ހަށިގަނޑަށް ގެއްލުމެއް ވުމަކާއި ނުލައި ލުއިވުމަށް ވަރަށް މުހިއްމު ގޮތެކެވެ.\nވިސްނާށެވެ. ބަލިވެއިނުމުން ހަށިގަނޑަށް އިތުރުވެގެންދާ ބަރުދަނުގެ ބޮޑުބައެއް ވިހެއުމަށްފަހު ޠަބީޢީ ގޮތުން އުނިވެގެން ދެއެވެ. އާއްމުގޮތެއްގައި މާބަނޑު ދުވަސްވަރު ބަރުވެގެންދާ 11-16 ކިލޯގެތެރެއިން ގާތްގަޑަކަށް 3.5 ކިލޯއަކީ ދަރިފުޅުގެ ބަރުދަނެވެ. ވިހެއުމާއިއެކު މިބައި ލުއިވެގެންދެއެވެ. އަދި ދަރިފުޅުގެ މަހާއި އެމްނިއޮޓިކު ފެނާއި އިތުރުވެގެންދާ ލޭގައި ގާތްގަޑަކަށް 3.6-5.5 ކިލޯ ހުންނާނެއެވެ. މިއީވެސް ވިހެއުމަށްފަހު މަދުވެގަންދާނެރ ބައެކެވެ. ހަމައެއާއިއެކު ރަހިމު ބޮޑުވުމުން ގާތްގަޑަކަށް 1.8- 2.8ކިލޯ އިތުރުވެއެވެ. މިއީވެސް ވިހެއުމަށްފަހު އުނިވާނެ ބައެކެވެ. ނަމަވެސް މިހުރިހާ ބަރުދަނެއް ލުއި ވުމަށް9މަސްވަރު ނަގާނެއެވެ. އަދި މިއަށްވުރެ ގިނަ ދުވަސް ނެގުމަކީވެސް ދުރުކަމެއް ނޫނެވެ.


"Saath Nibhaana Saathiya" aaeku Gopi bahu enburi annaathee fan un thah ufalun folhenee! – Iru\nޝިލްޕާގެ ދަރިފުޅުގެ ފޮޓޯ ފުރަތަމަ ފަހަރަށް މީޑިއާއަށް!\nނެއްލައިދޫ ބަނދަރުގެ 42 އިންސައްތަ މަސައްކަތް ނިމިއްޖެ\n3 މެޖިސްޓްރޭޓެއްގެ މައްސަލަ ބެލުމަށް ތަހުގީގު ކޮމިޓީ އެކުލަވާލައިފި\nޓޫރިޒަމުން ލިބޭ އާމްދަނީ އިތުރުކުރާ ބިލު ހުށަހަޅައިފި\nއަމިއްލަ ސަންދޯކަށް ތިޔަ ޖަހަނީ މޮހޮރު: މަލީހު\nޝުޖާއު މާދަމާ ފުލުހަށް ހާޒިރު ކުރަނީ\nއެއާޕޯޓް ކްލަސްޓާއިން އިތުރު ބަޔަކު ޕޮޒިޓިވްވެއްޖެ\nޔާމީން ޖަލަށްލިތާ އެއް އަހަރު ފުރުމާއި ދިމާކޮށް އިދިކޮޅުން މުޒާހަރާއަށް ނިކުންނަނީ\nޑިމާންޑު ބޮޑުވެ ހޯރަފުއްޓަށް މޯލްޑިވިއަނުން އިތުރު ފްލައިޓެއް\nބީއެމްއެލްގެ އެހީއާއެކު އއ.އަތޮޅު ތައުލީމީ މަރުކަޒުގެ ލައިބްރަރީ ތަރައްގީކޮށްފި\nދިރާގުން ސައިބަ ސެކިއުރިޓީއާއި ބެހޭ ވެބިނަރއެއް ބާއްވައިފި\nސޮނާކްޝީ ވެސް ރާއްޖޭގައި\nޗަންދީގަރް ކަރޭ އާޝްގީގެ ފަސްޓް ލުކް ދައްކާލައިފި\nސާތު ނިބާނާ ސާތިޔާއާއެކު ގޯޕީ ބަހޫ އެނބުރި އަންނާތީ ފޭނުންތައް އުފަލުން ފޮޅެނީ!\nޝާޝާ· 1 ސެޕްޓެމްބަރު 2020\nސްޓާ ޕްލަސް އިން ގެނެސްދިން އެންމެ ކާމިޔާބު އެއް ޑްރާމާ ސިލްސިލާ ކަމަށްވާ “ސާތު ނިބާނާ ސާތިޔާ” އަށް މި ލޮކްޑައުން ތެރޭގައި ލިބުނު ބޮޑު ތަރުހީބާއެކު، އޭގެ ދެވަނަ ސީޒަނެއް ގެނެސްދޭން އުޅޭ ވާހަކަ ދެކެވިފައިވަނިކޮށް، ގޯޕީ ބަހޫ ވެސް އެކަން ޔަގީން ކޮށްދީފިއެވެ.\nސާތިޔާ ގައި ލީޑު ރޯލު ކުޅުނު ބަތަލާ ދެވޮލީނާ ބަޓަޗަރަޖީ އޭނާގެ އިންސްޓަގްރާމްގައި މިއަދު ވަނީ އެ ޝޯގެ ދެވަނަ ސީޒަންގެ ޓީޒާއެއް ދައްކައިލަފައެވެ. ޓީޒާއިން ފެންނަނީ މަޑު ފިޔާތޮށި ކުލައިގެ ސާޅީއެއްގައި “ގޯޕީ ބަހޫ” ހިނގާލާފައި ދާ ތަނެވެ. އަދި ބެލުންތެރިންނާ ވާހަކަ ދައްކާތަން ވެސް ފެނިގެންދެއެވެ. ޓީޒާ ނިމޭ ތަންކޮޅުގައި ގޯޕީގެ މައިދައިތަ އޭނާގެ ނަމުން ގޮވައިލާ އަޑު އިވިގެން ދެއެވެ. ނަމަވެސް މައިދައިތަގެ މޫނެއް ނުފެނެއެވެ.\nމި ޕޯސްޓާއެކު ކެޕްޝަންގައި ދެވޮލީނާ ލިޔެފައިވަނީ، ބެލުންތެރިންގެ ޑިމާންޑުގެ ސަބަބުން އެނބުރި އަންނަ ވާހަކައެވެ. އެންމެ ދެ ގަޑިއިރު ތެރޭގައި މި ޓީޒާ ބެލި މީހުންގެ އަދަދު ދެ ލައްކައަށްވުރެ ގިނައެވެ. އަދި ގިނަ ބަޔަކު އަންނަނީ ކޮމެންޓު ބައިގައި އުފާ ފާޅުކުރަމުންނެވެ.\nގިނަ ބައެއްގެ ލޯބި ލިބިފައިވާ މި ސިލްސިލާއާ ގުޅުވައިގެން ދާދިފަހުން މީސްމީޑިއާގައި “މީމް” ތަކެއް ވެސް ވައިރަލް ވެގެން ގޮސްފައިވެއެވެ. އެއީ މި ޝޯގައި ނުފޫޒުގަދަ މައިދަތައެއްގެ ރޯލުން ފެނިގެންދިޔަ ކޮކީލާގެ ޑައިލޮގެއް ބޭނުންކޮށްގެން މީހަކު ތައްޔާރުކުރި ރެޕް ލަވައަކާ ވިދިގެންނެވެ. “ސާތު ނިބާނާ ސާތިޔާ” ތިން އަހަރު ފަހުން އެނބުރި އަންނައިރު، އޭގައި އެންމެ މުހިއްމު ރޯލުތަކުން ފެނިގެންދިޔަ ދެވޮލީނާ (ގޯޕީ ބަހޫ) އާއި ރޫޕަލް (ކޮކީލާބެން) ހަމަ އެ ރޯލުތަކުން ފެނިގެންދާނެ ކަމަށް ޝޯގެ ޕްރޮޑިއުސަރު ރަޝްމީ ޝަރުމާ ޔަގީންކޮށްދެއެވެ.


Hiyaanathuge massalagai thuhumathu kurevey fandiyaaru thibinama...\nއާދީއްތަ 09 އޯގަސްޓު 2020\n1441 ޒުލްޙައްޖު 19\nޚިޔާނާތުގެ މައްސަލާގައި ތުހުމަތު ކުރެވޭ ފަނޑިޔާރުން ތިބިނަމަ ފިޔަވަޅު އަޅަން ގޮވާލައިފި\nފަނޑިޔާރުންގެ ޖަމްއިއްޔާއިން ވަނީ ކަންބޮޑުވުން ފާޅުކޮށްފަައި\nއެމްއެމްޕީއާރްސީގެ މައްސަލާގައި ފަނޑިޔާރުންތަކެއް ހިމެނޭ ކަމަށް ޕީޖީ ވަނީ ވިދާޅުވެފައި\nކ. މާލެ | 22 އޮކްޓޯބަރ 2019 | އަންގާރަ 23:39 | 3,000\nސުޕްރީމް ކޯޓުގެ ފަނޑިޔާރުންތަކެއް - ރައީސް އޮފީސް\nއެމްއެމްޕީއާރްސީގެ ޚިޔާނަތުގެ މައްސަލާގައި ތުހުމަތު ކުރެވޭ ފަނޑިޔާރުން ތިއްބެވިނަމަ އެކަން ބަލައި ތަހުގީގުކޮށް އަޅަންވާ ފިޔަވަޅު އެޅުމަށް ދިވެހި ފަނޑިޔާރުންގެ ޖަމްއިއްޔާ އިން ގޮވާލައިފިއެވެ.\nފަނޑިޔާރުންގެ ޖަމްއިއްޔާއިން އެހެން ގޮވާލަފައި މިވަނީ، ޚިޔާނާތުގެ މައްސަލާގައި ތުހުމަތު ކުރެވޭ ފަރާތްތަކުގެ ތެރޭގައި، މިހާރު މަގާމުގައި ތިއްބެވި ފަނޑިޔާރުންތަކެއް ހިމެނޭ ކަމަށް ޕްރޮސެކިއުޓަރ ޖެނެރަލް އައިޝަތު ބިޝާމް ހޯމަ ދުވަހު ބޭއްވި ރައްޔިތުންގެ މަޖިލީހުގެ މާލިއްޔަތު ކޮމިޓީގައި ވިދާޅުވުމާއި ގުޅިގެންނެވެ.\nޕީޖީ އެހެން ވިދާޅުވެފައިވާތީ އެކަމާއި ގުޅިގެން ފަނޑިޔާރުންގެ ޖަމްއިއްޔާއިން އަންގާރަ ދުވަހު ނެރެފައިވާ ބަޔާނެއްގައި ބުނީ، ޚިޔާނާތުގެ މައްސަލާގައި ތުހުމަތު ކުރެވޭ ފަރާތްތަކުގެ ތެރޭގައި ފަނޑިޔާރުންތަކެއް ހިމެނުމަކީ އެކަމާއި މެދު ކަންބޮޑުވާ ކަމެއް ކަމަށެވެ.\nހަމައެއާއެކު އެއްވެސް މިންވަރެއްގެ ޖިނާޢީ ތުހުމަތުތަކެއް ފަނޑިޔާރެއްގެ މައްޗަށް ކުރެވޭނަމަ، ކަމާބެހޭ އިދާރާތަކުން އެކަން ބަލައި ތަހުގީގުކޮށް، އަޅަންޖެހޭ ފިޔަވަޅުތައް އެޅުމަށް އެ ޖަމްއިއްޔާއިން ވަނީ މުއައްސަސާތަކަށް އެ ގޮވާލައިފައެވެ.\nމުޖުތަމައުގައި ފަނޑިޔާރެއްގެ ނަޒާހަތްތެރިކަމާއި މެދު ސުވާލު އުފެދިދާނެ އެއްވެސް އަމަލެއް ފަނޑިޔާރުންގެ ފަރާތުން ކުރިމަތިވިޔަ ނުދިނުމަށާއި، ފަނޑިޔާރުންގެ ސުލޫކީ މިންގަނޑަށް ހުރިހާ ފަނޑިޔާރުން ތަބާވުމަށް ފަނޑިޔާރުންގެ ޖަމްއިއްޔާއިން ވަނީ ހުރިހާ ފަނޑިޔާރުންނަށް އިލްތިމާސް ކޮށްފައެވެ.\nއައިސޮލޭޝަން ފެސިލިޓީތަކަށް ނުގެންދެވި 240 މީހަކު، އެންމެ ބޮޑަށް އިސްކަންދެނީ ހައިރިސްކް މީހުންނަށް\nބޯކޮށް ވާރޭވެހޭނެކަމަށް ލަފާކޮށް ހއ އަތޮޅުން ފެށިގެން ރ އަތޮޅަށް ވައިޓް އެލަރޓް ނެރެފި\nއިންސްޕެކްޝަންގެ ފުރަތަމަ ބުރު ނިންމާލިއިރު މިންގަނޑުތަކާއި ޚިލާފަށްހުރި 246 ތަނެއް ބަންދުކުރި\nމާސްކު ނާޅާ ބޭރުތެރޭގައި އުޅުނު 278 މީހަކު ޖޫރިމަނާކޮށްފި\nބޭރުގައުމުތަކަށް ދާ މީހުންނަށް އައިޖީއެމްއެޗުން ކޮވިޑް-19 އަށް ޓެސްޓް ކުރެވޭނެ\nބޯޑަރު ހުޅުވާލިފަހުން 6277 މީހުން ރާއްޖެ އައިސްފި\nކޮވިޑް-19 ވެކްސިން އުފެއްދި ފުރަތަމަ ގައުމަކަށް ރަޝިއާ\n"ރިޟްވާނުގެ ބޯ ބުރިކޮށް މަރާލާފައިވާކަން ފުރަތަމަވެސް އެނގުނީ މަރު ކޮމިޝަނުން އެކަން އިއުލާނު ކުރި ވަގުތު"\nއިންޑިއާ އިން ވެކްސިނަށް އަގެއް ކަނޑައަޅައިފި، ޑޯޒަކަށް 250 ރުޕީސްއަށް ވުރެން ދަށްވާނެ\nރިޟްވާނު ގެއްލުވާލިތާ6އަހަރު: އާއިލާގެ ފަރާތުން ޚާއްސަ ލަވައަކާއި ބައޮގްރަފީއެއް!\nހިޔާ ފުލެޓް ވަރޗުއަލްކޮށް ބެލުމުގެ އިންތިޒާމް ހަމަޖައްސަނީ\nގުދުރަތީ ކުލަޖެހިފައިވާ އެންމެ ބޮޑު ޑައިމަންޑް ރަޝިޔާއިން ހޯދައިފި


އައްޑޫ ފްލައިންގ ސްކޫލްގެ މައްސަލަޔާ ގުޅިގެން ކިޔެވުން ހުއްޓިފައިވާ ދަރިވަރުންނަށް އަންނަ ޑިސެންބަރުމަހު އަލުން ކޯސް ކުރިޔަށްގެންދެވޭނެ މަގު ސަރުކާރުން ފަހިކޮށްދިނުމަށް މަސައްކަތްކުރަމުންދާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ - The President's Office\nއައްޑޫ ފްލައިންގ ސްކޫލްގެ މައްސަލަޔާ ގުޅިގެން ކިޔެވުން ހުއްޓިފައިވާ ދަރިވަރުންނަށް އަންނަ ޑިސެންބަރުމަހު އަލުން ކޯސް ކުރިޔަށްގެންދެވޭނެ މަގު ސަރުކާރުން ފަހިކޮށްދިނުމަށް މަސައްކަތްކުރަމުންދާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\n10 އޮކްޓޫބަރު 2021، ރިފަރެންސް: 2021-431\nއައްޑޫ ސިޓީގައި ޤާއިމުކޮށްފައިވާ އޭޝިއަން އެކެޑަމީ އޮފް އެރޯނޯޓިކްސް (އޭ.އޭ.އޭ) ގައި ޕައިލެޓްކަން ކިޔަވަމުންދާ ދިވެހި ދަރިވަރުންނަށް ދިމާވެފައިވާ ގިނަ ދުވަސްވީ މައްސަލަތަކަށް ދާއިމީ ޙައްލެއް ހޯދުމާއި ގުޅޭގޮތުން ބޭއްވެވި ބައްދަލުކުރެއްވުމުގައި، ކިޔެވުން ހުއްޓިފައިވާ ދަރިވަރުންނަށް އަންނަ ޑިސެންބަރުމަހުގެ ތެރޭގައި އަލުން ކޯސް ކުރިޔަށް ގެންދެވޭނެ މަގު ސަރުކާރުން ފަހިކޮށްދެއްވުމަށް މަސައްކަތްތަކެއް ކުރައްވަމުންދާ ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި މިކަމާ ގުޅޭގޮތުން އޭ.އޭ.އޭ ގައި ޕައިލެޓްކަން ކިޔަވަމުންދާ ދިވެހި ދަރިވަރުންނާ ކަމާގުޅޭ އިދާރާތަކުގެ އިސްވެރިންނާއެކު ބޭއްވެވި މި ބައްދަލުކުރެއްވުމުގައި، ދަރިވަރުން ވަނީ މިދިޔަ ޙަފްތާ ބުރާސްފަތި ދުވަހު ރައީސަށް ހުށަހެޅުއްވި ސިޓީއަށް މިހާ އަވަހަށް އިޖާބަ ދެއްވީތީ އެކަމަށްޓަކައި ޝުކުރު އަދާކުރައްވާފައެވެ. އަދި، އެ ދަރިވަރުން ފާހަގަކުރެއްވި ގޮތުގައި އެދަރިވަރުންނަށް ދިމާވެފައިވާ ކަންކަމަށް ޙައްލު ހޯދުމަށް ހުރިހާ އިދާރާއަކަށް ދިޔަކަމަށާއި، ކުރެވެންހުރި ހުރިހާ މަސައްކަތެއް ކޮށްފައިވީ ނަމަވެސް މިހާތަނަށް އެއްވެސް އެދެވޭ ޖަވާބެއް ލިބިފައި ނުވާކަމުގައި ފާހަގަކުރެއްވިއެވެ.\nމި ބައްދަލުކުރެއްވުމުގައި، ދަރިވަރުން ވަނީ ސްކޫލްގެ ކިޔެވުން ހުއްޓިފައިވާތާ އެއް އަހަރަށްވުރެ ގިނަ ދުވަސްވެފައިވާކަމަށާއި، ރީފަންޑް ނުލިބުމާއި، އަލުން ކިޔެވުން ފެށޭނެ ދުވަހެއް ނޭންގުމުގެ ސަބަބުން އެ ދަރިވަރުންނަށް ދިމާވަމުންދާ މާލީ، ނަފްސާނީ އަދި ވަގުތުގެ ގޮތުން ދިމާވާ ދަތިތައް ރައީސުލްޖުމްހޫރިއްޔާއާ ހިއްސާކުރައްވާފައެވެ.\nރައީސުލްޖުމްހޫރިއްޔާ ވިދާޅުވިގޮތުގައި މިކަމަށް ޙައްލެއް ހޯއްދެވުމުގެ ގޮތުން އައިލެންޑް އޭވިއޭޝަން ސަރވިސަސް ލިމިޓެޑާއި، މޯލްޑިވްސް ނެޝަނަލް ޔުނިވަރސިޓީ ގުޅިގެން ޖޮއިންޓް ވެންޗަރ ކުންފުންޏެއް ޤާއިމުކުރުމަށް ނިންމާފައިވާކަމަށާއި، މި ޖޮއިންޓް ވެންޗަރ ކުންފުނީގެ ދަށުން ރާއްޖޭގައި ހިންގާ ފަލައިންގ ސްކޫލް ހިންގާނީ ޕްރޮފެޝަނަލް ޔޫރަޕިއަން ފްލައިން ސްކޫލަކުން ކަމުގައެވެ.\nއަދި، މި ފްލައިން ސްކޫލްގައި ކިޔަވާދިނުމަށް ބޭނުންވާކަންކަން ފުރިހަމަކޮށް ޑިސެންބަރުމަހުގެ ތެރޭގައި ކިޔެވުން ފެށުމުގެ މަސައްކަތްތައް ކުރިޔަށްދާނެކަމުގައި އެމަނިކުފާނު ހާމަކުރައްވާފައިވެއެވެ. މީގެ އިތުރުން ވެސް ކުދިންނަށް ދިމާވެފައިވާ މާލީ ދަތިތައް ޙައްލުކޮށްދެއްވުމަށް ޓޮޕްއަޕް ލޯން ތަކެއް ދިނުމާއި، މިކަމުގައި އިތުރަށް ކުރެވެން ހުރި ކަންތައްތަކަކީ ކޮބައިތޯ ބެއްލެވުމަށްފަހު އެކަންކަން ޙައްލުކޮށްދެއްވާނެކަމުގައި އެމަނިކުފާނު ވަނީ ވިދާޅުވެފައެވެ. މީގެ ކުރިންވެސް ސަރުކާރުން ވަނީ މި ކޯސް ހަދާ ދަރިވަރުންނަށް ލުޔެއް ދިނުމުގެ ގޮތުން ދަރިވަރުން އަނބުރާ ލޯނު ދައްކަންޖެހޭނީ ކޯސް ނިމޭ ތާރީޚުން ފެށިގެން6މަސްދުވަސް ފަހުންކަމުގައި ކަނޑައަޅައި، މި ކޯސް ފުރިހަމަ ކުރުމަށް ބައެއް ދަރިވަރުން ބޭންކް އޮފް މޯލްޑިވްސް މެދުވެރިކޮށް ނަގާފައިވާ "ކިޔަވާ" ލޯންތައް ހަޔަރ އެޑިއުކޭޝަން މިނިސްޓްރީގެ ދަށަށް ބަދަލުކޮށްފައެވެ.\nމި ބައްދަލުކރެއްވުމުގައި، މިނިސްޓަރ އޮފް ފިނޭންސް އިބްރާހީމް އަމީރާއި، މިނިސްޓަރ އޮފް ހަޔަރ އެޑިޔުކޭޝަން ޑޮކްޓަރ އިބްރާހީމް ޙަސަނާއި، ރައީސުލްޖުމްހޫރިއްޔާގެ އޮފީހުގެ އިސްވެރިންނާއި، އައިލެންޑް އޭވިއޭޝަން ސަރވިސަސްގެ ބޭފުޅުން އަދި ސިވިލް އޭވިއޭޝަންގެ ބޭފުޅުން ވަނީ ބައިވެރިވެވަޑައިގެންފައެވެ.


Vote nudhinee gaboolu kurevey Budget aakh nuvaathee: Jabir\nމަޖިލީހުގެ ޖަލްސާއެއްގައި ކާށިދޫ ދާއިރާގެ މެންބަރު އަބްދުﷲ ޖާބިރު ވާހަކަ ދައްކަވަނީ. -- ފޮޓޯ: މަޖިލިސް\nއަންނަ އަހަރަށް ލަފާ ކޮށް ސަރުކާރުން ރައްޔިތުންގެ މަޖިލީހަށް ހުށަހަޅާފައިވާ ބަޖެޓު ދިރާސާ ކުރާ ކޮމިޓީން ގެނައި ބަދަލުތަކާއެކު ދައުލަތުގެ ބަޖެޓު މަޖިލީހުން މިއަދު ފާސްކޮށްފައި ވާއިރު، ބަޖެޓަށް ރަތް ފާހަގަ ޖެއްސެވި ހަމައެކަނި މެންބަރަކީ ކާށިދޫ ދާއިރާގެ މެންބަރު އަބްދުﷲ ޖާބިރު އެވެ.\nކޮވިޑް-19 އިގެ ހާލަތުގައި ހުށަހަޅާފައިވާ ބަޖެޓުގެ ހަރަދުތަކާއި މަޝްރޫއުތަކާ ގުޅޭގޮތުން މަޖިލިސް ކޮންޓްރޯލް ކުރާ ގިނަ މެންބަރުން ބަހުސްގެ މަރުހަލާގައި ކަންބޮޑުވުންފާޅުކުރި އެވެ.\nނަމަވެސް، ގިނަ މަޝްރޫއުތަކެއް އިތުރުކޮށް މިނިވަން މުއައްސަސާތަކާއި ބައެއް ސަރުކާރު އޮފީސްތަކުގެ ބަޖެޓު ބޮޑު ކޮށްދޭން ކޮމިޓީން ނިންމައި، ސަރުކާރުން ހުށަހެޅި ވަރަށް ވުރެ ބޮޑުކޮށް، އަންނަ އަހަރުގެ ޖުމްލަ ބަޖެޓު ވަނީ 34.9 ބިލިއަން ރުފިޔާ އަށް އިތުރު ކޮށްފައި އެވެ.\nއެ އަދަދުގެ ބަޖެޓެއް މަޖިލީހުން މިއަދު ފާސްކުރި ނަމަވެސް، ބަޖެޓަށް ވޯޓު ނުދެއްވީ، ކޮމިޓީ މަރުހަލާގައި ފާޅު ކުރެއްވި ކަންބޮޑުވުންތަކަށް އެއްވެސް މިންވަރަކަށް ރިއާއަތް ނުކުރުމުން ކަމަށް ޖާބިރު އަވަސް އަށް ވިދާޅުވި އެވެ.\nމިގޮތުން، އިންތިހާއަށް ޑެފިސިޓް ބަޖެޓެއް ސަރުކާރުން ހުށަހަޅާފައިވާއިރު، އާމްދަނީ ލިބޭ ފަދަ މަސްވެރިކަމުގެ ސިނާއަތް ފުރިހަމައަށް ހުޅުވާލުމުގެ އިތުރުން، ދައުލަތުގެ ރިކަރަންޓް ހަރަދު ކުޑަކޮށް، ދައުލަތުގެ ފައިސާ އިސްރާފުވާ ދާއިރާތައް ހޯދައި، އެކަން ހުއްޓުވަން ކޮމިޓީ މަރުހަލާގައި ހުށަހެޅުއްވި ހުށަހެޅުންތައް ޖާބިރު ފާހަގަކުރެއްވި އެވެ.\n"އަޅުގަނޑު ތަކުރާރުކޮށް ގޮވާލިން މަސްވެރިކަން ހުޅުވާލާށޭ. ދައުލަތުގެ ފައިސާ ބްލީޑުވާތަން ހުއްޓާލާށޭ. މިއިން އެއްވެސް ކަމަކަށް އަޅާނުލާ، ސަރުކާރުން ފޮނުވި ގޮތަށް ބަޖެޓު އެ ފާސްކުރީ،" ނަވާރަވަނަ މަޖިލީހުގައި އެންމެ ހަރަކާތްތެރި އަދި އެންމެ ހަރުއަޑުން ބަހުސް ކުރައްވައި އެއް މެންބަރު ޖާބިރު ވިދާޅުވި އެވެ.\nޑީއާރުޕީގެ ލީޑަރުކަން ކުރައްވާ ޖާބިރު އިތުރަށް ވިދާޅުވީ، ބަޖެޓަށް ވޯޓަށް އެހުމުގެ ކުރިން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ރިޔާސަތު ދޫކުރައްވައި ވަޑައިގަތުމުން، އެމްޑީޕީގެ ލީޑަރު ވެސް ބަޖެޓަށް ތާއީދު ނުކުރައްވާކަން ހާމަވެގެން ގޮސްފައިވާ ކަމަށެވެ.\nއަދި ބަޖެޓު ފާސްކޮށްފައި ވަނީ ދެން ރިޔާސަތާ ހަވާލުވެވަޑައިގެންނެވި މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ ގެ ވޯޓާ ނުލައިކަން ފާހަގަ ކުރައްވަމުން، ޖާބިރު ވަނީ އެއީ ބަޖެޓާ ދެކޮޅަށް މަޖިލީހުގެ ރައީސާއި ނައިބު ރައީސްގެ "އިހުތިޖު" އެއްގެ ގޮތުގައި ސިފަ ކުރައްވައިފަ އެވެ.\n"މިއީ ދުނިޔޭގެ އެއްވެސް ތާކުން ގަބޫލު ކުރާނެ ބަޖެޓެއް ނޫން. އައިއެމްއެފް އާއި ވާލްޑް ބޭންކުން ވެސް މި ބަޖެޓު ގަބޫލެއް ނުކުރާނެ،" ޖާބިރު ވިދާޅުވި އެވެ.\nކޮމިޓީން ބަޖެޓަށް މައިގަނޑު ގޮތެއްގައި ކުޅިވަރު ދަނޑުތަކާއި ކްލާސް ރޫމް އެޅުން ފަދަ މަޝްރޫއުތައް އިތުރުކޮށްފައިވާއިރު، ހަރަދުގެ އިތުރުން އާމްދަނީ އާއި ހިލޭ އެހީގެ ގޮތުގައި ލިބޭނެކަމަށް ލަފާކޮށްފައިވާ 17.8 ބިލިއަން ރުފިޔާއަށް ވެސް ކޮމިޓީން ވަނީ ބަދަލުތަކެއް ގެނެސްފައި އެވެ.\nމިގޮތުން، އާމްދަނީ އިތުރުކުރަން ސަރުކާރުން ހުށަހަޅާފައިވާ އާ ކަންތައްތަކުން ލިބޭނެކަމަށް ލަފާކޮށްފައިވާ 1.2 ބިލިއަން ރުފިޔާ އިތުރުކޮށްގެން، ޖުމްލަ އާމްދަނީ 3.3 ބިލިއަން ރުފިޔާ އިން ވަނީ އިތުރުކޮށްފައި އެވެ.\nއޭގެ ތެރޭގައި ޓޫރިޒަމުން ލިބޭ އާމްދަނީ އެއް ބިލިއަން ރުފިޔާ އަށް އިތުރުކުރުމާއި އާ ކަންތައްތަކުގެ ތެރެއިން ބިން ވިއްކައިގެން ލިބޭނެކަމަށް ލަފާކޮށްފައިވާ 300 މިލިއަން ރުފިޔާ، އެއް ބިލިއަނަށް އިތުރުކުރުމަށް ވަނީ ހުށަހަޅުއްވައިފަ އެވެ.\nބަޖެޓާ ގުޅޭގޮތުން ކަންބޮޑުވުންފާޅުކޮށް، ބަޖެޓު އަނބުރާ ގެންދިއުމަށް ތަކުރާރުކޮށް ގޮވާލުމަށްފަހު މައިނޯރިޓީ ލީޑަރު އަދި އޭދަފުށި ދާއިރާގެ މެންބަރު އަހުމަދު ސަލީމް ފިޔަވައި، އިދިކޮޅުގެ އެއްވެސް މެންބަރަކު ވޯޓުގައި ބައިވެރިވެފައެއް ނުވެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ދައުލަތުގެ ބަޖެޓް އީވާ އަބްދުﷲ އަބްދުﷲ ޖާބިރު ދައުލަތުގެ އާމްދަނީ ޑީއާރްޕީ


ކޯވިޑް-19 : މެލޭރިޔާ ބޭސް ބޭނުންކުރުން ދުނިޔޭގެ ސިއްޙަތު ޖަމްޢިއްޔާއިން ވަގުތީގޮތުން ހުއްޓާލައިފި ކޯވިޑް-19 : މެލޭރިޔާ ބޭސް ބޭނުންކުރުން ދުނިޔޭގެ ސިއްޙަތު ޖަމްޢިއްޔާއިން ވަގުތީގޮތުން ހުއްޓާލައިފި\nކޯވިޑް-19 : މެލޭރިޔާ ބޭސް ބޭނުންކުރުން ދުނިޔޭގެ ސިއްޙަތު ޖަމްޢިއްޔާއިން ވަގުތީގޮތުން ހުއްޓާލައިފި\nކޯވިޑް-19އަށް ފަރުވާދިނުމަށް ބޭނުންކުރާ މެލޭރިއާ ބޭސް (ހައިޑްރޮކްސީކްލޮރޮކުއިން) - ފޮޓޯ: ސޯޝަލް މީޑިއާ\nބައެއް ޤައުމުތަކުން ކޯވިޑް-19އަށް ފަރުވާކުރުމަށް ބޭނުންކުރާ ބޭހެއްކަމަށްވާ މެލޭރިއާ ބޭސް ނުވަތަ ހައިޑްރޮކްސީކްލޮރޮކުއިން ބޭނުންކުރުން ދުނިޔޭގެ ސިއްޙަތު ޖަމްޢިއްޔާއިން ވަގުތީގޮތުން ހުއްޓާލައިފިއެވެ.\nކޯވިޑް-19އަށް ފަރުވާކުރުމަށް މިހާތަނައް އައިރު ވަކި ބޭހެއް ނުވަތަ ވެކްސިނެއް އުފައްދާފައި ނުވިނަމަވެސް، މި ބަލީގެ ބައެއް ބަލި މީހުންނަށް ފަރުވާ ލިބޭކަމަށް ބަލައި ޑަބްލިއުއެޗްއޯގެ ސޮލިޑާރިޓީ ޓްރަޔަލްގައި މިހާތަނަށް އައީ ހައިޑްރޮކްސީ ކްލޮރޮކުއިން ބޭނުންކުރަމުންނެވެ.\nޑަބްލިއު އެޗްއޯއިން ވީޑިއޯ ކޮންފަރެންސް މެދުވެރިކޮށް ބޭއްވި ނޫސްވެރިންގެ ބައްދަލުމުމުގައި ވާހަކަދައްކަވަމުން އެ ޖަމްޢިއްޔާގެ ޑިރެކްޓަރ ޖެނެރަލް ޓެޑްރޯސް އެދަނޯމް ގެބްރިއޯސުސް ވިދާޅުވީ، މެލޭރިއާއަށް ފަރުވާކުރުމަށް ބޭނުކުރާ ބޭސް ހައިޑްރޮކްސީކްލޮރޮކުއިން އެ ޖަމްޢިއްޔާއިން ހިންގާ ސޮލިޑާރިޓީ ޓްރައިލްގައި ބޭނުންކުރުން މިހާރު ވަގުތީގޮތުން ހުއްޓާލާފައިވާކަމަށެވެ. މިގޮތަށް ނިންމާފައިވަނީ ބޭހުގެ ރައްކާތެރިކަމާއިމެދު ސުވާލު އުފެދިފައިވާ މި ދަނޑިވަޅުގައި ބޭހުގެ ރައްކާތެރިކަން ކަށަވަރުކޮށްފައި މެނުވީ ބޭސް ބޭނުން ނުކުރުމަށްކަމަށެވެ.\nދުނިޔޭގެ ސިއްޙަތު ޖަމިއްޔާއިން ދަނީ މިވަގުތު ބޭހުގެ ރައްކާތެރިކަން މިނިވަން ބޯޑެއްކަމަށްވާ ޑޭޓާ ސޭފްޓީ މޮނިޓަރިން ބޯޑު މެދުވެރިކޮށް ރިވިއުކުރަމުންނެވެ. ޓެޑްރޯސް ވިދާޅުވީ މި ބޯޑުން މިހާރު މި ބޭސް ދެވިފައިވާ މީހުންނަށް ކުރި އަސަރުތައް ބަލާ ދިރާސާކުރުމަށް ފަހު މި ބޭހުގެ ރައްކާތެރިކަމާމެދު އެންމެ ފަހުގެ ނިންމުން ނިންމާނެކަމަށެވެ.\nހައިޑްރޮކްސީކްލޮރޮކުއިން ބޭނުންނުކުރުން ދުނިޔޭގެ ސިއްޙަތު ޖަމްޢިއްޔާއިން ވަގުތީގޮތުން ހުއްޓާލާފައި މިވަނީ، ގިނަ އަދަދެއްގެ ދިރާސާތަކުން މި ބޭހުން ކޯވިޑްގެ ބަލި މީހުންނަށް ނުރައްކާކުރާކަމަށް ބުނެ ޚަބަރުތައް އާންމުވާން ފެށި ދަނޑިވަޅެއްގައެވެ. އެގޮތުން މެޑިކަލް ޖާރނަލް ލެންސެޓުންވެސް ދާދިފަހުން ވަނީ މި ބޭސް ބޭނުންކުރާ ކޯވިޑްގެ ބަލިމީހުންގެ ޙާލު ރަނގަޅު ނުވާކަމަށާއި، ބަލި ޙާލަތު ގޯސް ވާކަމަށް ބުނެފައެވެ.\nކޯވިޑް-19ގެ ބަލިމީހުންނަށް ފަރުވާދިނުމަށް ރާއްޖޭގައިވެސް ހައިޑްރޮކްސީކްލޮރޮކުއިން ބޭނުންކުރަމުންދާކަމަށް ނޭޝަނަލް އިމަރޖެންސީ އޮޕަރޭޝަން ސެންޓަރުން މީގެ ކުރިން ވަނީ ހާމަކުރައްވާފައެވެ. އަދި ރާޢްޖެއަށް އިންޑިއާއިން ވަމުންދާ އެހީތަކުގެ ދަށުން ދާދިފަހުން އެޤައުމުންވެސް ވަނީ ރާއްޖެއަށް ހިލޭ އެހީގެ ގޮތުގައި ހައިޑްރޮކްސިކްލޮރޮކުއިންގެ ފަންސާސް ހާސް ބޭސްގުޅަ ހަދިޔާކޮށްފައެވެ.


Imaamve Tharaaveeh Namaadhu Kohdheyne Haafizun Hodhan Kuri Iulaanuge Muhdhathu Ithuru Kohffi - Vaguthu\nއިމާމުވެ ތަރާވީހް ނަމާދު ކޮށްދޭނެ ހާފިޒުން ހޯދަން ކުރި އިއުލާނުގެ މުއްދަތު އިތުރުކޮށްފި\nމި އަހަރުގެ ރަމަޟާން މަހު ރާއްޖޭގެ މިސްކިތްތަކުގައި ހިފުޒުކޮށް އިމާމުވެ ތަރާވީހް ނަމާދު ކޮށްދޭނެ ހާފިޒުން ހޯދަން އިސްލާމިކް މިނިސްޓްރީން ކުރި އިއުލާނުގެ މުއްދަތު އިތުރުކޮށްފި އެވެ.\nރާއްޖޭގެ ރަށްރަށުގައްޔާއި ސިޓީތަކުގެ މިސްކިތްތަކުގައި ހިފްޒުކޮށް އިމާމްވެ ތަރާވީހް ނަމާދު ކުރާނެ ދިވެހި ހާފިޒުން ހޯދުމަށް އިސްލާމިކް މިނިސްޓްރީން މީގެ ކުރިން އިއުލާނުކޮށްފައިވާއިރު އެ އިއުލާނުގެ މުއްދަތު ހަމަވާނީ މި މަހުގެ ނިޔަލަށެވެ.\nއެހެން ނަމަވެސް އިސްލާމިކް މިނިސްޓްރީއިން މިއަދު ކުރި އިއުލާނުގައި ބުނީ، އެ މުއްދަތު އަންނަ މެއި މަހުގެ ތިން ވަނަ ދުވަހަށް އިތުރު ކޮށްފައިވާ ކަމަށެވެ.\nއަދި ހިފްޒުކޮށް އިމާމްވެ ތަރާވީހް ނަމާދު ކުރުމަށް އެދޭ މީހުން، އެކަމަށް އެދޭ ފޯމް ފުރިހަމަކޮށް އެދުވަހު މެންދުރު ފަހު 2:00ގެ ކުރިން އިސްލާމިކް މިނިސްޓްރީއަށް ހުށައަޅަން ޖެހޭނެ ކަމަށްވެސް އެއިލުނާނުގައިވެއެވެ.\nއަދި މާލެ ސިޓީ ފިޔަވައި އެހެން ސިޓީއެއްގެ މިސްކިތެއްގައި ތަރާވީހް ނަމާދު ކުރާ ނަމަ ފޯމް ހުށަހަޅަން ޖެހޭނީ އެ ރަށެއްގައި ހުންނަ އިސްލާމިކް މިނިސްޓްރީގެ ޔުނިޓަށް ކަމަށާއި ރަށު ކައުންސިލެއްގެ މިސްކިތެއްގައި ތަރާވީހު ނަމާދު ކުރާ ނަމަ ފޯމް ހުށަހަޅަން ޖެހޭނީ ރަށު ކައުންސިލުގެ އިދާރާއަށް ކަމަށްވެސް އެ އިއުލާނުގައިވެއެވެ.\nއަދި ދިވެހި ހާފިޒުންނަށް އިމާމުވެ ހިފްޒުކޮށް ތަރާވީހް ނަމާދު ކުރާ ނަމަ ތަރާވީހް ނަމާދު ކުރާ ކޮންމެ ރެޔަކަށް 400 ރުފިޔާ ދެވޭނެ ކަމަށް އިސްލާމިކް މިނިސްޓްރީއިން ވަނީ މީގެ ކުރިން ވިދާޅުވެފައެވެ. އަދި އެ އެލެވެންސަށް އެދުމުގެ އެންމެ ފަހު ތާރީހަކީ ޖުލައި މަހުގެ 25 ވަނަ ދުވަހުގެ މެންދުރު ފަހު 2:00ގެ ކުރިން ކަމަށްވެސް އިސްލާމިކް މިނިސްޓްރީއިން ވަނީ ވިދާޅުވެފައެވެ.\nމިސްކިތްތައް ބެލެހެއްޓުން ރަށު ކައުންސިލްތަކާ ހަވާލުކޮށްފި\nލޯފަން ކުދިންނަށް ކީރިތި ޤުރްއާން ކިޔަވަން ދަސްކޮށްދޭން ނިންމައިފި\nޒަކާތު ފަންޑުން އެހީއަށް އެދި ހުށަހެޅުން އަލުން ހުޅުވާލައިފި\nއޭޕްރީލް 25, 2018 13:54\nބިޑަކާނުލާ ޗައިނާކުންފުންޏަކަށްދިނީމަނިމުނީދޯ ؟


Afghaan jalu thibi kudhin nugenevunee aaila dhekolhu hedhumun: HRCM\n"އަފްޣާން ޖަލުގައި ތިބި ކުދިން ނުގެނެވުނީ އާއިލާ ދެކޮޅު ހެދުމުން"\nއެޗްއާރްސީއެމްގެ ބައެއް މެންބަރުން: މައްސަލައެއް ދިމާވުމުން ބަޔާނެއް ނެރުނ\nއަފްޣާނިސްނތާނުގެ ޖަލުގައި ތިބި ދިވެހި އާއިލާގެ ހަތަރު ކުޑަކުދިން ރާއްޖެ ނުގެނެވުނީ އެ ކުދިންގެ މައިންބަފައިން އެކަމާ ދެކޮޅު ހެދުމުން ކަމަށް ހިއުމަން ރައިޓްސް ކޮމިޝަން (އެޗްއާރްސީއެމް) އިން ބުނެފި އެވެ.\nއަބަދުވެސް މައްސަލައެއް ފެންމަތިވުމުން އެޗްއާރްސީއެމުން ކަންކަން ކުރާ އާދައިގެމަތީން، އަފްޣާން ޖަލުގައި ތިބި ދިވެހި އާއިލާއާ ގުޅޭ ގޮތުން ވެސް އެޗްއާރްސީއެމުން ވަނީ ނޫސްބަޔާނެއް ނެރެފަ އެވެ.\nއެ ބަޔާނުގައި ބުނެފައި ވަނީ މ. މޫންލައިޓްވެލީ، އަލީ ޝާފިއު އާއި އޭނާގެ އަންހެނުންނާއި ހަތަރު ދަރިންނާބެހޭ ގޮތުން މީޑިއާގައި ދައުރުވަމުންދާ ވާހަކަތައް ގުޅޭ މައްސަލައަކީ ޑިސެންބަރު 12، 2019 ގައި ކޮމިޝަނަށް އަލީ ޝާފިއުގެ އާއިލާގެ ފަރާތުން ހުށަހެޅުމުން ތަހްގީގު ކުރާ މައްސަލައެއް ކަމަށެވެ. އެ މައްސަލައާ ގުޅިގެން އެކި ފަހަރު މަތިން އެ ކޮމިޝަނުން އާއިލާއާ ބައްދަލު ކޮށްފައި ކަމަށާއި އެ މައްސަލަ އެ ކޮމިޝަނުގެ ސަމާލު ކަމަށް އައި ހިސާބުން ފެށިގެން އިސްކަމެއްދީ، ގުޅޭ އެހެން މުއައްސަސާތަކުގެ ސަމާލުކަމަށް އެކަން ގެންގޮސް މައްސަލައާ ގުޅޭ މައުލޫމާތު ހޯދަމުން ދިޔަ ކަމަށެވެ.\nމައްސަލައާ ގުޅިގެން ކޮމިޝަނުން ބެލިއިރު އަލީ ޝާފިއުއާ އޭނާގެ އަންހެނުންނަކީ އެ މީހުނަށް ތުހުމަތުވި މައްސަލައަކާ ގުޅިގެން އަފްޣާނު އިދާރާތަކުން އެ މައްސަލަ ތަހުގީގުކޮށް އެ ގައުމުގެ ސުޕްރީމް ކޯޓުން ދިގު މުއްދަތަކަށް ޖަލަށް ހުކުމް ކޮށްފައިވާ ދެމަފިރިންކަން ފާހަގަ ކުރެވިފައި ކަމަށާއި އެ ދެމަފިރިންނާއެކު ހަތަރު ކުޑަކުދިން ވެސް ޖަލުގައި ތިބި ކަމަށް ކަމަށް އެޗްއާރްސީއެމްގެ ބަޔާނުގައި ވެއެވެ.\nއަދި އެ ހާދިސާގެ ކުރީކޮޅު މައްސަލާގައި ހިމެނޭ ހަތަރު ކުދިން ރާއްޖެ ގެނައުމަށް އަފްޣާން ސަރުކާރުން ވެސް ދެކޮޅު ނުހަދާ ކަމަށާއި އޭރު ކުދިން ރާއްޖެ ގެނެވޭގޮތަށް އޮތް ކަމަށް ވެސް ބަޔާނުގައި ބުނެފައިވާއިރު ކުދިންގެ ބެލެނިވެރިން އެކަމަށް ދެކޮޅު ހެދުމުގެ ސަބަބުން އޭރު ކުދިން ގެނައުމުގެ މަސައްކަތް ހުއްޓުނީ ކަމަށް ވެސް ވެސް ބުނެފައި ވެއެވެ.\nއެޗްއާރްސީއެމުން ބުނި ގޮތުގައި އެ ހަތަރު ކުދިންނަކީ ކުށަކާއި ނުލައި ޖަލުގައި ތިބި ކުދިންތަކެކެވެ. އެހެންވެ އެކުދިން ރާއްޖެ ގެނައުމާ ގުޅޭގޮތުން އަލީ ޝާފިއުގެ އާއިލާއާ އެ ކޮމިޝަނުން އިސްވެ މަޝްވަރާކުރި އެވެ. އަދި ބެލެނިވެރިން އެ ކުދިން ގެނައުމަށް އެއްބަސްވާ ކަމަށް އާއިލާއިން ހިއްސާކުރުމުން، އެކަން އިދާރާތަކާ ހިއްސާކޮށްފައި ވާނެ އެވެ.\n"... ކުދިން ގެނައުމުގެ މަސައްކަތް އެ އިދާރާތަކުން ކުރިއަށްދާގޮތް އެކޮމިޝަނުން ދަނީ ގާތުން ބަލަމުންނެވެ. ކޮވިޑް-19 އިގެ ހާލަތާ އަދި އެހެނިހެން މައްސަލަތަކާ ހެދި ކުދިން ރާއްޖެ ގެނައުމުގައި ގޮންޖެހުންތައް ހުރިކަމަށް ކަމާބެހޭ މުއައްސަސާތަކުން ހިއްސާކުރި މައުލޫމާތުގައި ވަނީ ހާމަކޮށްފައެވެ،" ކޮމިޝަނުގެ އެ ބަޔާނުގައި ވެއެވެ.\nމައްސަލައާ ގުޅިގެން ލިބޭ ކުރިއެރުންތަކުގެ މައުލޫމާތާއި އާއިލާއިން ފާޅުކުރަމުންދާ ކަންބޮޑުވުންތަކާއި ޖަލުގައި ތިބި ހަތަރު ކުދިން ގެނައުމާ ގުޅޭގޮތުން، ކަމާގުޅުންހުރި މުއައްސަސާތަކާއެކު އެކިފަހަރުމަތިން ކޮމިޝަނުން ވަނީ ބައްދަލުވުންތަކެއް ބާއްވާފައި ކަމަށާއި މައްސަލަ ކުރިއަށްދާ ގޮތުގެ މައުލޫމާތު މިއަދާ ހަމަޔަށް އާއިލާއާ ވާނީ އެކިފަހަރުމަތިން ހިއްސާ ކޮށްފައި ކަމަށް ބަޔާނުގައި ވެއެވެ.\nއެކޮމިޝަނުން ބުނީ މައްސަލާގައި އަފްޣާނުގެ އިންޑިޕެންޑެންޓް ހިއުމަން ރައިޓްސް ކޮމިޝަނާ ލިޔުމުން މުއާމަލާތްކޮށް އެ އާއިލާއަށް ޒިޔާރާތް ކުރުމަށް އެދިފައިވާނެ ކަމަށާއި އަފްޣާނުގެ އެ ކޮމިޝަނުން އެ އާއިލާއަށް ޒިޔާރާތްކޮށް ހާލަތު ބަލައި ފާހަގަވި ކަންކަން އެޗްއާރްސީއެމާ ހިއްސާ ކޮށްފައިވާއިރު ހަތަރު ކުދިން ރައްކާތެރި މައުހާލަކަށް ގެންދަން ކޮމިޝަނުގެ އެދުމުގެ މަތިން މަސައްކަތް ކުރި ކަމަށެވެ.\n"... ނަމަވެސް ކުދިން ބަހައްޓާ މަރުކަޒުތަކުން އެކުދިން އެ މަރުކަޒުތަކަށް ނެގުމުގައި ގޮންޖެހުންތައް ހުރިކަން ފާހަގަކޮށްފައިވެ އެވެ. އެހެންކަމުން، އެކަން އަދި ހަމަޖެހިފައިނުވާ ކަމަށް ހިއްސާކޮށްފައިވެ އެވެ." ބަޔާނުގައި ވެއެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް އަފްޣާނިސްތާން + މިނިސްޓްރީ އޮފް ހޯމް އެފެއާޒް މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން\nފިޔަވަތީގެ ކުދިންތަކަކަށް އަނިޔާކުރި މައްސަލަ ބަލަނީ\nޓްރީޓްމަންޓް ސެންޓަރަކީ ބޮޑު މައްސަލައިގެ ހައްލު\nރެޒިޑެންޝަލް ޓްރީޓްމަންޓް ސެންޓަރުގެ ބިންގާ އަޅައިފި\nޖިންސީ ގުނަވަން ދެއްކި މީހަކު ހައްޔަރުކޮށްފި


ރައްކާތެރިވެތިބުމަށް އިއުތިމާސްކޮށް ޚާއްސަ ފިޔަވަޅުތަކެއް އައްޑޫސިޓީން ކަނޑައަޅައިފި - Voice of Meedhoo\nރައްކާތެރިވެތިބުމަށް އިއުތިމާސްކޮށް ޚާއްސަ ފިޔަވަޅުތަކެއް އައްޑޫސިޓީން ...\nކޮވިޑް 19 ގެ ކޮމިއުނިޓީ ސްޕްރެޑެއް އައްޑޫސިޓީގައި އޮތްކަމަށް ލަފާކުރެވޭތީ ރައްކާތެރިވެތިބުމަށް އިއުތިމާސްކޮށް އައްޑޫސިޓީގައި އަޅާފައިވާ ފިޔަވަޅުތައް ވަރުގަދަ ކޮށްފިއެވެ.\nއައްޑޫ ސިޓީ ކައުންސިލުން ކުރި އިއުލާނެއްގައި ހާމަކޮށްފައިވާގޮތުން ކޮވިޑް 19 އާއި ގުޅިގެން އައްޑޫ ސިޓީ މޮނިޓަރިން އަށް ލުމާއިގުޅިގެން އައްޑޫގައި މިވަގުތު ކޮމިއުނިޓީ ސްޕްރެޑެއް އޮތްކަމަށް ލަފާކުރެވޭތީ، އައްޑޫގެ އެންމެހާ ރައްޔިތުންގެ ސަލާމަތާއި ރައްކާތެރިކަމަށްޓަކައި މޮނިޓަރިން ހާލަތު އުވެންދެން ނުވަތަ ކައުންސިލުން ވަކިގޮތެއް އަންގަންދެން ތިރީގައި ދަންނަވާފައިވާ ފިޔަވަޅުތައް އަޅަން ސިޓީ ކައުންސިލުންވަނީ ނިންމާފައެވެ.\nއައްޑޫ ސިޓީގައި ކޮމިއުނިޓީ ސްޕްރެޑެއް އޮތްކަމަށް ލަފާކުރެވޭތީ އަޅާފައިވާ ފިޔަވަޅުތައް\n1- އައްޑޫ ސިޓީ ތެރޭގައި އެއް ރަށުން އަނެއް ރަށަށް ދަތުރުނުކުރުމާއި އެއްގެއިން އަނެއްގެއަށް ޒިޔާރަތްނުކުރުން\n2- އައްޑޫގައި ގާއިމްވެފައިވާ އޮފީސްތައް އާއްމު ޖިދުމަތްތަކަށް ބަންދުކޮށް، އޮންލައިންކޮށް ހިދުމަތްދިނުން\n3- ހެލްތް ޕްރޮޓެކްޝަން އެޖެންސީގެ އަންގާ އެންގުންތަކާ އެއްގޮތަށް ސެލޫން، ބޯކޮށާ ތަންތަނާއި ޖިމްތަކާއި އަދި ފިހާރަތަކުން ހިދުމަތްދިނުން، އަދި ކަނޑައަޅާފައިވާ އަދަދަށް ފިހާރަތަކަށް މީހުން ވެއްދުމަށް ސަމާލުކަންދިނުން\n4- ހުރިހާ ކުޅިވަރުގެ ހަރަކާތްތައް ހުއްޓާލުން\n5- ޕާޓީތަކާއި، ހަފްލާތަކާއި، ބައްދަލުވުންތައް ކުރިއަށް ނުގެންދިއުން، މީގެ ތެރޭގައި ގިނަ މީހުން އެއްވެގެން ބާއްވާ ރޯދަވީއްލުން ހިމެނޭ.\n6- ޓެކްސީ ހިދުމަތް ފޯރުކޮށްދޭނަމަ، ޓެކްސީ ހިދުމަތް ފޯރުކޮށްދިނުމުގައި އެޗްޕީއޭ އިން އެކުލަވާލާފައިވާ ގައިޑްލައިނާ އެއްގޮތަށް ހިދުމަތް ދިނުން.\n7- މިސްކިތްތަކަށް ދާއިރު ގެއިން ވުޟޫކޮށްގެން ދިއުމާއި، ނަމާދުކުރުމަށް އަމިއްލަ މުސައްލަ ގެންދިއުމާއި މާސްކް އަޅައިގެން ދިއުމަށް ސަމާލުކަން ދިނުން، އަދި މިސްތަކުގައި ދަރުސް ޕްރޮގްރާމްތައް ކުރިއަށް ނުގެންދިއުން.\n8- އެޗްޕީއޭއިން އަންގާފައިވާ އެންގުންތަކާ އެއްގޮތަށް ރެސްޓޯރެންޓްތަކާއި ކެފޭތަކާއި ހޮޓާތަކާއި ގާޑިޔާތަކުން ހިދުމަތްދިނުން.\nމަތީގައިވާ އެންގުންތަކަކީ އެންމެހާ ރައްޔިތުންގެ ސަލާމަތާ، ރައްކާތެރިކަމަށްޓަކާ އަންގާ އެންގުންތަކެއް ކަމަށްވާތީ އެ އެންގުންތަކާއި އެއްގޮތަށް ހުރިހާ އެންމެންވެސް އަމަލު ކުރުމަށް އައްޑޫ ސިޓީ ކައުންސިލުން ވަނީ އެދިފައެވެ.\nއައްޑޫގެ ގުޅިފައިވާ ރަށްތަކަށް އަރާ ފޭބުން މަނާ ކޮށްފައި ވަނީ ހިތަދޫގައި ހުރި ފްލޫ ކްލިނިކަށް ދެއްކި މީހަކު ކޮވިޑަށް ޕޮޒިޓިވް ވުމުންނެވެ.\nއަދި އޭގެ އެއްދުވަސް ކުރިން އެ ސިޓީގެ ރަށްތަކުގެ ތެރެއިން ވަކިން އޮންނަ ހުޅުދޫއާއި މީދުން ބަޔަކު ޕޮޒިޓިވްވުމާ ގުޅިގެން އެދެރަށަށްވެސް އަރާ ފޭބުން އޮތީ މަނާ ކޮށްފައެވެ.\nމިހާރު މީދޫގައި ހިގަމުންދާ ” އެމް.އީ.ސީ ބަދަހިކަޕް ” ނެޓްބޯޅަ މުބާރާތުގެ ގްރޫޕީން ސެމީފައިނަލަށް ދެޓީމް ދަތުރުކޮށްފި އެވެ. ...\nvomadmin November 15, 2020


Kureege noosthakun: Launch dhathurakah haassa hedhumeh?\nއިހުގެ ނޫހުން: ލޯންޗު ދަތުރަަކަށް ހާއްސަ ހެދުމެއް!\n1971 ވަނަ އަހަރު ފެބްރުއަރީ މަަހު މޫންލައިޓް ނޫހުގައި ޗާޕު ކުރި "ފެޝަން ޓިޕް".\nދިވެހިންނަކީ އަަބަދުވެސް ފެޝަނަށް ލޯބި ކުރާ ބައެކެވެ. އެކަމާ ދެބަސްވެވޭކަަށް ނޯންނާނެ އެވެ. އެންމެ ޓްރެންޑްވާ ފެޝަަން ސްޓައިލްތައް ބަލާ އެ ކަހަލަ ސްޓައިލްތަކަށް މީހާ އެއްކޮށް ބަދަަލު ކޮށްލަ އެވެ. ވަކި ކަމަކަށް ހާއްސަަ ހެދުމެއް ވަކި ވަގުތަކަށްވެސް ހާއްސަ ހެދުމެއް ހޯދަ އެވެ. އެ ހެދުންތަކާއެކީ ދެން ގެންގުޅޭ ސާމާނުތައް ވެސް ހަމަ އެ ފަދަ އެވެ.\nހަތްދިހައިގެ އަހަރުތަކަކީ މިހާރުވެސް އަހަރުމެން ފެޝަން ސްޓައިލްތަކުގެ ވާހަކަ ދައްކާއިރު ރަން ހަނދާންތައް އާ ކުރާ ޒަމާނެކެވެ. ފައިކުރި ފުޅާ ފަޓުލޫނާއި ފާޑު ފާޑުގެ ބެލްޓާއި ކުރު ހެދުންކޮޅުތަކަކީ އޭރު ދިވެހިންގެ ތެރޭގައި މަގުބޫލުވި ދިވެހިިންނާ ގާތް ސްޓައިލެކެވެ. ހޮލީވުޑާއި ބޮލީވުޑު ފިލްމުތަކުންނާއި، ގޭގޭ ސިޓިންގް ރޫމު މޭޒުމަތީ އަބަދުވެސް އޮންނަަ ފެޝަން މެގަޒިންތައް ހާވައިގެން ބޭރުގެ މަޝްހޫރު ސެލެބްރިޓީން ހެދުންއަަޅާފައި ތިބޭ ގޮތް ބަލާ ހޯދި އެވެ. އަދި އެއްވައްތަރުކޮށް އެ ސްޓައިލްތައް ދިވެހިންނާ ވެސް ގުޅުވިި އެވެ. ހަވީރީ ހެދުމަށް ވަކި ސްޓައިލެއް ޕާޓީ ހެދުމަށް ވަކި ސްޓައިލެއް ކިޔެވެ. ތަންތަނަށް ދާން ހާއްސަ ސްޓައިލްތައް ހޯދި އިރު ކަނޑުދަތުރު ކުރާ އުޅަަނދެއްގައިި އިނުމަށްވެސް ވަކި ކަހަލަ ސްޓައިލެއްގެ ހެދުމެއް ހޯދިކަން އެނގޭ ހެއްޔެވެ؟\nމި ދައްކަނީ 1971 ވަނަ އަހަރު ފެބްރުއަރީ މަަހު މޫންލައިޓް ނޫހުގައި ޗާޕު ކުރި "ފެޝަން ޓިޕް" އެއްގެ ވާހަކަ އެވެ. މޫންލައިިޓްގެ އެ ފެޝަން ސަފްހާގައި ފެހި ކުލައިގެ ބޯލްޕޮއިންޓް ގަލަމަކުން އަންހެން ކުއްޖެއް ކުރަހާ ހެދުން އަޅުވާ އެ ކުރެހުމުގެ ސުރުހީ އަކަށް ޖަހާފައިވަނީ "ލާންޗު ދަަތުރަކަށް ....." މިހެނެވެ. އެއާއެކު ކުރު ޕެރެގްރާފެއްގައި އެ ސްޓައިލް ތަފްސީލު ކޮށްދީފައިވެ އެވެ.\n"މިއީ ލާންޗު ދަތުރަކަށް ވަރަަށް އެކަށީގެންވާ ހެދުމެކެވެ. ފައިކުރި ކުޑަކޮށް ފުޅާ ހަރުވާޅާ ހަމަ އެފޮތީގެ ޓިޔްނިކް އެއް ނުވަތަ ދިގު ބްލައުޒް އެކެވެ. ކުރިމަތި ފަޅާފަަ ގޮށްލާފަ އެވެ. އިސްތަށިގަނޑު އައްސާލުމަށް ހަމަ އެއާ ގުޅޭ ސްކާފެއް ބޭނުންކޮށްލައްވާށެވެ"\nލޯންޗަށް އަރާއިރު ލެވިދާނެ ވަކި ހާއްސަ ހެދުމެއްގެ ވާހަކަތަކެއް މި ސަފްހާގައި ދައްކާފައިވެ އެވެ. އޭރު ލޯންޗު ދަތުރު ކޮށް އުޅޭނީ އާދައިގެ މީހުންނަށްވުރެ ތަންކޮޅެއް ފޯރާ މީހުން ކަމަށް ދޮށީ އުމުރުގެ މީހުން ބުނެ އެވެ. އެެއީ ކިތަންމެ ކައިރީގައި އޮތް ރަށަކަށް ލޯންޗުގައި ދިޔުން ކަމުގައި ވިޔަސްމެ އެވެ. މާލޭގެ ކޮންމެ ކޮންމެ މީހަކު ދަތުރެއް ކުރުމަށް އިންޖީނުލީ ބޮޑު ލޯންޗަށް އަރާ ނީންނާނެ އެވެެ. މި "ލަގްޒަރީ" ދަތުރުގައި ބައިވެރިވާނީ ހާއްސަ ބޭފުޅުންނެވެ.\nލޯންޗު ދަތުރަކަށް ހާއްސަ މި ހެދުމަކީ އޭރު ދިވެހިން އެޅި ހެދުންތަކާ ދާދި އެއްކަހަލަަ ގޮތްތަކެއް ހުރި ހެދުމެކެވެ. ވަކިން ހާއްްސަކޮށް ފަައިކުރި ފުޅާ ފަޓުލޫނާއި ޓިއުނިކް ނުވަތަ ބްލައުޒްގެ މެދުގައި ހަރުކޮށްފައި ހުރި ގޮށްބަރި އެވެ. މުޅި "އަައުޓްފިޓް"ވެސް އެއް ފޮށްޗަކުން ފަހާ އެ ހެދުމާ ގުޅުވައިގެން ބޮލުގައި އައްސާފައި ހުންނަ ހިމަ ސްކާފްވެސް ހުންނާނީ ހެދުމުގެ ފޮތިންނެވެ. ނޫހުގައި ކުރަހާފައި ތަސްވީރުގައިވެސް ހުރީ އެހެނެވެ.\nމޫންލައިޓް ނޫހުގައި ގެނެސްދިން މި ފެޝަންޓިޕް މިހާރު ބަލައިގަންނާނެ ހެއްޔެވެ؟ އިހުގެ ސްޓައިލްތައް މިހާރު އަލުން އާ ކުރާއިރު އިއްްތިފާގަކުން މިކަހަލަ ހެދުމަކާ ވައްތަރު ހެދުމެއް ލައިގެން ލޯންޗަކަށް އެރުން އެކަށީގެންވެ އެވެ.


Roadha mahah hukuru miskiyy aabathura filuvumuge masaihkathugai minister Yumna\nރޯދަމަހަށް ހުކުރު މިސްކިތުގެ އާބާތުރަ ފިލުވުމުގެ މަސައްކަތްގައި މިނިސްޓަރު ޔުމްނާ---ފޮޓޯ:އަލާ ދީދީ/ ޓްވިޓާ\n4 މެއި 20192ކޮމެންޓް\nރޯދަމަހަށް ހުކުރު މިސްކިތުގެ އާބާތުރަ ފިލުވުމުގެ މަސައްކަތުގައި މިނިސްޓަރު ޔުމްނާ\nެރޯދަމަހަށް ހުކުރު މިސްކިތުގެ އާބާތުރަ ފިލުވުމުގެ މަސައްކަތުގައި ހެރިޓޭޖް މިނިސްޓަރު ޔުމްނާ މައުމޫނު ބައިވެރިވެ ވަޑައިގަންނަވައިފިއެވެ.\nހުކުރު މިސްކިތުގެ އާބާތުރަ ފިލުވުމަށް މިނިސްޓްރީ އޮފް އާޓްސް، ކަލްޗާ އެންޑް ހެރިޓޭޖުގެ ބޭފުޅުން މިއަދު ކުރިއަށް ގެންދާ އެހަރަކާތުގައި މިނިސްޓަރު ޔުމްނާ ވެސް ބައިވެރިވެ ވަޑައިގަންނަވާފައިވާއިރު ރޯދައިގެ ކުރިން ބޮޑެތި މިސްކިތްތަކުގެ އާބާތުރަ ފިލުވައި ނިންމާލެވޭނެ ކަމަށް މާލޭ ސިޓީ ކައުންސިލުން ބުނެއެވެ.\nRoadha mahah hukuru miskithu aabaathura filuvumuge masakkaiy @MACH_MV ge beyfulhun kuriyah gendhavany. Mi masakkathugai minister @yumna_maumoon ves baiverive vadaigannavaa!! pic.twitter.com/vfp2O095U5— Alaa Didi (@alaadidii) May 4, 2019\nމާލެ ސިޓީ ކައުންސިލުން ވަނީ މާލޭގައި ހުރި ހުރިހާ މިސްކިތްތައް ސާވޭ ކޮށްފައެވެ. އަދި މިސްކިތްތަކުގައި ހުރި މައްސަލަތައް ވަކި ވަކިން ނޯޓުކޮށްފައިވާ ކަމަށާއި ޖުމްލަ 29 މިސްކިތެއް މަރާމަތު ކުރަންޖެހޭ ކަމަށް ސިޓީ ކައުންސިލުން ވަނީ ބުނެފައެވެ.\nޔުމްނާ މައުމޫން ހެރިޓޭޖް ހުކުރު މިސްކިތް\nމިމީޙުން ސޯޓު ތުރުކުރުއްވަިގެންގޮސް މިތިބެނީ ވަޅުދިޔަހިއްކަންތަ.\nބުރުގާ ނާޅާ މިސްކިތުގެ ހުރުމަތްކަނޑައިފި


Anbi Gabool Kohfin - 10 | Vaahaka އަނބި ޤަބޫލު ކޮއްފިން – 10 – Vaahaka\n8k 44 1\tApril 27, 2021\nމީހުންގެ ހިތަކީވެސް ވަރަށް ތަފާތު އެއްޗެކެވެ. ހާއްސަކޮށް އަހަރެންގެ ހިތުގެ ވާހަކަ ދައްކުމުގެ ބޭނުމެއްވެސް ނެތެވެ. ލޯބިވަނީ އެހެން އަންހެއް ކުއްޖެއް ދެކެއެވެ.ނަމަވެސް މި އުޅެވެނީ އެހެން ކުއްޖެއްގެ މޫނުން ހިނިތުންވުމެއް ނުފެނިގެންނެވެ. އަޖައިބެއް ނޫނެއް ހެއްޔެވެ. ހުރިހައި ކަމެއް އެނގި ހުރެވެސް އަހަރެން ޔަޝްމުދެކެ ރުޅި އަންނަންވީ ސަބަބެއް ނުފެނެއެވެ. ނަމަވެސް އެކަމާވެސް ރުޅި މިއާދެވެނީ ޔަޝްމު ދެކެއެވެ. ކޮޓަރީގައި އޮވެއޮވެ ލޮލަކަށް ނިންޖެއް ނައެވެ. ތެދުވެގެން ގޮސް އަހަރެން މަޑުކޮއްލީ ބެލްކަނީގައެވެ. ތެދެކެވެ. މިތަންކޮޅު ހަޤީޤަތުގައިވެސް ވަރަށް ކުޑައެވެ. އަހަންނަށް ބަލަހައްޓައިގެން ހުރެވުނީއެވެ. އަހަރެންގެ ގެއަށް ޔަޝްމު ދާކަށް ބޭނުވާނެއެވެ. އަހަރެންވެސް ބައެއް ފަހަރު އެގެއަށްދާން ބޭނުމެއް ނުވެއެވެ. އެއީ ހަމައެކަނި އަހަރެންގެ ގެއެއް ނޫނެވެ. އެއީ އަހަންނާއި ޒެއިންއާއި ދެމީހުންގެ ގެއެކެވެ.\n"ހަލޯ..." ހިޔާލު ތަކުން މިންޖުވެވި ހަމަބިމަށް އާދެވުނީ ޖީބުގައި އޮތް ފޯނު ރިންގް ވާން ފެށުމުންނެވެ. އެކޮޅުން ވާހަކަ ނުދައްކައި ގިނައިރުވާން ފެށުމުން އަހަރެން ތަކުރާރު ކޮއްލީމެވެ.\n"ހައި ބްރަދަރ... އަމް ބެކް..." ލަސްލަހުން އިވިގެންދިޔަ އެއަޑުން އަހަރެން ހިތުގެ ވިންދު ހުއްޓުނު ކަހަލައެވެ. މިއީ ފެންނަ ހުވަފެނެއް ބާވައެވެ. ހިނދުކޮޅަކަށް ނަމަވެސް އަހަންނަށް ހީވީ އަހަރެންގެ ފައިދަށުން ބިންގަނޑު ދެމިގަތް ހެންނެވެ.\n"ޒެއިން..." އަހަރެންގެ ދުލުން އެހެން ބުނެވުމާއެކު ފޯނު ކަނޑާލައިފިއެވެ. ދެވަނަ ފަހަރަށް ގުޅައި ގުޅައިވެސް ފޯނެއް ނުނެގިއެވެ.\nދެން ހަމަ ޤައިމުވެސް އަހަރެންގެ ލޮލަކަށް ނިންޖެއް ނާންނާނެއެވެ. ބައްޕަމެން މޮޅުކަމެއް ކަމަށް ހީކޮށް މިކުރީ ވަރަށް މޮޅުކަމެކެވެ. ދެވަނަ ވިސްނުމަކށް ދޔައީ ޒަލް މަތިން ހަނދާން ވުމުންނެވެ. އަހަރެން އަވަހަށް ޒަލިއަންއަށް ގުޅާލީމެވެ. ފޯނެއް ނުނެގިއެވެ. އަހަންނަށް ކުރިންވެސް އެނގެއެވެ. ނަމަވެސް ގުޅީ ޔަޝްމުއާއި މެދު ވިސްނުމުންނެވެ. އެހެން ހުއްޓައި އަނެއްކާވެސް ފޯނު ރިންގްވިއެވެ. އަހަރެން ވަގުތުން ނަގައި ކަންފަތުގައި ޖަހައިލީމެވެ. ނިއެރާގެ އަޑު އިވުމުން އަހަރެން ނިތަށް އަރައިގެންދިޔަ ރޫތަށް އިރުތުވުން ނޫންކަމެއް ނުވިއެވެ. އަހަރެން މިވަގުތު ބޭނުންވީ އެހެން ކަމަކާއި އަޅައިލާށެވެ.\n"ޒެއިޖް ދިޔަ ފަހުންވެސް ވަރަށް މިސްވި..." މަސްތު ވެފައިވާ އެއަޑުން އެހެން ބުނެލިއިރު މިއަދު އަހަރެންގެ ދެކެ އައިސްފައިވާ ރުޅި ފިލާފައިވާ ކަހަލައެވެ.\n"ނިއެ.. ނޮޓް އައު..." އަހަރެން ބޭނުންވީ ފޯނުކޯލު ކުރުކޮއްލާށެވެ. އިތުރަށް ބޭކާރު ވާހަކަ ދައްކައި ރުޅި ގަދަވާކަށް ބޭނުމެއް ނޫނެވެ.\n"އަޖައިބު.. ޒެއިޖްހާ އަވަހަށް ރުޅި އަންނަ މީހަކު އަހަރެން ނުދެކެން.. ދެންމެ އަހަރެންކައިރީގަ އޮތްއިރު ގައިމު ރުޅިއެއް ނާދޭ... ދުވާލު ކަންތައް ކުރަންވީމަ އެކަނިތަ ޒެއިޖް ފާފަވެރި ވާންވީ..." ނިއެރާގެ އަޑަށް ސީރިއަސްކަމެއް ވެރިވިއެވެ.\n"އެކްސްކިއުޒްމީ ނިއެ... ވޯޒް އައު ދެއަރ..." އަހަރެން ހިތަށް އެރި ނުބައި އެއްޗަކުން ކުއްލިއކަށް ބުނެލެވުނެވެ. ހެޔޮނުވާނެއެވެ. އަހަރެން އެތަނުގައި ހުރި ވާހަކަ ނުބުނާށެވެ.\n"ދެންމެ އެއްނު ޒެއިޖް ތިދިޔައީ..." ކުއްލިއަކަށް އަހަރެންގެ މޫނަށް ފިނިވެގެން އައީ އެހެނެއް ނޫނެވެ. ލޯމަރާލަމުން އަހަރެން ފޯނު ކަނޑާލީމެވެ. ނިއެރާ ކައިރީގައި އަހަރެން ބުނާނީ ކީކޭ ހެއްޔެވެ. އެއީ އަހަންނެއް ނޫނެވެ. އެއީ އަހަރެންގެ ބޭބެއޭ ބުނާނީ ކިހިނެއް ހެއްޔެވެ. ޒެއިންއަށް ހަމަ ޔަޤީނުންވެސް އެނގެއެވެ. އެހެންނޫންނަމަ އެހެން އަހަންނާއި ކުރިމަތިއެއް ނުލާނެއެވެ.\n"އަޑު އިވުނު އަހަންނަށް ލިބެންޖެހޭ ކަމެއް ޒެއިޖް ކޮއްގެން އުޅޭ ވާހަކަ...." ދިއްލުނު ފޯނުން މެސެޖް ފެނުމާއެކު އަހަރެން ފޯނުނަގައި ހޫރާލެވުނީ ގޭތެރެއަށެވެ. މިއީ އަދި ފެށުމެވެ. އެކަން ޔަޤީނެވެ.\nހެނދުނު ހެނދުނާ ތެދުވެގެން އަހަރެން ބޭރަށް ނިކުތީ ޒެއިޖް އުޅޭތޯ ބަލާލާށެވެ. ބަދިގެ ފަރާތަށް ނިކުތްއިރުގައި އެއްވެސް މީހަކު ނެތެވެ. ކުރިން އަހަރެން ބަހައްޓާފައި ހުރި ނޫޑްލްސް ޕަކެޓްތަކުން ޕަކެޓެއްނަގައި އޭގެއަށް ހޫނުފެން އަޅައިގެން އަހަރެން އިށީނީ ޓީވީ ކުރިމަތީގައެވެ. ހަމަ ޔަޤީނުންވެސް ޒެއިޖް ގެއަކު ނެތެވެ. ކޮޓަރީގެ ދޮރު ހުރީ ހުޅުވާފައެވެ. އަހަރެން އަވަސްވެލީ ހޮސްޕިޓަލްއަށް ދާށެވެ. މިދެހަފްތާ ނިނުމުން ދެން އަހަންނާ ކްލިނިކަލްއަށް ދާކަށް ނުޖެހޭނެއެވެ. ދެން އަންނަ ދެމެސްޓާރގައިވެސް އޮންނާނީ ތިއަރީއެވެ.\nހޮސްޕިޓަލްއަށް ދިއުމަށް ތައްޔާރު ވެފައި އަހަރެން ގުޅީ އަމްރުއަށެވެ. އަމްރު މިދަނީ ކަމަށް ބުނުމުން އަހަރެން ހިނގައިގަތީ ތިރިއަށް ދާށެވެ. ކުއްލިއަކަށް ފަޔަށް ހުއްޓުން ގެނުވީ ބެލްކަނީގައި ފުނޑުފުނޑު ވެފައިވާ ފޯނު ފެނުމުންނެވެ. އެއީ ޒެއިޖްގެ ފޯނުކަން ޔަގީނެވެ. ދެން އެއްޗެހިވެސް އެހެން ހަލާކު ކުރާނީ ލާރި އޮތް މީހުންނެވެ. އަހަންނަކީ އެފަދަ މީހެއް ނޫނެވެ. އަތުގައި މިއޮތީވެސް މީހަކު ދިން ފޯނެކެވެ. އެންމެނަށް އެއް ފެންވަރަކަށް ނުދެވޭނެއެވެ. މިގަޑީގައި އެތަން ސާފުކުރަން އަހަންނަށް މަޑު ކުރެވޭކަށްވެސް ނެތެވެ. އަހަރެން ދޮރު ލައްޕާލަމުން އަވަހަށް ހިނގައިގަތީމެވެ.\nކާރު އާދޭތޯ އަހަރެން މަޑުކޮއްލައިގެން ހުއްޓައި ލޮލުގައި އަޅައިގައީ ޒެއިޖްއެވެ. ހުދުކުލައިގެ ޓީޝާޓްއަކާއި ގަދަ ޗޮކްލެޓް ކުލައިގެ ޖިންސުގައި ހުރިއިރު އެމޫނުން ފެންނަނީ ތަފާތުކަމެވެ. އަހަރެންގެ ކުރިމަތިން މައިލޯ ޕެކެޓެއް ތުމުގައި ޖަހައިގެން ދިޔައިރު ހީވަނީ އަހަންނަކީ ނުވެސް ދަންނަ މީހެއް ހެންނެވެ. އހަރެންގެ މޫނު ކައިރިން ދިޔައިރުވެސް ހީވަނީ ބަލާލަންވެސް ބޭނުން ނުވާ ހެންނެވެ. އެންމެ ރަނގަޅެވެ. އަހަރެންގެ ބޭނުންވެސް ފުދުނީ ނޫންހެއްޔެވެ. އެކަން ހަނދާން ވުމާއެކު ފަޔަށްވަމުން ދިޔަ ތަދުމަތިން ހަނދާންވިއެވެ. އަހަރެންގެ ފަޔަށް ތަދުވަމުން ދިޔަ ނަމަވެސް އެއިހްސާސް އަދި އެއްފަހަރު ވާންބޭނުމެވެ. އެއީ އަހަރެންގެ ފިރިމީހާއެވެ. ނަމަވެސް ކުރިމަތިން އެދިޔައީ ބަލައިވެސް ނުލައެވެ. އަހަރެން އަދިވެސް އެއްފަހަރު ޒެއިޖްއަށް ބަލާލީމެވެ. ފަހަތަށް އެންމެ ފަހަރަކުވެސް ބަލައިނުލައި އެދިޔައީއެވެ. ނަމަވެސް އެއީ ޒެއިޖްގެ ހިނގުމެއް ނޫނެވެ. އެކަމަކުވެސް އެއީ ޒެއިޖްއެވެ. ފޮނިވެސް ފިރިހެނެކެވެ.\n"ކަމަނާ... އާދޭ ލަސްވިތަ؟...." އަމްރު ކާރު މަޑުކޮއްލަމުން ބުނެލިއެވެ. އަހަރެން ބަލާލަމުން ހިނިތުންވެލީމެވެ. އަމްރުއާއި ޒަލިއަން މިހާރަކަށް އައިސް އަހަންނަށް ގޮވަނީ އެނަމުންނެވެ. އަހަރެނަށް އަދިވެސް ބެލެމުން ދިޔައީ ގެއަށް ވަދެގެން ދިޔަ ޒެއިޖްއަށެވެ.\n"ހޮސްޕިޓަލްއަށްތަ ދާންވީ؟ ކަމަނާ ކައިފިންތަ؟..." ކާރަށް އަރައި ހަމަޖެހިލުމުން އަމްރު ބުނެލީ ހިނިތުންވެފައެވެ. އަހަރެން ބޯޖަހާލަމުން އަހާލީ ޒަލް ކޮބައިތޯއެވެ. އެހެން ދުވަސް ދުވަހު އެއީ އަހަންނާއެކު ދާން ބޭނުންވާ މީހެކެވެ. މިއަދު އެއުޅެނީ ކީއްވެގެން ކަމެއް ނޭނގެއެވެ.\n"ދެންމެ ޒެއިޖް ކީއްވެ އެހާ ރުޅި އައިސްފަ ގޮސް ގެއަށް އެވަނީ؟ އަމްރުއާއެކު ކާރުގަތަ އައީ؟..." އަހަރެން އަމްރުގެ މޫނަށް ބަލާލަމުން އަހާލީމެވެ. އަމްރުގެ މޫނު ކަލަވަރު އެއްކޮށްހެން ބަދަލުވިއެވެ. އަހަންނަށް ބަލާލަމުން އަމްރު ބޯޖަހާލީއެވެ.\n"ކީއްވެ އެއްޗެއް ނުބުނީ..." އަހަރެން އަނެއްކާވެސް ތަކުރާރުކޮށް އަހާލީމެވެ.\n"ޒެއިޖްވީ ހޮސްޕިޓަލްގެހެން ހީވަނީ... ކަމަނާއަށް ހީވި ގޮތަކަށް ވާނީ...." ވާހަކަ ބަދަލު ކޮއްލަމުން އަމްރު ފެށީ މިރޭގައި އެހެން ގެއަކަށް އަހަރެން ބަދަލުވާނެ ވާހަކައެވެ. އަނެއްކާ އެހެން ތަނަކަށް ބދަލުވާންވީއެވެ. އަދި މިގެއަށް އައިތާ މިއުޅެނީ ސައިވީސް ގަޑިއިރު ނުވެގެންނެވެ. މުއްސަދިންނަށްދެން ބޭނުންވީމާ ބޭނުން ގެއެއްވެސް ގަނެވިދާނެއެވެ. އެއީ ޒެއިޖްއެވެ. ނޫނެކެވެ. ޒެއިޖް ނަމަވެސް ޒެއިޖްއެއް ނޫނެވެ. އަހަރެން މޫނުމަތީގައި އަތުން ޖަހަމުން އަހަރެން އެނބުރިލީ ބޭރަށެވެ.\nކިތަންމެ ބޭނުން ނުވިނަމަވެސް ބައެއް ފަހަރު ބައެއް ކަންތައްތަކާއި އަހަރުމެން ކުރިމަތިލާން ޖެހެއެވެ. ކަމެއް ވެގެން ނޫނީ ކަމަކާއި މަޖުބޫރު ވެގެންނެވެ. ހާލަތު ބަދަލުވާނީ ބަދަލުވާނޭ ގޮތަށް އުޅިގެންނެވެ. އަހަންނަށް އެންމެ ފަހުން ޒެއިޖް ފެނުނުތާ މަހެއް ވެއްޖެއެވެ. އޭގެ ފަހުން އަދި ލޮލަކަށް ނުފެނެއެވެ. ގުޅާލަންވެސް ހިތަށް އަރައެވެ. ނަމަވެސް ގުޅާނީވެސް އަތުގައި ފޯނު ނަންބަރުވެސް އޮވެގެންތާއެވެ. އަހަރެންގެ އަތުގައި އަމިއްލަ ފިރިމީހާގެ ނަންބަރުވެސް ނެތެވެ. ގެއަށް އައިސް ވަދެވުމާއެކު އަހަރެން ވަށައިގެން ބަލައިލީމެވެ. މިހާރު އަހަރެން އުޅެމުން މިގެންދަނީ އެހެން ގެއެއްގައެވެ. ޒެއިޖްގެ ގެއާއި ބަލާފައި ދެގުނަ ކުޑަ ނަމަވެސް އާދައި ގެތަކަށްވުރެ ބޮޑެއެވެ. އަހަންނަށް އެންމެ ކަމުދާ ވަރަށެވެ.\nލައިބްރަރީ ތެރޭގައި ބަހައްޓާފައިވާ ބޮޑު ހުދު ސޯފާގައި އަހަރެން އިށީނދެއިނީ ރައިދާއާއި އެކުގައެވެ، މިއަދު ޒަލްއާއި އަމްރު އަދި އަމްރުގެ އަންހެނުންވެސް އިރުކޮޅަކުން އަންނާނެއެވެ. ބޭރު ދޮރުގައި ޓަކި ޖަހާލި އަޑުއިވުމުން އެދިމާއަށް ހިނގައިގަތީ ރައިދާއެވެ. އެންމެން އެކުގައި އަންނަތަން ފެނުމުން އަހަރެން ހިނިތުންވެލީމެވެ. އަދި ދުރުގައި ބަހައްޓާފައިވާ ޕއްޒާ ފޮށިތަށް ނަގައި މޭޒުމަތީގައި ބެހެއްޓީމެވެ. ޒަލްއާއި އަމްރު ފެށީ ޒެއިޖް ނުފެންނަ ވާހަކައެވެ. އަހަރެން ކައިރީގައި ގެއަށް އާދޭތޯ އަހާލިއެވެ. އަހަންނަށް އޭގެއަށް ދޭނެ ޖަވާބެއް ނޭނގުނެވެ. ލޯބޮޑުކޮއްލައިގެން އިނދެވުނީއެވެ. އެވަގުތު ފޯނު ރިންގް ނުވިނަމަ ހަމަ ޔަޤީނުންވެސް އެތަނަށް ވިރިގެން ދާނެއެވެ. އަވަސް އަވަހާއި އެތަނުން ތެދުވެގެން އަހަރެން ދުރަށް ހިނގައިގަތީމެވެ. ދެވަނަ ފްލޯގައި ޖަހާފައިވާ ބިއްލޫރިގަނޑޫ ކައިރީގައި މަޑުކޮއްލަމުން އަހަރެން ހަލޯއޭ ބުނެލީމެވެ.\n"ޔާރާ ތިއީ މިހިތުގެ ޝިފާ، ޔާރާ ތިއީ ދުލުގެ ދުއާ\nޔަޝްމުގެ ނަން ނުދެއޭ ހިލާ، މިހިތުން ފިލައިގެން ދުވަހަކު ހުވާ"\nލަސްލަހުން އެއަޑު އަހަރެންގެ ކަންފަތަށް އިވިގެންދިޔައީ ވޭނީ ތަދެއް ހެންނެވެ، ހިތުގެ ވިންދު އަވަސްވުމާއެކު އަހަންނަށް ވަށައިގެން ބަލައިލެވުނީއެވެ. އަހަންނަށް އިނގޭ ޅެމެކެވެ. އަހަންނަށް އިނގޭ އަޑެކެވެ.\n"ޒެއިޖް...." އަހަރެންގެ ދޫ ހަރަކާތް ކުރީ ބޭއިޙްތިޔާރުގައެވެ. ހިތްބުނީ އެއީ ޒެއިޖް ކަމަކަށެވެ. ނަމަވެސް ކުށްހީއެއް ނަމަވެސް އަހަރެން ބުނެލީ ޔަޤީންކަމާއެކުގައެވެ.\n"ރޯންގް...." އެހެން ބުނެފައި ފޯނު ކެނޑުނީއެވެ. އަދިވެސް އަހަންނަށް އިވެމުން ދިޔައީ ފޯނު ކެނޑުނު އަޑެވެ. އެއީ ޒެއިޖް ހެއްޔެވެ.\n"ޔަޝްމު... ޔަޝްމު..." އަހަރެން ފަހަތަށް އެނބުރިލީމެވެ. ދުރުގައި ބުރުގާ އަޅައިގެން ހުރި އަންހެންމީހާ އަތުން ހަނާއަޅާލީ ދުރުގައި ހުރި މީހަކަށެވެ. މިގެއަށް މިއަންހެންމީހާ ވެއްދީ ކާކު ހެއްޔެވެ. އަހަރެން އެމީހާގެ ފަހަތުން ހިނގައިގަތީމެވެ. ގޭގެ ދޮރުން ނިކުމެވުމާއެކު އޮތީ ބޮޑު ޖަނބުރޯލުގަސްތަކެއް ލާފައިވާ ބިމެކެވެ. މިއީ މިގޭގައި ކުރިން ހުރިތަނެއް ނޫނެވެ. ކުރިން ލައިބްރަރީގައި ކުރިންހުރި އަންހެންމީހާ ހުރީ ދރުގައި ހަދާފައިވާ ކުޑަ ގެއެއް ކައިރީގައެވެ. ވަށައިގެން ހަދާފައިވާ އުސްއިމާރާތްތަކާއި އެގެ ވަރަށް ތަފާތެވެ.\n"ކީއްވެ ދުރުގައި ތިއިންނަނީ... އާދެބަ މަންމައާއެކު މިތަނަށް..." މިފަހަރު އެއަންހެންމީހާ ގޮވީ އަހަންނަށެވެ. އެއީ އަހަރެންގެ މަންމައެވެ. ނަމަވެސް އަހަރެންގެ މަންމަ ހުންނަނީ އެހެނެއް ނޫނެވެ. އެއީ އެހެން މީހެކެވެ. ހިތްބުނަނީ އެއީ މަންމަ ކަމުގައެވެ. މަންމަ ފިޔަވައި އެހެން މީހަކުވެސް އެތަނުގައި އެބަހުއްޓެވެ.\n"މަންމާ... ކީއްވެ އަޅުގަނޑުގެ އަތުގަ ރަތްވެފަ މިހިރީ.... މަންމާ... ކީއްވެ އަޅުގަނޑު ނިދާ ހޭލާއިރު ބަނޑުގަ ރިއްސަނީ..." ދުރުން ދުވަމުން އައި އަންހެން ކުއްޖާ އައިސް ހުއްޓުނީ އެއަންހެން މީހާގެ ކުރިމަތީގައެވެ. އެކުއްޖާގެ އަޑު ޖެހުމާއެކު އަހަންނަށް ކުޑަކަކޫ ޖަހާ ލެވިއްޖެއެވެ. މޭމަތިން ހެދުން ބޮނޑިކޮއްލަމުން ރޯންފެށުނީ ބޭއިޙްތިޔާރުގައެވެ. އެކުއްޖާގެ ތަދު އަހަންނަށް އިޙްސާސް ކުރެވެއެވެ.\n"މަންމާ.... މަންމާ... ކީއްވެ ޔައްމުގެ ޖަނގިޔަލުގަ ލޭ ހުންނަނީ..." އެއަޑާއެކު އަހަންނަށް އިތުރަށް ބާރަށް ރޯން ފެށުނެވެ. ހިތުގައި އަޅަމުންދިޔަ ވޭނަށް ކެތްކުރާނީ ކިހިނެއް ހެއްޔެވެ. ނަމަވެސް އެއަންހެން މީހާ ފެންކަޅިވެފައިވާ ލޮލުން ބަލަންހުރީ އަހަންނަށެވެ. ކައިރީގައި ރޮމުންދިޔަ ކުއްޖާއަށް އެއްވެސް ވަރަކަށް ނުބަލައެވެ.\n"ދަރިފުޅު...." އެމީހާ އަހަންނަށް އަތްދިއްކޮލަމުން ބުނެލިއެވެ. އަހަރެން ހުރިތަނުން ކުރިއަށް ފިޔަވަޅެއް އަޅާލީމެވެ. ނަމަވެސް މަންމަ ކައިރިއަށް ދެވޭ ގޮތެއް ނުވިއެވެ.\n"މާފް ކުރޭ.... މަންމައަށް...." އަހަރެން އަނެއްކާވެސް ކުރިއަށް ހިނގައިގަތީމެވެ. އަވަހަށެވެ. ނަމަވެސް ނޭނގޭ ބާރަކުން އަހަރެން ހިފެހެއްޓުނު ކަހަލައެވެ. މޫނަށް އަރައިގެން ދިލަ ތަދާއެކު އަހަރެން ލޯމަރާލީމެވެ. ލޯ ހުޅުވަން ބޭނުން ނުވެ ހުއްޓައި އަހަރެން ލޯހުޅުވާލީ މޫނުގައި ހިފައި ތަޅުވައި ގަތުމުންނެވެ.\n"އަމިއްލައަށް މަރު ނުވެވިގެންތަ ތިއުޅެނީ..." ޒެއިޖްގެ ރުޅިއައިސްފައިވާ މޫނު ކައިރިން ފެނުމުން އަހަންނަށް ދެތިން ފިޔަވަޅެއް ޖެހެން އުޅުނީ ފަހަތަށެވެ. ނަމަވެސް އޭގެ ކުރިން ޒެއިޖް އަހަރެން ހިފަހައްޓައިފިއެވެ. އަހަންނަށް ހުރެވުނީ ގޭގެ ޓެރެހުގައެވެ. އެތަނުގެވެސް ފާރުގެ އަރިމަތީގައެވެ. ކުޑަތަންކޮޅެއް ކުރިއަށް ޖެހިލިއަސް ދެވަނަ ބުރިން ވެއްޓޭނެއެވެ،\n"ދޫކުރޭ..." ޒެއިޖްގެ އަތު ތެރެއިން ނެއްޓި ގަންނަމުން އަހަރެން ހިނގައިގަތީ ދުރަށެވެ. ގަސްދުގައި ނޫން ނަމަވެސް މިއަދު އަހަރެންވެސް ރުޅި އަތުވެއްޖެއެވެ.\n"ޔަޝްމު ހީކުރަނީ އަހަރެން މަޖާ ކަމަށްތަ މިކުރަނީ..." މޫނުގައި އަތް މަތިން ތިރިއަށް ހާކާލަމުން ޒެއިޖް ބުނެލީ ވަރަށް ބާރަށެވެ.\n"އިޓްސް ނޮޓް އީޒީ ފޯމީ ޔަޝްމު... އަހަރެން މިހެން އުޅެން އެއްވެސް ވަރަކަށް ބޭނުމެއް ނޫން... ޔަޝްމު އަމިއްލައަށް މަރުވާން ބޭނުން ވިއްޔަ އެހެން މީހަކާ މެރީ ކޮއްފަ ތިކަމެއް ކުރޭ...." ރުޅި އައިސްފައި ހުރިވަރުން އެއަޑުގައިވަނީ ތުރުލުމެއް އުފެދިފައެވެ.\n"އަމިއްލައަކަށް މަރުވާކަށް ނޫން އުޅުނީ... އިޓްސް ޖަސްޓް...." ފައްޓާފައިވެސް އަހަރެން ހުއްޓައިލީމެވެ. އަހަރެން އުޅުނީ ދެންމެ އަހަންނަށް ފެނުނު ކަންތައް ކިޔައި ދެވޭތީއެވެ. ނަމަވެސް ކިޔައެއް ނުދެވުނެވެ. އެމީހުން ހީކުރާނީ އަހަންނަކީ މިޔައެއް ކަމަށެވެ.\n"ސޮރީ..." ބުނާނެ އެއްޗެއް ނޭނގުމުން އަހަރެން އިސްޖަހާލަމުން މާފަށް އެދުނީމެވެ. ޒެއިޖްގެ މޫނުގައިވި ރުޅިގަނޑު އެއްފަހަރާ ފިލައިގެން ދިޔަ ކަހަލައެވެ. އެމޫނު ކުލަ ބަދަލުވެ އިސްޖަހާލަމުން ނޭފަތުގައި އިނގިލި ޖައްސާލިއެވެ.\n"އަހަންނަށް އަބަދު ޔަޝްމު ކައިރިއަކު ނުހުރެވޭނެ... އައި ހޭވްޓު ބީ ވިތް ނިއެރާ ރައިޓް ނައު...." އެހެން ހުރެ ޒެއިޖް ބުނެލި ގޮތުން އަހަރެން ހިތުގައި ޖެހުނެވެ. އަލަށެވެ. އެހެން ހިތަށް މިވީ އަލަށެވެ.\n"ޒެއިޖް އެހާ ބާރަށް މައްޗަށް އައީމަ އަހަރެން މިއައީ ކަމެއްވީތަ؟...." ފަހަތުން އަމްރު އައިސް ބުނެލީ ތަންކޮޅެއް ބާރަށެވެ. އަހަރެން އިންތަނުން ގުޑިވެސް ނުލާ އިނީއެވެ.\n"އަމްރު ކެންޔޫ ޕްލީޒް ލޮކް ޓެރެސްގެ ދޮރު...." ޒެއިޖް އެހެން ބުނެފައި އެތަނުން ދިޔައީއެވެ. އަހަރެންވެސް އެނބުރި ދިޔައީ އަމްރު މެނާއިއެކުއެވެ. ނަމަވެސް ބޮލުގައި ނުލިފާ ތަދެއް އެބަހުއްޓެވެ. އަހަރެންގެ ހިތުގައި މިހައި ވޭން މިއަޅަނީ ކީއްވެ ހެއްޔެވެ. އަހަންނަށް މިހެން ދިމާވާން މިޖެހެނީ ކީއްވެ ހެއްޔެވެ.\nނުނިދިގެން އަހަރެން ނިކުތީ ބޭރަށެވެ. ކައިރީގައި ހުރި ފިހާރައަށް ވަދެ އަހަރެން ބެލީ ކޯކު ފުޅިއެއް ނެގޭތޯއެވެ. ދެން އަހަރެން ނެގީ ސެނެޓްރޫ ނެޕްކިން(ޕެޑް)އެވެ. މިމަހުގައި އަހަރެން ހަފްތާއެއް ލަސްވެސް ވެއްޖެއެވެ. ފޯނުން ކަލަންޑަރ ބަލާލަމުން އަހަރެން ހިނގައިގަތީ ކައުންޓަރާއި ދިމާލަށެވެ. ގޭގެ ދޮރާއި ހަމައަށް އެރެވުމާއި ހިތަށް ވަތް ނުބައި ވަސްވާހަކުން އަހަރެން ފައި ބިމުގައި ތަތްލައިފިއެވެ. އަނބުރާލާފައި ކައިރީގައި ހުރި ފާމަސީއަށްވަދެ އަހަރެން ވަނީމެވެ. އަދި ބަނޑުބޮޑުތޯ ބަލަން ހަދާ ޓެސްޓްކިޓެއް ގަނެގެން އަވަހާއި އައިސް ގެއަށް ވަނީމެވެ. ދެހިތެއްގައި ހުރެފައި އަހަރެން ފާހާނައަށް ވަނީ އެހިފައިގެންނެވެ. ހިތްވަރު ކޮއްލާފައި އޭތި ކަނޑާލަމުން އިށީނީ ތަށި މަތީގައެވެ.\nކިޓް ބާއްވާފައި އޮންނަތާ މިހާރު 15 ވަރަކަށް މިނެޓް ވެދާއެވެ. އަހަންނަށް އެނަގަން ނުކެރެނީއެވެ. އޭގައިވާ ނަތީޖާއަކުން އަހަރެން މުޅި ދުނިޔެ ބަދަލު ވެދާނެއެވެ. އަތް އޭގެއަށް ދިމާލަށް ހަރަކާތް ކުރިއިރު އަހަރެންގ ހަށިގަނޑު ހީވަނީ ގަނޑުވެފައި ވާހެންނެވެ. މަޑުމަޑުން އެނަގައި އަނެއް ފުށަށް ޖަހާލުމާއެކު ލޮލަށް ފުސްވެގެން އައީ ޖަމާވި ކަރުނައިންނެވެ. މޫނު އައްސިވެ ހިތުގެ ވިންދު ހީވަނީ ތިންގުނައަށް އިތުރުވީ ހެންނެވެ. ގަދަ ރަތް ކުލައިގެން ފެވިފައިވާ ދެރޮނގުބުރި ހީވަނީ ފިބަރ އަކުން ކުރަހާފައި ވާހެންނެވެ.\nޔޫ April 27, 2021\nވޮވް ، ސްޓޯރީ އިޒް ރިއަލީ އިންޓްރެސްޓިން ... ލުކިން ފޮވޯޑް ފޯ ދި ނެކްސްޓް ޕާޓް ...\nޫޔޫ April 30, 2021\nވާހަކާގަ ވާނުވާ އެނގޭތަ ؟ 😂\nއޭނާ April 27, 2021\nވާހަކަ ދިގު ކޮއްލާފައި އަވަހަށް އަޕް ކުރާނެ ކަމަށް އުންމީދު ކުރަން\nއަސްރާ April 28, 2021\nNice story but.. but you make us wait for too long..\nވާހަކަ April 28, 2021\nކީއްވެތައް އެހާގިނަދުވަސް ވަނީ...އަނެއް ކޮޅުން ވާނުވާ ނޭނގެ\nސަމްވަން April 29, 2021\nކޮންއިރަކުން 11 ވަނަ ޕާޓް ނެއްލާނީ\nރިޔާޒް April 28, 2021\nވަރަށް ރީތި އަވަހަށް އަޕް ކުރާނެ ކަމަށް އުންމީދުކުރަން\nކޮންއިރަކުން 11 ވަނަ ޕާޓް ނެއްލަނީ\nކޮންއިރަކުން 11 ވަނަ ޕާޓްނެއްލަނީ\nމާނީ April 29, 2021\nދެން އިން ޕަާޓް އަވަހަށް އަޕްލޯޑް ކޮށްލަދޭނެ ކަމަށްއުންމީދު ކުރަން\nއުޝާ May 2, 2021\nވާހަކަ ވަރަށް ވެސް ރީތި2ވަ ނަ ބަޔަށް އިންތިޒާރު ކުރާނަން ❤😊\nizoo May 6, 2021\nKiyuntheriyaa May 6, 2021\nWriter buneladheyn v noontho dhenn aneh part up kohdheveyne dhuvaheh.. eyrunn konme dhuvahaku check kuraakah nujeheyne ennu.. vaahaka v reethi, ekm up kuraaleh maa lahee... Up vaane dhuvahehves writer bunelaanama.. month aku ehfaharu viyas buneema dhw ingeynee\nflemingo May 8, 2021\nއައްސަލާމްނއަލައިކުމް... ޢަޅުގަނޑު ޓްރައި ކުރަމުން އެނގޭތޯ މިދަނީ. ނިމުނުހާ އަވަހަކަށް އަޕްލޯޑް ކޮއްލަ ދޭނަން. 12 މެއި ކުރިން އިންޝާ ﷲ\nKiyuntheriyaa June 27, 2021\nބުނާ ބަހުގެ އިތުބާރު ކޮބާ\nގާލްއެއް May 8, 2021\nއިޓްސް އަ ފެބިއުލަސް ސޮޓޯރީ.. ވ.ވ.ވ. ރީތި މި ވާހަކަ. އަދި ވ.ރީތި ޕްލޮޓް އެއް އެބައޮތް.. އެމް އަ ބިގް ފޭން އޮފް ޔުއާސް. ވެއިޓިންގ ފޯ ނެކްސްޓް ޕާޓް\nކިޔުންތެރިޔާ May 13, 2021\nކޮންއިރަކު އަޕްލޯޑްކުރަނީ. ހާދަލަހޭ\nކިޔާކުއްޖާ May 14, 2021\nމިހާރު ބުނިދުވަހަށް ވުރެވެސް ގިނަ ދުވަސް ވެއްޖެ. އަޅެ ކޮން އިރަކުތަ ނެކްސްޓް ޕާޓް.\nކިޔުންތެރިޔާ May 16, 2021\n💖💗💙💔 May 21, 2021\nކޮބާ 11 ވަނަ ޕާރޓް.އަވަސް ކޮއް ނެރެ ބާ\nސެކްސީ ގާރލް May 25, 2021\nKiyuntheriyaa May 26, 2021\n1 މަންތް ވީ\n🐾🐞 May 26, 2021\nކޮބާ އަނެއްޕާޓު . ހާދަލަހޭ.\nސަމްވަން May 30, 2021\nކޮންއިރަކު 11 ވަނަ ބައި ނެއްލަނީ\nކިޔުންތެރިޔެއް May 30, 2021\nރައިޓާ ވާނުވާ އަންގަބަލަ .ވާހަކަ ކޮންއިރަކުންތަ ނެރެނީ\nރުހާ May 31, 2021\nޒީމް June 2, 2021\nޔެސް ކޭން ޔޫ ޕްލީސް އަވަހަށް އަޕްކޮށްދީބަ😏😏\nޔެސް ކޭން ޔޫ ޕްލީސް އަވަހަށް އަޕްކޮށްދީބަ 😘\nWhen next 😍😍\nޒަޔާ❤ June 7, 2021\nދެން އިން ޕާޓް\nރީޑާ June 8, 2021\nމިހާރު ކިހާ ދުވަހެއް މިވަނީ. އަދިވެސް އަޕްއެއް ނުވޭ !!\nއެހެންނޫނީ އަޕްނުވެގެން ތިއުޅޭ ރީޒަން ބުނެދީބަލަ!!\nއަޕްނުވެގެން ތިއުޅޭ ރީޒަން ބުނެދީބަލަ!!\nސެކްސީ ގާރލް June 10, 2021\nLAASH June 29, 2021\nވަރަށް ރީތި މި ވާހަކަ..... ކިޔާހިތުން ހުރިހާ ޕާޓެއް ވެސް ކީ..... ވެއިޓިން ފޯރ ނެކްސްޑް ޕާޓް........\nKiyuntheriyaa July 3, 2021\nވެއިޓް ކުރާނެ ކަމެއްނެއް .. އަނެއްބައި ދެން ނުފެންނާނެ\nކިޔުންތެރިޔާ July 5, 2021\nމި ވާހަކަ ދެން ކުރިއަށް ނުގެންދާ ގޮތަށް ތޯ ތިހުރީ މިހާރު؟؟؟\nލިވިއާ July 7, 2021\nވާހަކަ އިތުރަށް ނުލިޔަންޏާވެސް ލިޔުންތެރިޔާ ކިޔުންތެރިންނަށް އަންގާލަ ދެއްވަންވީނުތޯ\nއެހެން ސަައިޓެއްގަ ލިޔުނީ ތަ ވާހަކަ؟؟؟\nލައިރާ July 14, 2021\nމިވާހަކަ ލިޔުންތެރިޔާ މަރުވީތަ. ހާދަ ގިނަދުވަހެކޭ....\nކިޔުންތެރިޔާ August 1, 2021\nމި ވާހަކަ ދެން ކުރިއަށް ނުގެންދަނީ ތޯ؟؟؟\nކިޔުންތެރިޔާ August 4, 2021\nމި ވާހަކައިގެ އަޕްޓޭޓަކީ ކޮބާ؟\nflemingo August 4, 2021\nމާފަށް އެދެން އެނގޭތޯ.... މިހާރު ވާހަކަ އިންނާނެ އަޕްލޯޑް ކޮއްލާފަ... ކުޑަ ޕާރސަނަލް ކަމެއް ދިމާވީ އެނގޭތޯ 🙂


ފަނޑިޔާރުންގެ ސުލޫކީ މައްސަލަ ފަނޑިޔާރުން ހިމެނޭ ކޯޓުން އަމިއްލައަށް ބަލަމުންދާތީ މަޖިލީހަށް ގަރާރެއް ހުށަހަޅުއްވައިފި – Maldivian Democratic Party\n30 ނޮވެމްބަރު 2011\nފަނޑިޔާރުންގެ ސުލޫކީ މައްސަލަ ފަނޑިޔާރުން ހިމެނޭ ކޯޓުން އަމިއްލައަށް ބަލަމުންދާތީ މަޖިލީހަށް ގަރާރެއް ހުށަހަޅުއްވައިފި\nފަނޑިޔާރުންގެ ސުލޫކީ މައްސަލަ ފަނޑިޔާރުން ހިމެނޭ ކޯޓުން އަމިއްލައަށް ބަލަމުންދާތީ އެކަމާ ކަންބޮޑުވުން ފާޅުކޮށް، އެމްޑީޕީގެ ޕާލަމެންޓްރީ ގްރޫޕްގެ މެންބަރު، ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އަދި ޤާނޫނީ ވަކީލު އިމްތިޔާޒް ފަހުމީ (އިންތި) މަޖިލީހަށް ގަރާރެއް ހުށަހަޅުއްވައިފިއެވެ.\nއިންތި މިއަދު ހުށަހެޅުއްވިޤަރާރަކީ ޖޫޑިޝަލް ސަރވިސް ކޮމިޝަނުގެ މަސްއޫލިއްޔަތުތަކާއި ބާރުތައް އެކޮމިޝަނުން އަދާކުރުމަށް ވަކިފަރާތަކުން ހުރަސްއަޅަމުންގެންދާކަމަށް ޤަބޫލުކުރެވޭތީ ރައްޔިތުންގެ މަޖިލީހުގެ ޤަވާޢިދުގެ 142 ވަނަ މާއްދާގެދަށުން ހުށަހަޅާ ޤަރާރެއް ކަމަށާއި، ޤާނޫނު އަސާސީ ބިނާވެފައި އޮންނަނީ ދައުލަތުގެ ތިން ބާރު ވަކިކުރެވިފައި އޮންނަ އުސޫލެއްގެ މައްޗަށްކަމަށްވެފައި، ދައުލަތް ހިންގުމުގެ ނިޒާމުގެތެރޭގައި މިނިވަން މުއައްސަސާތައް އުފައްދައި ޤާއިމުކުރެވިފައިވާއިރު، މިގޮތުން ވަކިފަރާތަކަށް ބުރަނުވާ މުސްތަޤިއްލު ޖޫޑިޝަލް ސަރވިސް ކޮމިޝަނެއް ޤާނޫނު އަސާސީގެ ދަށުން އުފައްދައި ޤާއިމުކޮށް، އެކޮމިޝަނުގެ މަސްއޫލިއްޔަތުތަކާއި ބާރުތަކުގެ ތެރޭގައި ވަކި ޚާއްޞަ ކަންތައްތަކެއް ޤާނޫނު އަސާސީންނާއި ޤާނޫނުން ކަނޑައަޅައި ހަވާލުކޮށްފައިވާ ކަމަށާއި، އެގޮތުން އަދުލު އިންސާފުޤާއިމުކުރުމުގެ ބާރުގައި ހިމެނޭ އެންމެހައި މީހުންނާއި، ރައްޔިތުންގެ މަޖިލީހުން ކަނޑައަޅާ ކޮންމެ ފަރާތެއްގެ މައްޗަށް ޖޫޑިޝަލް ސަރވިސް ކޮމިޝަނުގެ އިޚްތިޞާޞް ހިނގާނޭކަމަށް ޤާނޫނު އަސާސީގައި ކަނޑއެޅިގެން ބަޔާންކޮށްފައިވާ ކަމަށް މި ޤަރާރުގައިވެއެވެ.\nއަދި އެ އިޚްތިޞާޞްގެ ތެރެއިން އެ ކޮމިޝަނަށް ލިބިގެންވާ އެއް ބާރެއްގެ ގޮތުގައި ފަނޑިޔާރުންނާބެހޭގޮތުން އުފުލާ ޝަކުވާތައް ބެލުމާއި، އެފަރާތްތަކާމެދު އަޅާންޖެހޭ ފިޔަވަޅުތައް އެޅުމާއި، މަޤާމުން ވަކިކުރާންޖެހޭ މީހުން ވަކިކުރުމަށް ހުށަހަޅަންޖެހޭ ފަރާތްތަކަށް އެފަދަ މީހުން މަޤާމުން ވަކިކުރުމަށް ހުށަހެޅުމުގެ ޤާނޫނީ ބާރު ޤާނޫނު އަސާސީގެ 159 (ށ) އިން އެ ކޮމިޝަނަށް ލިބިދީފައިވީ ނަމަވެސް، ފަނޑިޔާރުން އަމިއްލައަށް ފަނޑިޔާރުންގެ ސުލޫކީ މައްސަލަ ކޯޓުގައި ނުބެލޭނެގޮތަށް އޮންނަ ޤާނޫނީ އުސޫލާ ޚިލާފަށް، އަދި ސްޕީރިއާ ކޯޓެއްގެ ފަނޑިޔާރެއްގެ މައްސަލަ ހަމަ އެލެވެލްގެ ކޯޓެއްގައި ބެލުމަކީވެސް ޤާނޫނީ އުސޫލާ ޚިލާފުކަމެއްކަން އެހާމެ ސާފުކޮށް އެނގެންއޮންނައިރު އެ އުސޫލާވެސް ޚިލާފަށް، އަދި ޖޫޑިޝަލް ސަރވިސް ކޮމިޝަނުގެ ޤާނޫނީ މަސްއޫލިއްޔަތުތަކާއި ބާރުތައް ނިގުޅައިގަނެ، ޖޫޑިޝަލް ސަރވިސް ކޮމިޝަނުގެ ބާރުވެރިކަން ގެއްލޭގޮތަށް، އަދި ޤާނޫނު އަސާސީގައި ބަޔާންކޮށްފައިވާފަދައިން ޖޫޑިޝަލް ސަރވިސް ކޮމިޝަނެއް އުފެއްދުމުގެ ބޭނުމާއި މަގުސަދު ވެސް ގެއްލޭގޮތަށް، ފަނޑިޔާރުންގެ ސުލޫކީ މައްސަލަ ފަނޑިޔާރުން ހިމެނޭ ކޯޓުން އަމިއްލައަށް ބަލައި ގޮތްތައް ނިންމަމުންގެންދާތީ، މިކަމަކީ ދައުލަތުގެ އެއްބާރުން އަނެއްބާރަށް ފާރަވެރިވުމުގެ އުސޫލު ނެގެހެއްޓުމަށާއި ޤާނޫނު އަސާސީ ނެގެހެއްޓުމަށްޓަކައި، ދައުލަތުގެ އަނެއް ބާރުކަމުގައިވާ ރައްޔިތުންގެ މަޖިލީހުން އިންތިހާއަށް ކަންބޮޑުވާންޖެހޭ މައްސަލައެއްކަމަށްވާތީ، އެގޮތުން ކަންބޮޑުވުން ފާޅުކޮށް މިޤަރާރު ހުށަހަޅަމެވެ.\nއިންތިގެ މި ޤަރާރަށް ތާޢީދުކުރެއްވީ އެމްޑީޕީގެ ނައިބު ރައީސް އަދި ރައްޔިތުންގެ މަޖިލީހުގެ ފޭދޫ ދާއިރާގެ މެންބަރު އަލްހާން ފަހުމީއެވެ.\nކްރިމިނަލް ކޯޓުގެ އިސް ގާޒީ އަބްދުﷲ މުޙައްމަދުގެ ސުލޫކީ މައްސަލައެއް ސާބިތުވާ ކަމަށް ނިންމައި އޭނާއާމެދު ފިޔަވަޅު އެޅުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމާފައި އޮތް ނަމަވެސް އޭނާއާ މެދު ފިޔަވަޅު ނޭޅުމަށް އަންގައި ސިވިލް ކޯޓުން ވަނީ މިދިޔަ އާދީއްތަ ދުވަހު ވަގުތީ އަމުރެއް ނެރިފައެވެ.\nފަނޑިޔާރުންގެ ސުލޫކީ މިންގަނޑާ ހިލާފު ވާހަކަތަކެއް އަބްދުﷲ ގާޒީ ދިޓީވީގައި ދެއްކެވިކަމަށް ކޮމިޝަނަށް ސާބިތުވެފައިވާ ކަމަށާއި އެ މައްސަލައިގެ ރިޕޯޓު އަބްދުﷲ ގާޒީ އަށް މިހާރު ފޮނުވާފައިވާ ކަމަށް ޖޭއެސްސީން ވަނީ މީގެ ކުރިން ބުނެފައެވެ.\nއަބްދުﷲ ގާޒީ ސުލޫކީ މިންގަނޑާ ހިލާފުވާ ކަމަށް ޖޭއެސްސީން ނިންމީ މި ނޮވެމްބަރު މަހުގެ 16 ވީ ބުދަދުވަހުއެވެ. އޭނާ އާ ދެކޮޅަށް ދަޢުވާކޮށްފައިވަނީ ޖޭއެސްސީ ގައި ރައީސުލްޖުމްހޫރިއްޔާގެ މެންބަރެއްގެ ގޮތުގައި މަސައްކަތްކުރެއްވި، އެ ކޮމިޝަނުގެ ކުރީގެ މެންބަރު ޢައިޝަތު ވެލެޒިނީ އެވެ.


ލޯބި_20 – Esfiya\nއުފެއްދުންތެރި ލިޔުން އެހެނިހެން ލޯބި4mins ago\nޑޮކްޓަރު ދިނީ އަހަރެންގެ އަންހެނުން ދަރި އަކަށް ބަލިވެ އިންކަމުގެ އުފާވެރި ޚަބަރެވެ. އަހަރެން ވަރަށް އުފާވިއެވެ. އަންހެނުންވެސް މެއެވެ. ވަރަށް އުފާވެފައި ހުރެ ޑޮކްޓަރަށް އަހަރުމެން ދެ މީހުން ޝުކުރު އަދާ ކުރުމަށްފަހު ގެއަށް ދިޔައީމެވެ. ގެއަށް ގޮސް އާއިލާ އެންމެނަށް އެ ޚަބަރު ދިނީމެވެ. އާއިލާ އެންމެންވެސް ތިބީ ވަރަށް އުފަލުންނެވެ. އަދި އެރޭ އެކަން ސެލެބްރޭޓް ކުރަން ނިންމީމެވެ.\nއަހަރެންނަށް ހޭލެވުނީ ފަތިހު 8 ޖެހި އިރުއެވެ. އަވަސް އަވަހަށް ނަމާދު ޤަޟާ ކޮށްލުމަށްފަހު ކޮޓަރިން ނިކުތީމެވެ. ކޮޓަރިން ނިކުމެ ބަދިގެ އަށް ވަން އިރު އަންހެނުން ބަދިގޭގައި ރޮށި ފިހަން ހުއްޓެވެ. އަހަރެން ބަދި ގެއަށް ވަދެ އިށީނީމެވެ. ”ދަރިފުޅާ މަންމަ މެން މި ކިޔަނީ އޭނަ ގާތުގަ އެހާ ގިނައިން މަސައްކަތް ކުރަން ނުލެފޭށޭ…..“އަހަރެންގެ މަންމަ އަހަރެން ގާތުގައި އިށީންނަމުން ބުންޏެވެ. އަހަރެން އަންހެނުން ގާތުގައި މީގެ ފަހުން އެހާ ގިނައިން މަސައްކަތް ކުރަން ނުލެފުމަށް ބުނީމެވެ. އަދި ޖަވާބުގައި އާއެކޭ ބުނުމަށްފަހު އަންހެނުން އަހަރެންނަށް ސައި އަޅައިދިނުމަށްފަހު އަހަރެން ގާތުގައި އިށީނެވެ. ސައި ބޮއެ ނިމުމަށްފަހު އަހަރުމެން އެންމެންވެސް ވަދުނީ އެމީހެއްގެ ކޮޓަރި އަށެވެ.\n8 އަހަރު ފަސް\nއަހަރެން ނާއި އަހަރެންގެ އަންހެނުން ތިބީ އަހަރެމެންގެ7އަހަރު ގެ އަންހެން ދަރިފުޅު ގޮވައިގެން އަތިރި މަތީ ގައެވެ. އަހަރެމެންގެ ދަރިފުޅު އަތިރި މަތީގައި ކުޅޭތަން ބަލަން އަހަރެމެން ތިބީމެވެ. އޭރު އިރު އޮއްސެން ވަރަށް ގާތް ވެއްޖެ އެވެ. އިރު އޮއްސުމުގެ ކުރިން ގެއަށް ދިޔުމަށްޓަކައި އަހަރެެމެން ތެދުވީމެވެ.9މަހުގެ ބަނ ޑާއެކު އަހަރެންގެ އަންހެނުންވެސް ގެއަށ ދާން ތެދުވިއެވެ. އަހަރެން ގޮސް އަހަރެމެން ގެ ދަރިފުޅު އުރާލައިގެން އައިސް އަންހެނުން ގެ އުނަގަނ ޑުގައި އަތް އަޅުވާލައިގެން ގެއަށް ދާން ހިނގައިގަތީމެވެ. އަހަރެމެންގެ ދިރިއުޅުން މިހާރު ވަރަށް އުފާވެރިއެވެ.\nލޯބިވާވަރު އަންގަދޭހިތްވޭ 3\nއެހެނިހެން ލޯބި September 26, 2020\nހިތާމަ ދީނީ ލޯބި December 2, 2016


ފުލުހުންނާއި ސިފައިން ޔުނީފޯމްލުން އެއީ އަނިޔާކުރުމަށްލިބޭ ގްރީން ކާޑެއް ނޫންކަމަށް ކުޅުދުއްފުށީ އުތުރު ދާއިރާގެ މެންބަރު ޤަފޫރު ވިދާޅުވެއްޖެ – Maldivian Democratic Party\nފުލުހުންނާއި ސިފައިން ޔުނީފޯމްލުން އެއީ އަނިޔާކުރުމަށްލިބޭ ގްރީން ކާޑެއް ނޫންކަމަށް ކުޅުދުއްފުށީ އުތުރު ދާއިރާގެ މެންބަރު ޤަފޫރު ވިދާޅުވެއްޖެ\nފުލުހުންނާއި ސިފައިން ޔުނީފޯމްލުން އެއީ އަނިޔާކުރުމަށްލިބޭ ގްރީން ކާޑެއް ނޫންކަމަށް ކުޅުދުއްފުށީ އުތުރު ދާއިރާގެ މެންބަރު އަބްދުލް ޤަފޫރު މޫސާ ވިދާޅުވެއްޖެ އެވެ.\nރޭ އުސްފަސްގަނޑުގައި ބޭއްވި އެމްޑީޕީގެ ޚާއްސަ ޖަލްސާގައި ވާހަކަފުޅުދައްކަވަމުން ޤަފޫރު ވިދާޅުވީ ފުލުހުން ކިތަންމެ ރުޅިއަޔަސް އެމްޑީޕީން މުޒާހަރާކުރާނެ ކަމަށާއި، މިޤައުމު ސަލާމަތް ކުރާނެ ކަމަށާއި، ރައްޔިތުންގެ ހައްގުގައި ފުރާނަ ދިޔަޔަސް އެމްޑީޕީގެ މެންބަރުން ޖެހިލުމެއްނުވާނެ ކަމަށެވެ. ހަމަ އެގޮތަށް އާސަންދަ ހިލޭދީފައި ނޫނީ މަޖިލިސް ކުރިޔަކައް ނުދާނޭކަމަށާއި، 30 އަހަރު ނުކުރެވޭ އެތައްކަމެއް3އަހަރު ކޮއްފައިވާނެ ކަމަށް ޤަފޫރު ވިދާޅުވިއެވެ.\n“މަސްވެރިންނަށް ކަނޑައެޅި ސަބްސިޑީ ބާޣީ ސަރުކާރުން ނުދޭ! މިކަމާ މަސްވެރިން ތެދުވަން ޖެހޭ! ދަނޑުވެރިންނަށް ދޭންހުރި ލާރި ނުދޭ! މިކަމާ ދަނޑުވެރިން ތެދުވަން ޖެހޭ! ކައުންސިލް ތަކަށް ކަނޑައެޅި ބަޖެޓް، ކައުންސިލްތަކަށް ނުދޭ، މިކަމާ ކައުންސިލްތައް ތެދުވަން ޖެހޭ! އަދި ކައުންސިލްތައް ވަނީ ދަރާފައި.” ޤަފޫރު ވިދާޅުވިއެވެ.\nރޭގެ ޖަލްސާގައި މާލެ ސިޓީ ކައުންސިލްގެ މެންބަރު ސަރަނގު އާދަންމަނިކު ވިދާޅުވީ، އެމްޑީޕީގެ 50،000 މެންބަރުން ފުލުސް އޮފީހަށް ގެންގޮސްފައި ނޫނީ ރައީސް ނަޝީދު ފުލުސް އޮފީހަށް ނުގެންދެވޭނެ ކަމަށާއި، ރައިސް ނަޝީދު3އަހަރާއި3މަސްދުވަސް ވަންދެން ވެސް ހުންނެވީ ސީދާ ރައްޔިތުންނަށް ހިދުމަތް ކޮށްދެއްވުމުގައި ކަމަށެވެ.\nމީގެ އިތުރުން “އާސަންދަ ކުރިޔަށް ނުދަންޏާ ޓެކްސް ހުއްޓާލަން ޖެހޭނެ. ފުލެޓް ނޭޅެންޏާ، ޓެކުސް ދައްކާކަށް ނުޖެހޭނެ.” ސަރަނގު އާދަން މަނިކު ވިދާޅުވިއެވެ.


Qasim alhugadhah Ithubaaru kuravvaane: Aisha\nމިނިސްޓަރު އައިޝަތު ނަހުލާ\nއައިޝާ މިހެން ވިދާޅުވާ އޯޑިއޯއެއް މިރޭ ބަޔަކު ވަނީ ލީކުކޮށްލާފަ އެވެ. އެއީ ކުރިން ލީކްވެފައިވާ އޯޑިއޯތަކާއި ގުޅޭގޮތުން އައިޝާ އާއި މިނިސްޓަރު އަލީ ވަހީދު ވާހަކަފުޅު ދައްކަވާ އޯޑިއޯއެކެވެ. އާ އޯޑިއޯގައި ދެ ބޭފުޅުން ވެސް އެކަކު އަނެކަކަށް ތުހުމަތުތައް ކުރައްވަ އެވެ. އަދި ދެ ބޭފުޅުންގެ ފޯން ކޯލްތައް ލީކްވާ މައްސަލައާ ގުޅޭގޮތުން ވާހަކަ ދައްކަވަ އެވެ.\nކުރިން ލީކްކޮށްލާފައިވާ އޯޑިއޯއެއްގައި މިނިސްޓަރު އައިޝާއަށް ބޮޑެތި ތުހުމަތުތަކެއް އަލީ ވަހީދު ކުރައްވަ އެވެ. އެގޮތުން އެކަމަނާގެ ކިބައިން ޖިންސީ އަމަލަކަށް އެދިފައިވާ ކަމަށާ އިތުރު ބަޔަކާއެކު އެކަން ކުރަން ވެސް އެންމެ ރަނގަޅު ކަމަށް ވިދާޅުވާ އަޑު އިވެއެވެ. އަދި އެ ވާހަކަތަކަށް ކައިރީގައި ތިބި މީހުން ހީނ، ފުރައްސާރަ ކުރާ އަޑު ވެސް އިވެއެވެ. މީގެ އިތުރުން އިސްލާމް ދީނުގައި ހުއްދަ ނޫން ބައެއް ކަންކަން ކުރުމަށް ރިސޯޓަކަށް ދާންޖެހޭ ކަމަށް ބުނެފައި ވެއެވެ.\n-- އޯޑިއޯގެ ގިނަ ވާހަކަތަކަކީ ވަރަށް ހުތުރު އަދި އިސްލާމް ދީނާއި ދިވެހިންގެ ސަގާފަތާއި ބީރައްޓެހި ވާހަކަތަކަކަށްވާތީ އެބައި ދޫކޮށްލީ އެވެ --\nމިރޭ ލީކްކޮށްލި އޯޑިއޯގައި އަލީ ވަހީދުގެ އެ ވާހަަކަތަކާއި ގުޅިގެން އައިޝާ ކަންބޮޑުވެ ވަޑައިގެން އަދި ވަރަށް ނުުރުހުންވެ ވާހަކަފުޅު ދައްކަވާ އަޑުއިވެއެވެ.\nއޯޑިއޯތަކާއި ގުޅިގެން ގާސިމް ގުޅުއްވުން\nލީކު ކުރަމުންދާ އޯޑިއޯތަކާ ގުޅިގެން ފިރިކަލުން ގާސިމް އިބްރާހިމް ގުޅުއްވި ކަމަށް އާ އޯޑިއޯގައި އައިޝާ ވިދާޅުވެއެވެ. ނަމަވެސް އޭރު އިންނެވީ ވަރަށް ބުރަކޮށް ކަމަށްވާތީ ގާސިމްގެ އެ ފޯން ކޯލް ނުނަންގަވާ ކަމަށް ވެސް ވިދާޅުވެފައި ވެއެވެ.\n"... އަޅުގަނޑު ދެންނެވީ ގާސިމް ގުޅުއްވިއޭ، އަޅުގަނޑު އޭތި... އަނެއް... އައްޔަ... ގާސިމް ގުޅުއްވިއޭ... އަޅުގަނޑު އޭރު ބިޒީކޮށް އިނީމަ ފޯނެއް ނުނަގަން... އަޅުގަނޑުވެސް ގުޅާލާފައި ވާހަކަ ދައްކާލާނަމޭ..." ވިދާޅުވެވޭ ވާހަކަފުޅު ނޭނގޭ ގޮތަށް އައިޝާއަށް ވިދާޅުވެވެ އެވެ.\nގާސިމް ފުރިހަމަ އިތުބާރު އޮންނާނެ\nމިރޭގެ އޯޑިއޯގައި އައިޝާ ވަނީ ފިރިކަލުން ގާސިމްގެ ފުރިހަމަ އިތުބާރު އެކަމަނާއަށް އޮންނާނެ ކަމަށް ވެސް ވިދާޅުވެފަ އެވެ. އަދި މީހަކު ދައްކާހާ ވާހަކައެއް ގާސިމް ގަބޫލުފުޅު ނުކުރައްވާނެ ކަމަށް ވެސް ވިދާޅުވެ އެވެ.\n"... ދެން އަޅުގަނޑަށް އެނގޭ، ކޮންމެ މީހަކު ކޮންމެ އެއްޗެކޭ ކިޔަސް ގާސިމް އިތުބާރު ކުރައްވާނެ އަޅުގަނޑަށް... އަޅުގަނޑު ކުރާނެ ކަންތަކާއި ނުކުރާނެ ކަންތައްތައް. ދެން ބާއްވާނަން އަޅުގަނޑު! އެކަމަކު އަޅުގަނޑު ބުނަން ބޭނުންވާ ވާހަކަ އަދިވެސް އެބަހުރި، އެކަމަކު އަޅުގަނޑަކަށް ނޭނގޭ މި ފޯން ރެކޯޑް ކުރާނެ ކަމެއް ނުކުރާނެ ކަމެއް. އެހެންވީމަ އިތުރަކަށް ވާހަކައެއް ނުދައްކާނަން." އައިޝާ ވިދާޅުވެ އެވެ.\nއޯޑިއޯ ކޮޅު ނިމޭއިރު ވެސް އަލީ ވަހީދު ގެންދަވަނީ އޭނާއަކީ މީހުންގެ ފޯންކޯލްތައް ރެކޯޑް ކުރާނެ މީހެއް ނޫން ކަމަށް ވިދާޅުވަމުންނެވެ. ގިނަ އެހެން ވާހަކައެއް އޭނާ ނުދައްކަވަ އެވެ.\nއޯޑިއޯތަކުގައި ދައްކާފައިވާ ވާހަކަތައް ބަަލައިދިނުމަށް ނަހުލާ ވަނީ ރަސްމީކޮށް ރައީސް އަރިހުގައި އެދިވަޑައިގެންފައެވެ. ނަމަވެސް އެކަމާ ގުޅިގެން މިހާތަނަށް ސަރުކާރުން އަދި ރައީސުލްޖުމްހޫރިއްޔާ ވެސް އެއްޗެއް ވިދާޅެއް ނުވެއެވެ.\nގާސިމް އިބްރާހިމް ޖުމްހޫރީ ޕާޓީ އަލީ ވަހީދު + މިނިސްޓަރު އައިޝަތު ނަހުލާ ޖިންސީ ފުރައްސާރަ\n"ލީޑަރުން މިނިސްޓްރީތަކާ ހަވާލުވުމުން އޯޑިއޯއެއް ނުނުކުންނާނެ"


SunOnline: Raees aa khiyaalu thafaathuve, Mexico ge Finance Minister isthiufa dhevvaifi\nރައީސްއާ ހިޔާލު ތަފާތުވެ، މެކްސިކޯގެ ފިނޭންސް މިނިސްޓަރު އިސްތިއުފާދެއްވައިފި\nމެކްސިކޯގެ ރައީސް އޮބްރަޑޯ (ވ) އަދި އިސްތިއުފާ ދެއްވި ވަޒީރު އުރްޒުއާ (ކ) --- ފޮޓޯ/ ގެޓީ\nމެކްސިކޯގެ ރައީސް އަންދްރޭސް މެނުއެލް ލޮޕޭޒް އޮބްރަޑޯއާ ޚިޔާލު ތަފާތުވެ، އެމަނިކުފާނުގެ ކެބިނެޓުގައި ހިމެނޭ ފިނޭންސް މިނިސްޓަރު ކާލޯސް އުރްޒުއާ މަގާމުން އިސްތިއުފާ ދެއްވައިފިއެވެ.\nއިގްތިދާސީ މާހިރެއް ކަމުގައިވާ ކާލޯސް އުރްޒުއާ، މެކްސިކޯގެ މާލީ ވަޒީރުކަމުން އިސްތިއުފާ ދެއްވިކަން ހާމަކުރެއްވީ، މަގާމުން އިސްތިއުފާ ދެއްވުމަށް ރައީސް އޮބްރަޑޯއަށް ފޮނުއްވި ސިޓީ ޓްވީޓުކުރައްވަމުންނެވެ.\nއެ ސިޓީގައި އުރްޒުއާ ވިދާޅުވީ ރައީސް އޮބްރަޑޯގެ އިގްތިސާދީ ސިޔާސަތުގައި ހަމަނުޖެހޭ ވަރަށް ބައިވަރު ކަންކަން އެބަހުރިކަމަށާއި، އިގްތިސާދީ ސިޔާސަތު ބިނާވާން ޖެހޭނީ ދިރާސާގެ މައްޗަށް ކަމަށެވެ.\n"އަޅުގަނޑު ގަބޫލުކުރާ ގޮތުގައި އިގްތިސާދީ ސިޔާސަތު ބިނާވެ ތަންފީޒުކުރަން ޖެހޭނީ އެވިޑެންސްގެ މައްޗަށް އަދި އެ ސިޔާސަތުގެ ނަތީޖާއާ ކުރިމަތިލެވެން ޖެހޭނެ. އިގްތިސާދީ ސިޔާސަތު ވާންޖެހޭނީ ހައްދުފަހަނަ އެޅުމުން ދުރު އެއްޗަކަށް. އެއީ ކަނާތު ފިޔަ ނުވަތަ ވާތު ފިޔަ ވިޔަސް،" އޭނާ ވިދާޅުވި އެވެ.\nމެކްސިކޯގެ ރައީސް އޮބްރަޑޯއަކީ ވާތު ފިޔައިގެ ސިޔާސަތުތަކާށް ތައީދުކުރައްވާ ބޭފުޅެކެވެ. އެމަނިކުފާނު މިދިޔަ އަހަރު ރައީސްކަމަށް ވަޑައިގަތީ އެގައުމުގެ އިގްތިސާދަށް އިންގިލާބީ ބަދަލުތަކެއް ގެނައުމުގެ ވައުދާއެކު އެވެ. އޭގެ ތެރޭގައި އިގްތިސާދީ ކުރިއެރުމާއި، ވަޒީފާގެ ގިނަ ފުރުސަތުތަކާއި އިޖްތިމާއީ ތަރައްގީގެ ގިނަ މަޝްރޫއުތަކެއް ހިންގުމަށް ވައުދުވެވަޑައިގަތެވެ.\nފިނޭންސް މިނިސްޓަރުގެ ކުއްލި އިސްތިއުފާއާއެކު، ހުސްވި މަގާމަށް އިންތިހާބުކުރި އާ ބޭފުޅަކީ އިގްތިސާދީ މާހިރު އަދި ވޯލްޑް ބޭންކުގައި ކުރިން މަސައްކަތްކުރެއްވި އަރްތޫރޯ ހެރޭރާ ގުޓެރޭޒް އެވެ.\nމެކްސިކޯއިން އިންޑިއާގެ 311 މީހަކު ޑީޕޯޓުކޮށްފި\nއެލް ޗާޕޯ އުމުރަށް ޖަލަށް ލާން ހުކުމްކޮށްފި\nހިޔާލު ތަފާތުވެ، މެކްސިކޯގެ ފިނޭންސް މިނިސްޓަރު އިސްތިއުފާ


PSG Aai Chelsea Semifinal Ge Umeedhu Bodukoffi - Vaguthu\nލަނޑު ޖެހުމަށްފަހު ޕީއެސްޖީގެ އެމްބާޕޭ އުފާފާޅުކުރަނީ\nޔުއެފާ ޗެމްޕިއަންސް ލީގުގެ ކުއާޓާ ފައިނަލުގެ ފުރަތަމަ ލެގުގައި އެންމެފަހުގެ ޗެމްޕިއަން ބަޔާން މިއުނިކް އަތުން 3-2 އިން ޕީއެސްޖީ މޮޅުވިއިރު ޕޯޓޯ އަތުން ޗެލްސީ 2-0 އިން މޮޅުވެއްޖެއެވެ.\nމިއީ ބަޔާން މިއުނިކް އަށް ވަރަށް ހިތްދަތި ބައްޔެކެވެ. ޕީއެސްޖީ އަތުން ވި ބައްޔާއެކު އެ ޓީމުން 2019 ވަނަ އަހަރުގެ މާރޗުގެ ފަހުން ދަމަހައްޓަމުން އައި މޮޅުވުމުގެ ރެކޯޑަށް ނިމުން އައީ އެވެ.\nމި މެޗާއި ކުރިމަތިލިއިރު ޕީއެސްޖީގެ މުހިއްމު ބައެއް ކުޅުންތެރިން ކަމަށްވާ މާކޯ ވެރާޓީ، ސާޖް ގްނަބްރީ ފަދަ ކުޅުންތެރިން ކުޅެފައެއް ނުވެއެވެ. އެއީ މި ކުޅުންތެރިން ކޮވިޑަށް ފައްސިވުމާއި ގުޅިގެންނެވެ. އަދި އަނިޔާއާއި ގުޅިގެން ބަޔާންގެ އެންމެ މުހިއްމު އެއް ކުޅުންތެރިޔާ ރޮބާޓް ލެވަންޑޯސްކީ މި މެޗުގައި ނުކުޅެއެވެ.\nމެޗުގައި ފުރަތަަމަ ލަނޑުޖަހައި ލީޑު ނެގީ ޕީއެސްޖީ އެވެ. ނޭމާ ދިން ޕާހަކުން މި ލަނޑު އެ ޓީމަށް ކާމިޔާބުކޮށްދިނީ ޒުވާން ތަރި ކީލިއަން އެމްބާޕޭއެވެ. މި ލަނޑު ޖަހާފައިވަނީ މެޗުގެ ތިންވަނަ މިނެޓުގަައެވެ. މި ހާފުގައި ޕީއެސްޖީން ލީޑު ފުޅާކުރި ލަނޑު 28 ވަނަ މިނެޓުގައި ކާމިޔާބުކުރީ މާކީނިއޯސް އެވެ. އޭނާ މި ލަނޑު ޖެހީ ނޭމާގެ އެހީއާއެކު އެވެ.\nބަޔާން އިން މެޗުގެ ފަރަގު ކުޑަކުރީ 37 ވަނަ މިނެޓުގައެވެ. ބެންޖަމިން ޕަވާޑްގެ ހުރަހަކުން މި ލަނޑު އެ ޓީމަށް ކާމިޔާބުކޮށްދިނީ އެރިކް މެކްސިމް ޗޮޕޮ މޯޓިންނެވެ. ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nދެވަނަ ހާފުގެ 60 ވަނަ މިނެޓުގައި ޖޯޝުއާ ކިމިޗް ތަނަވަސްކޮށްދިން ބޯޅައަކުން ތޯމަސް މުލާ ވަނީ މެޗުގެ ނަތީޖާ ބަޔާންއަށް އެއްވަރުކޮށްދީފައެވެ. ނަމަވެސް ބަޔާން އަށް ޕީއެސްޖީ މި ނަތީޖާގައި ހިފަހައްޓާލެވުނީ މަދު ވަގުތުކޮޅަކަށެވެ. މެޗުގެ 68 ވަނަ މިނެޓުގައި އެމްބާޕޭ ވަނީ ޕީއެސްޖީ މެޗުން މޮޅުވި ލަނޑު ޖަހާފައެވެ.\nޔުއެފާ ޗެމްޕިއަންސް ލީގުގެ ކުއާޓާފަައިނަލުގެ ދެވަނަ ލެގުގައި މި ދެ ޓީމު ބައްދަލުކުރާނީ މިމަހުގެ 13 ގައެވެ. ޕީއެސްޖީގެ ދަނޑުގައި ކުޅޭ މި މެޗުން ޕީއެސްޖީ މޮޅުވެއްޖެ ނަމަ ސެމީފައިނަލުގެ ޖާގައެއް އެ ޓީމަށް ލިބިގެންދާނެ އެވެ.\nޔުއެފާ ޗެމްޕިއަންސް ލީގުގެ ކުއާޓާ ފައިނަލުގެ ފުރަތަމަ ލެގުގައި ޕޯޓޯ ބަލިކޮށް، މުބާރާތުގެ ސެމީ ފައިނަލާ ގާތަށް ޗެލްސީ ޖެހިލިއިރު މެޗުގެ 32 ވަނަ މިނެޓުގައި ޖޯޖީނިއޯ ދިން ޕާހަކުން ޗެލްސީއަށް ލީޑު ނަގައިދިނީ މޭސަން މައުންޓެވެ.\nމެޗު ނިމެން ފަސް މިނެޓަށް ވެފައި ވަނިކޮށް ޗެލްސީން ވަނީ ލީޑު ފުޅާކޮށްދިން ލަނޑު ކާމިޔާބުކޮށްދިނީ ޑިފެންޑަރު ބެން ޗިލްވެލެވެ.މި މޮޅާއެކު ސެމީއާ ގާތަށް ޕީއެސްޖީ ޖެހިލިއިރު، ކުއާޓާގެ ދެވަނަ ލެގު ކުޅޭނީ މި މަހުގެ 13 ވަނަ ދުވަހު ޗެލްސީގެ ދަނޑުގައެވެ.


ތަވްޙީދު ފިލާވަޅު 13 (ކިތާބުއް ތަވްޙީދުގެ ޝަރަޙަ) – DhiSalafiyyah\nތަވްޙީދު ފިލާވަޅު 13 (ކިތާބުއް ތަވްޙީދުގެ ޝަރަޙަ)\n14/03/2012 ޢަޤީދާއާއި ފިރުޤާތައް, ފިލާވަޅުއައްޝައިޚް މުޙައްމަދު ޝަމްޢޫން\nقَالَ اللَّهُ تَعَالَى: قُلْ تَعَالَوْا أَتْلُ مَا حَرَّمَ رَبُّكُمْ عَلَيْكُمْ أَلا تُشْرِكُوا بِهِ شَيْئًا وَبِالْوَالِدَيْنِ إِحْسَانًا وَلا تَقْتُلُوا أَوْلادَكُمْ مِنْ إِمْلاقٍ نَحْنُ نَرْزُقُكُمْ وَإِيَّاهُمْ وَلا تَقْرَبُوا الْفَوَاحِشَ مَا ظَهَرَ مِنْهَا وَمَا بَطَنَ وَلا تَقْتُلُوا النَّفْسَ الَّتِي حَرَّمَ اللَّهُ إِلا بِالْحَقِّ ذَلِكُمْ وَصَّاكُمْ بِهِ لَعَلَّكُمْ تَعْقِلُونَ\nކަލޭގެފާނު ވިދާޅުވާށެވެ! ތިޔަބައިމީހުން އަންނާށެވެ! ތިޔަބައިމީހުންގެ މައްޗަށް، ތިޔަބައިމީހުންގެ ވެރިރައްބު ޙަރާމްކުރެއްވި ކަންތައް ކިޔައިދެއްވާ ހުށީމެވެ. ތިޔަބައިމީހުން، އެއިލާހާއި އެއްވެސް އެއްޗެއް ބައިވެރިކޮށް ޝަރީކު ނުކުރާށެވެ! އަދި މައިންބަފައިންނަށް ހެޔޮކޮށް ހިތާށެވެ! އަދި ފަޤީރުކަމުގެ ސަބަބުން ތިޔަބައިމީހުން ދަރިން ނުމަރާށެވެ! ތިޔަބައިމީހުންނަށާއި، އެ ދަރިންނަށް ރިޒުޤުދެއްވަނީ، ތިމަންއިލާހެވެ. އަދި ފާޙިޝްކަންތައްތަކާ ތިޔަބައިމީހުން ކައިރި ނުވާށެވެ! އޭގެތެރެއިން ފާޅުވެގެންވާ ކަންތަކާއި، ވަންހަނާ ވެގެންވާ ކަންތަކެވެ. އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤަކާ ނުލައި ނުމަރާށެވެ! އެކަންތައްތަކާމެދު، އެއިލާހު ތިޔަބައިމީހުންނަށް ވަޞިއްޔަތް ކުރެއްވީ، ތިޔަބައިމީހުން ވިސްނުމަށްޓަކައެވެ.\n(وَلا تَقْتُلُوا النَّفْسَ الَّتِي حَرَّمَ اللَّهُ إِلا بِالْحَقِّ): އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤަކާ ނުލައި ނުމަރާށެވެ!\nﷲ ޙުރުމަތްތެރިކުރައްވާފައިވާ ނަފްސަކީ، މުސްލިމުންނާއި، ކާފިރުންގެ ތެރެއިން އެމީހުންނާއި (ހަނގުރާމަ ނުކުރުމަށް) މުޢާހަދާއެއް ކުރެވިފައިވާ މީހުންނާއި، މުސްލިމުންނަށް ޖިޒުޔަދޭ ޛިއްމީންނާއި، މުސްލިމުންގެ ހިމާޔަތް ލިބިފައިވާ މުސްތައުމަނުންނެވެ. މުސްލިމުންގެ ޙިމާޔަތުގައި އެޤައުމުތަކަށް ޒިޔާރަތްކުރާ ކާފަރުންނަށް ހަމަލާދިނުމަކީ އިސްލާމްދީނުގައި ހުއްދަކަމެއް ނޫނެވެ. އެމީހުންނަށް ހަމަލާދީ، އެމީހުން ޤަތުލުކުރެވޭނީ، ޤަތުލުކުރުން ޙައްޤުވާފަދަ ކަމަކަށް އެމީހުންވެސް އަރައިގެންފިނަމައެވެ. އެހެންކަމުން ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. مَنْ قَتَلَ مُعَاهَدًا لَمْ يَرِحْ رَائِحَةَ الْجَنَّةِ (رواه البخاري) “މުޢާހަދަކު މަރައިފިމީހަކަށް ސުވަރުގޭގެ ވަސްވެސް ނުލިބޭހުއްޓެވެ.”\nﷲ ޙުރުމަތްތެރި ކުރައްވާފައިވާ ނަފްސެއް ޤަތުލުކުރުން ޙައްޤުވާނީ މައިގަނޑު3ކަމަކުންނެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. لاَ يَحِلُّ دَمُ امْرِئٍ مُسْلِمٍ يَشْهَدُ أَنْ لاَ إِلَهَ إِلاَّ اللَّهُ وَأَنِّى رَسُولُ اللَّهِ إِلاَّ بِإِحْدَى ثَلاَثٍ الثَّيِّبُ الزَّانِي وَالنَّفْسُ بِالنَّفْسِ وَالتَّارِكُ لِدِينِهِ الْمُفَارِقُ لِلْجَمَاعَةِ (متفق عليه) “ﷲތަޢާލާ ފިޔަވައި ޙައްޤުގޮތުގައި އަޅުކަންވެވޭ އިލާހެއް ނުވާކަމަށާއި، ތިމަންކަލޭގެފާނަކީ އެއިލާހުގެ ރަސޫލާކަމަށް ހެކިވާ މުސްލިމެއްގެ ލޭ3ކަމެއްގެ ތެރެއިން ކަމަކުން މެނުވީ ހުއްދަ ނުވާހުއްޓެވެ. ޝަރުޢީ ކައިވެންޏަކުން ކައިވެނިކޮށްފައިވާ މުޙްޞަން ޒިނޭކުރާމިހާއާއި، ނަފްސަކަށް ނަފްސެއްގެ ގޮތުންނާއި (ހުރުމަތްތެރިކުރައްވާފައިވާ ނަފްސެއް ޙައްޤަކާނުލައި މަރާމީހާއާއި)، ޖަމާޢާތުންވަކިވެ އިސްލާމްދީންދޫކޮށް މުރުތައްދުވާ މީހާއެވެ.” އަދި މީގެ އިތުރުން ބިންމަތީގައި ފަސާދަކުރުމާއި، މަގުފޭރުންފަދަ ކަމެއްގެ ސަބަބުންވެސް ޤަތުލުކުރެވިދާނެކަން އެހެން ދަލީލުތަކުން ޘާބިތުވެއެވެ.\nޙައްޤަކާނުލައި ﷲޙުރުމަތްތެރި ކުރައްވާފައިވާ ނަފްސެއް މެރުމީ މުއުމިނުންގެ ޞިފައެއް ނޫނެވެ. އަދިކިއެއް! އެއީ ނަރަކައިގެ އަހުލުވެރިންގެ ޞިފައެކެވެ. ﷲތަޢާލާ ވަޙީކުރައްވާފައިވެއެވެ. وَالَّذِينَ لا يَدْعُونَ مَعَ اللَّهِ إِلَهًا آخَرَ وَلا يَقْتُلُونَ النَّفْسَ الَّتِي حَرَّمَ اللَّهُ إِلا بِالْحَقِّ وَلا يَزْنُونَ وَمَنْ يَفْعَلْ ذَلِكَ يَلْقَ أَثَامًا (الفرقان: ٦٨) ” އެބައިމީހުންނީ (މުއުމިނުންނީ) ﷲއާއެކު އެހެން އިލާހަކަށް ދުޢާކޮށް އަޅުކަންކޮށް ނަހަދާމީހުންނެވެ. އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤުގޮތުންނޫނީ، ނުމަރާ މީހުންނެވެ. އަދި ޒިނޭނުކުރާ މީހުންނެވެ. އެއިން ކަމެއްކޮށްފިމީހާ (އެކަމުގެ) ޢުޤޫބާތާ ބައްދަލުކުރާނެތެވެ.” އެހެން އާޔަތެއްގައި ﷲތަޢާލާ ވަޙީކުރައްވާފައިވެއެވެ. وَمَنْ يَقْتُلْ مُؤْمِنًا مُتَعَمِّدًا فَجَزَاؤُهُ جَهَنَّمُ خَالِدًا فِيهَا وَغَضِبَ اللَّهُ عَلَيْهِ وَلَعَنَهُ وَأَعَدَّ لَهُ عَذَابًا عَظِيمًا (النساء: ٩٣) “އަދި، ޤަޞްދުގައި މުއުމިނަކު މަރާމީހާ (ދަންނާށެވެ!) ފަހެ، އެމީހާގެ ޖަޒާއަކީ ނަރަކަޔެވެ. އެތާނގައި ދެމިހުންނަނިވި ގޮތުގައެވެ. އަދި، ﷲ، އެމީހާގެ މައްޗަށް ކޯފާލައްވައި ލަޢުނަތްލެއްވިއެވެ. އަދި، ބޮޑުވެގެންވާ ޢަޛާބު އެމީހާއަށް ތައްޔާރު ކުރެއްވިއެވެ. “\n(ذَلِكُمْ وَصَّاكُمْ بِهِ لَعَلَّكُمْ تَعْقِلُونَ): އެކަންތައްތަކާމެދު، އެއިލާހު ތިޔަބައިމީހުންނަށް ވަޞިއްޔަތް ކުރެއްވީ، ތިޔަބައިމީހުން ވިސްނުމަށްޓަކައެވެ.\nވަޞިއްޔަތް ކުރެއްވުމުގެ މުރާދަކީ، އެކަމަށް ބާރުއަޅުއްވައި އަމުރުކުރެއްވުމެވެ.\nتَعْقِلُونَ ގެ މާނައަކީ ވިސްނައިފިކުރުކޮށް ހުއްދަނޫން ކަންތައްތަކުން ދުރުހެލިވުމެވެ. ޢަޤްލަށް (ބުއްދިއަށް) ޢަޤްލޭ ކިޔުނީވެސް އެކަށީގެންނުވާ ކަންތަކުން އިންސާނާ ދުރުކުރާތީއެވެ. ޖަމަލު ގެއްލިގެންދިޔުމުން ސަލާމަތްކުރުމަށްޓަކައި އޭތި ބަނުމަށް ބޭނުންކުރެވޭ ފަށަށް ޢިޤާލް އޭ ކިޔާފަދައިންނެވެ.\nއަންނަނިވި ސުވާލުތަކަށް ޖަވާބުދޭށެވެ!\n1-ﷲ ޙުރުމަތްތެރި ކުރައްވާފައިވާ ނަފްސުތަކަކީ ކޮބާ؟\n2-ޙައްޤަކާ ނުލައި މެރުމޭ ބުނެވޭ ބަހުގެ މުރާދަކީ ކޮބާ؟ އަދި މެރުން ހުއްދަވާނެ ކަންތައްތަކަކީ ކޮބާ؟\n3-ބުއްދިއަށް އަޤުލް އޭ ކިޔުނީ ކީއްވެ؟


ރައީސުލްޖުމްހޫރިއްޔާގެ ނައިބު، ހދ. ހަނިމާދޫ ރަށުކައުންސިލާއި އެރަށުގެ ޒުވާނުންނާ ބައްދަލުކުރައްވައިފި - The President's Office\nރައީސުލްޖުމްހޫރިއްޔާގެ ނައިބު، ހދ. ހަނިމާދޫ ރަށުކައުންސިލާއި އެރަށުގެ ޒުވާނުންނާ ބައްދަލުކުރައްވައިފި\n2 އޮގަސްޓް 2019، ރިފަރެންސް: 2019-584\nރައީސުލްޖުމްހޫރިއްޔާގެ ނައިބު ފައިޞަލް ނަސީމް ތިލަދުންމަތީ ދެކުނުބުރީގެ ބައެއް ރަށްރަށަށް އިއްޔެ ފެއްޓެވި ދަތުރުފުޅު ނިންމަވާލައްވަމުން ހދ. ހަނިމާދޫ ރަށު ކައުންސިލަރުންނާއި، އެރަށުގެ ޒުވާނުންނާ ބައްދަލުކުރައްވައި އެބޭފުޅުންގެ ކަންބޮޑުވުންތައް އަޑުއައްސަވައި، ޙައްލު ހޯއްދެވުމަށް މަޝްވަރާ ކުރައްވައިފިއެވެ.\nމިއަދު ހަވީރު ހަނިމާދޫ އެއަރޕޯޓްގައި ބޭއްވެވި މި ދައްދަލުކުރެއްވުމުގައި ކައުންސިލަރުން ވަނީ އެރަށުގެ ތަރައްޤީއަށް ބޭނުންވާ މުހިންމު ކަންކަމާއި ރައްޔިތުންގެ ކަންބޮޑުވުންތަކާއި، ރަށުގެ ތަރައްޤީއަށް ހުރި ގޮންޖެހުންތަކާބެހޭ މަޢުލޫމާތު ރައީސުލްޖުމްހޫރިއްޔާގެ ނައިބާ ޙިއްޞާކުރައްވާފައެވެ. އެގޮތުން، ކައުންސިލަރުން ފާހަގަކުރެއްވި ކަންތައްތަކުގެ ތެރޭގައި ހަނިމާދޫ އެއަރޕޯޓު ބައިނަލްއަޤްވާމީ އެއަރޕޯޓަކަށް ބަދަލުވި ނަމަވެސް އެފެންވަރުގެ ވަޞީލަތްތައް އެއަރޕޯޓުގައި ތަރައްޤީވެފައި ނެތްތަން ފާހަގަކުރެއްވިއެވެ. މީގެއިތުރުން މަގުހެދުމުގެ މަޝްރޫޢާއި، ބަނދަރު ހެދުމުގެ މަޝްރޫޢު އަވަސްކޮށްދެއްވުމަށާއި، ހޮސްޕިޓަލާއި، އެއަރޕޯޓްގެ މުވައްޒަފުން މަދުވުމުން ދިމާވާ ދަތިތައް ފާހަގަކުރެއްވިއެވެ. ކައުންސިލަރުންގެ ވާހަކަފުޅުގައި ކުނި މެނޭޖްކުރުމުގައި ދިމާވާ ދަތިތަކާއި، ސަރުކާރުން މިހާރުން މިހާރަށް ޙައްލުކޮށްދެވެން އޮތީ ކޮންކަންތައްތަކެއްތޯ ބަލައި ތަރައްޤީގެ ދުރު ރާސްތާ ޕްލޭނެއް އެކަށައަޅައިގެން އެ ޕްލޭނާ އެއްގޮތަށް ޢަމަލުކުރެއްވުމަށް ކައުންސިލަރުން އެދިވަޑައިގެންނެވިއެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާގެ ނައިބު ދެއްކެވި ވާހަކަފުޅުގައި ސަރުކާރުން މިހާރު ވާނީ ޤައުމީ ތަރައްޤީގެ ޕްލޭނެއް އެކަށައެޅުމުގެ މަސައްކަތް ފަށާފައިކަމަށާއި، ރަށު ކައުންސިލްތަކާއި، މިނިސްޓްރީތަކާއި ސަރުކާރު ގުޅިގެން ރައްޔިތުންނަށް ދިމާވެފައިވާ މައްސަލަތަކަށް ޙައްލު ހޯއްދަވައިދެއްވުމަށް މަސައްކަތްޕުޅު ކުރައްވާނެކަމުގައި ވިދާޅުވިއެވެ.\nމި ބައްދަލުކޮށްލެއްވުމަށްފަހު ރައީސުލްޖުމްހޫރިއްޔާގެ ނައިބު ވަނީ ތިލަދުންމަތީ ދެކުނުބުރީގެ ބައެއް ރަށްރަށަށް އިއްޔެ ފެށްޓެވި ދަތުރުފުޅު ނިންމަވާލެއްވުމަށްފަހު މާލެ ވަޑައިގެންފައެވެ.